ভোট-ডাকাতদের অসভ্য অধিকৃতিঃ জনগণ কি বাঁচবে আত্মসমর্পণ নিয়ে? -\nঅপরাধঃ নৃশংস দেশ ডাকাতির\nবাংলার মানুষ দেশটির সমগ্র ইতিহাসে দুইবার ভয়াবহ অপরাধকর্মের শিকার হয়েছে। প্রথমবার সেটি ঘটে ১৭৫৭ সালে ঔপনিবেশিক ইংরেজ ডাকাতদের হাতে। তাতে বাংলার স্বাধীনতার উপরই শুধু ডাকাতি হয়নি, ডাকাতিতে নিঃস্ব হয়ে গেছে দেশের রাজভাণ্ডার, গ্রামে-গঞ্জে জনগণের অর্থভাণ্ডার এবং কৃষিভাণ্ডার। তাতে নেমে আসে ১১৭৬ সালের ভয়ানক দুর্ভিক্ষ -তাতে মারা যায় দেশটির এক-তৃতীয়াংশ জনগণ। দ্বিতীয়বার ভয়ানক অপরাধকর্মটি ঘটে ২০১৮ সালের ৩০শে ডিসেম্বরে। সেটি ঘটে দেশীয় ডাকাতদের হাতে। তাতে ডাকাতির খপ্পরে পড়ে সমগ্র দেশ; ডাকাতির শিকার হয় প্রতিটি প্রাপ্ত-বয়াস্কা নর-নারী। সেদিনটিতে ছিনতাই হয়ে যায় দেশের ভাগ্য নির্ধারণে জনগণের স্বাধীনতা। সে নৃশংস ভোট-ডাকাতির ফলে জনগণ পরিণত হয় ডাকাতদের হাতে জিম্মি দর্শকে। দেশের রাজস্বভাণ্ডার, বিদেশ থেকে পাওয়া লোনের অর্থ, সরকারি-বেসরকারি ব্যাংক ও বীমা কোম্পানী, সরকারি জায়গাজমি এবং বনভূমির উপর পূর্ণ-দখলদারি প্রতিষ্ঠিত হয় ক্ষমতাসীন ডাকাতদের।\nবাংলাদেশের ইতিহাসে স্মরণীয় ঘটনারূপে এ বর্বর ঘটনাও যুগ যুগ বেঁচে থাকবে যে, ২০১৮ সালের ৩০শে ডিসেম্বর দেশে একটি সংসদীয় নির্বাচন হয়েছিল। সে নির্বাচনের বিজয়ী হওয়ার দাবী নিয়ে শেখ হাসিনা আজ প্রধানমন্ত্রী। কিন্তু প্রশ্ন হলো, যে সংসদীয় নির্বাচনের দোহাই দিয়ে শেখ হাসিনা ক্ষমতায় অধিষ্টিত -সেটি যে আদৌ কোন নির্বাচন ছিল না তা নিয়ে কি কোন সন্দেহ আছে? নির্বাচন সুষ্ঠ হওয়ার শর্ত হলো তাতে প্রতিফলন ঘটতে হবে জনগণের রায়ের। কিন্তু সে নির্বাচনে সেটি হয়নি। বরং তাতে প্রকাশ পেয়েছে স্রেফ ভোট-ডাকাতদের ইচ্ছার। সেদিনের সে বিশাল ভোট-ডাকাতির অপরাধটি আজ দলিল-দস্তাবেজ নিয়ে দিনের আলোয় প্রকাশ পাচ্ছে। সেরূপ এক অকাঠ্য প্রমাণ ২৩/০৭/১৯ তারিখে দৈনিক প্রথম আলো প্রকাশ করেছে; এবং সেটি সুশাসনের জন্য নাগরিক (সুজন)’য়ের পক্ষ থেকে প্রকাশিত রিপোর্টের বরাত দিয়ে।\nগত ৩০ ডিসেম্বরের নির্বাচনে ভোট-ডাকাতির সে নগ্ন চিত্রটি হলোঃ ১). ১ হাজার ২৮৫টি ভোট কেন্দ্রে বিএনপির ধানের শীষ প্রতীকে কোনো ভোটই পড়েনি; ২). ধানের শীষ ১ শতাংশের কম ভোট পেয়েছে ৬ হাজার ৭৫টি কেন্দ্রে; ৩). বিএনপি জোটের প্রার্থীরা ১ শতাংশ ভোট পেয়েছেন ৩ হাজার ৫০১টি কেন্দ্রে এবং ৪). ২ শতাংশ ভোট পেয়েছেন ২ হাজার ৫৩৫টি কেন্দ্রে। ৪০ হাজার ১৫৫টি কেন্দ্রের ফলাফল বিশ্লেষণ করে সুজন বলছে, অধিকাংশ কেন্দ্রেই নৌকা ও ধানের শীষের ভোটের পার্থক্যটি অস্বাভাবিক। তাদের অভিমত হলো, যে কোন বিচারে নির্বাচনের ফলাফলটি বিস্ময়কর। বিএনপির প্রার্থীগণ দেশের কোন একটি কেন্দ্রে শূণ্য ভোট পাবে বা প্রদত্ত ভোটের মধ্যে মাত্র ১ থেকে ২ শতাংশ ভোট পাবে সেটি কি বিশ্বাসযোগ্য? কিন্তু সে অবিশ্বাস্য কাণ্ডটিই সেদিন ঘটেছে নির্বাচনের নামে। এরূপ বিস্ময়কর কাণ্ড একমা্ত্র ডাকাতির মাধ্যমেই সম্ভব, কোন নির্বাচনে নয়। ডাকাতির মাধ্যমে নিঃস্ব মানুষও মুহুর্তের মধ্যে কোটি কোটি টাকার মালিক হয়; এবং বহু কোটি টাকার মালিক মুহুর্তের মধ্যে নিঃস্ব ভিখারীতে পরিণত হয়। গত নির্বাচনে সেটিই করা হয়েছে অতি পরিকল্পিত ভাবে। আওয়ামী লীগ ও তার মিত্র দলগুলি সেদিন পরিণিত হয়েছিল এক ভয়াবহ ডাকাত দলে। বাংলাদেশের ইতিহাসে এ বর্বরতাও যুগ যুগ বেঁচে থাকবে।\nনির্বাচনের পরদিন ৩১ ডিসেম্বর বিবিসি বাংলার এক প্রতিবেদনে বলা হয়, একাদশ জাতীয় সংসদ নির্বাচনে বিভিন্ন আসনের ফলাফলে নৌকা প্রতীকের বিপরীতে ধানের শীষের যে ভোট পড়েছে, সেটি বিস্ময়কর। অনেক আসনে আওয়ামী লীগের প্রার্থী যত ভোট পেয়েছেন, বিএনপির প্রার্থী তার মাত্র ১০ ভাগের ১ ভাগ ভোট পেয়েছেন বলে নির্বাচন কমিশনের ফলাফলে দেখানো হয়। জাতীয় ঐক্যফ্রন্ট ও বিএনপির প্রার্থীদের অভিযোগ, এমনটি সম্ভব হয়েছে ভোটের আগের রাতে নৌকায় সিল দিয়ে ব্যালট বাক্স ভর্তি করার কারণে। কয়েকটি আসনের ভোট পর্যালোচনা করে বিবিসি তার প্রতিবেদনে বলে, সিরাজগঞ্জ-২ আসনে প্রতিদ্বন্দ্বিতা করেছেন বিএনপির রুমানা মাহমুদ ও আওয়ামী লীগের হাবিবে মিল্লাত। হাবিবে মিল্লাত পেয়েছেন ২ লাখ ৯৪ হাজার ৮০৫ ভোট। অন্যদিকে রুমানা মাহমুদ পেয়েছেন মাত্র ১৩ হাজার ৭২৮ ভোট। অর্থাৎ বিএনপির চেয়ে আওয়ামী লীগ ২ লাখ ৮১ হাজার ৭৭ ভোট বেশি পেয়েছে। অথচ এ আসনে ২০০৮ সালের নির্বাচনে বিএনপির রুমানা মাহমুদ প্রায় ১ লাখ ২৮ হাজার ভোট পেয়ে নির্বাচিত হয়েছিলেন।\nনরসিংদী-২ আসনে বিএনপির স্থায়ী কমিটির সদস্য আবদুল মঈন খান ১৯৯১ সাল থেকে পরপর তিনটি নির্বাচনে জয়ী হন। ২০০৮ সালে এ আসনে বিএনপি পরাজিত হলেও আবদুল মঈন খান ৭০ হাজারের বেশি ভোট পেয়েছিলেন। কিন্তু বিবিসির প্রতিবেদন অনুযায়ী এবারের নির্বাচনে তিনি পেয়েছেন মাত্র ৭ হাজার ১০০ ভোট। তাঁর প্রতিদ্বন্দ্বী আওয়ামী লীগের প্রার্থী পেয়েছেন প্রায় ১ লাখ ৭৫ হাজার ভোট। সিলেট-১ আসনে বিএনপির প্রার্থী প্রায় ১ লাখ ৭৫ হাজার ভোটের ব্যবধানে পরাজিত হন। অথচ মাত্র কয়েক মাস আগে অনুষ্ঠিত সিলেট সিটি করপোরেশন নির্বাচনে মেয়র পদে বিএনপির প্রার্থী জয়লাভ করেছেন। সিলেট-১ আসনটিতে অধিকাংশ ভোটার সিলেট মহানগর এলাকায় বসবাস করেন। মাত্র কয়েক মাসের ব্যবধানে একই জায়গায় বিএনপির প্রার্থী কীভাবে এত বিশাল ভোটের ব্যবধানে পরাজিত হলেন, সেটি অনেকের কাছে বিস্ময়কর ঠেকেছে। ৩ জানুয়ারি প্রথম আলো রিপোর্ট করে, ভোটের ব্যবধানে অতীতের সব রেকর্ড ছাড়িয়ে গেছে এবারের নির্বাচন। চট্টগ্রামের ১৬টি আসনে আওয়ামী লীগ নেতৃত্বাধীন জোট যেখানে ৮৫ শতাংশের বেশি ভোট পেয়েছে, সেখানে বিএনপি জোট পেয়েছে মাত্র ১০ শতাংশ ভোট। অথচ এর আগের নির্বাচনগুলোতে এই দুই দলের ভোট ছিল প্রায় সমান। ২০০৮ সালে নবম সংসদ নির্বাচনে বিএনপি জোট চট্টগ্রামের ১৬টি আসনের মধ্যে ৪টিতে জিতেছিল। সেবার তারা চট্টগ্রামে ৪৫ দশমিক ৯৩ শতাংশ ভোট পেয়েছিল। আওয়ামী লীগ জোট জিতেছিল ১১টি আসনে। তাদের ভোট ছিল ৪৬ দশমিক ১৫ শতাংশ। একাদশ সংসদ নির্বাচনে ওই ১৬টি আসনেই আওয়ামী লীগ ও তার জোটের প্রার্থীরা জয়ী হন। এবার আওয়ামী লীগ জোট মোট প্রদত্ত ভোটের ৮৫ দশমিক ১৮ শতাংশ ভোট পায়। অন্যদিকে ১৬টি আসনে বিএনপি জোটের প্রার্থীরা পেয়েছেন প্রদত্ত ভোটের ১০ দশমিক ৩৯ শতাংশ ভোট। জামানত হারিয়েছেন ১০ জন প্রার্থী।\nনির্বাচন কমিশন কেন্দ্র-ভিত্তিক ফলাফল প্রকাশ করেছে। সেটি পর্যালোচনা করে সুজন বলছে, ৭৫টি আসনের ৫৮৬টি কেন্দ্রে যতগুলো বৈধ ভোট পড়েছে, তার সবগুলোই পেয়েছে নৌকা মার্কার প্রার্থীরা। এসব কেন্দ্রে ধানের শীষ কিংবা অন্য প্রার্থী কোন ভোটই পাননি। সুজন তুলে ধরেছে, চট্টগ্রাম-১০ আসনের কথা। এই আসনে গণসংহতি আন্দোলনের সৈয়দ মারুফ হাসান রুমী শূন্য ভোট পেয়েছেন। সেটি জানিয়েছিলেন রিটার্নিং অফিসার। কিন্তু নির্বাচন কমিশন থেকে কাশিত কেন্দ্র-ভিত্তিক ফলাফলে দেখা যাচ্ছে, তিনি ২৪৩ ভোট পেয়েছেন। সেটি জানিয়েছে সুজন।সুজনের প্রতিবেদনে আরো বলা হয়েছে, ১০৩ টি আসনের ২১৩টি কেন্দ্রে শতভাগ ভোট পড়েছে। এ বিষয়টিও কি বিশ্বাসযোগ্য?এরূপ শতভাগ ভোট তো তখনই পড়ে যখন ভোট দিতে ভোটারকে আসতে হয় না, সে কাজটি করে রাতের আঁধারে বসে ডাকাতেরা।\nমীর জাফর সুলভ ভূমিকা নির্বাচনি কমিশনের\nবাংলাদেশের রাজনীতিতে চোর-ডাকাত ও ভোট-ডাকাতদের মত অপরাধীদের সংখ্যাটি বিশাল। ফলে নির্বাচনে ভোট ডাকাতি হওয়ার সম্ভাবনাটিও বিশাল। কিন্তু ডাকাত ধরার দায়িত্ব তো নির্বাচনি কমিশনের। সে কাজে তাকে সহায়তা দেয়ার কাজে নিয়োজিত ছিল দেশের বহু লক্ষ সামরিক ও বেসামরিক মানুষের জনবল। যাতে ছিল প্রশাসনিক কর্মকর্তা, পুলিশ ও সেনাবাহিনীর লোকেরা। তবে দলে লোকবল থাকলেই চলে না, নির্বাচনি কর্তাব্যক্তির ডাকাত ধরার যুদ্ধে আপোষহীন ইচ্ছাও থাকতে হয়। বিশাল সেনাবাহিনী নিয়ে মীর জাফরের ন্যায় ময়দানে নীরবে দাঁড়িয়ে থাকলে যুদ্ধ জয় না। নির্বাচন কমিশনার বস্তুতঃ সেটিই করেছেন। চোখের সামনে ডাকাতি হলেও ডাকাত ধরায় তিনি কোন সদিচ্ছা দেখাননি। বরং ডাকাত না ধরে তিনি ডাকাতির কাজটি নিরাপদে করতে দিয়েছেন। এবং এভাবে দেশবাসীকে উপহার দিয়েছেন ভোট-ডাকাতির নির্বাচন।\nসুষ্ঠ নির্বাচন এবং ডাকাতির নির্বাচনের ফলাফলের মাঝে পার্থক্যটি যে কতটা বিস্ময়কর বা অস্বাভাবিক হতে পারে –৩০শে ডিসেম্বরের নির্বাচনটি ছিল তারই প্রমাণ। প্রধান নির্বাচন কমিশনার কে এম নুরুল হুদাও সাংবাদিকদের একথা বলতে বাধ্য হয়েছেন যে, বিভিন্ন কেন্দ্রে শতভাগ ভোট পড়া স্বাভাবিক ঘটনা নয়। কিন্তু প্রশ্ন হলো, কীরূপে ঘটলো সে অস্বাভাবিক ঘটনা? শত ভাগ ভোট বিশেষ একটি দলের পক্ষে পড়া যে স্বাভাবিক নয় –এটুকু বললেই কি নির্বাচনি কমিশনারের দায়িত্ব শেষ হয়? তাঁর দায়িত্ব কি স্রেফ ফলাফল ঘোষণা করা? ভোট কেন্দ্রগুলিতে কেন এবং কীরূপে এরূপ অস্বাভাবিক ফলাফল ঘটলো –সে বিষয়ে তদন্তের দায়িত্বটি তো জনগণের নয়। বিরোধী দলেরও নয়। বরং সে দায়িত্ব তো নির্বাচনি কমিশনারের। সে কাজের জন্যই তিনি বেতন পান। অথচ সে সাংবিধানিক দায়িত্বটি তিনি ইচ্ছা করেই এড়িয়ে গেছেন –যেন নির্বাচনে অনিয়মের কিছুই ঘটেনি। তার সে নিষ্ক্রিয়তার মধ্যেও একটি রাজনৈতিক উদ্দেশ্য ছিল –যেমনটি ছিল মীর জাফরের। সেটি ছিল আওয়ামী লীগের ঘরে নির্বাচনি বিজয়কে পৌঁছে দেয়া।\nগত ৩০ ডিসেম্বরের নির্বাচন যে আদৌ সঠিক ভাবে হয়নি তা নিয়ে কারো মনেই কোন রূপ সন্দেহ থাকার কথা নয়। সুজনের রিপোর্ট সেটিই চোখে আঙুল দিয়ে দেখিয়ে দিয়েছে। ভোট-ডাকাতির অপরাধকে শেখ হাসিনা আদৌ লুকাতে পারেনি। ভোট ডাকাতি যে বিশাল ভাবে হয়েছে সে প্রমাণ বিপুল ভাবে চারিদিকে ছড়িয়ে ছিটিয়ে রয়েছে। ভোটকেন্দ্রে নিয়োজিত কর্মকর্তাগণ যেমন সেগুলি নিজ চোখে দেখেছে। তেমনি টের পেয়েছে জনগণও। তাছাড়া যত চেষ্টাই হোক, অপরাধীরা কখনোই তাদের অপরাধের আলামত পুরাপুরি লুকাতে পারে না।\nভোট-ডাকাতরাও জানে তাদের ডাকাতি কতটা ব্যাপক ও নৃশংস ভাবে হয়েছে। কিন্তু সেটি তারা কখনোই স্বীকার করে না; সেটি করে ডাকাতের মাল ঘরে রাখার স্বার্থ্যে। ডাকাতেরা তাই শুধু অতি জালেম ও নৃশংসই হয় না, অতিশয় মিথ্যাবাদীও হয়। তাই সাংবাদিকদের প্রশ্নের জবাবে আওয়ামী লীগের নেতাগণ বলছে, ধানের শীষের প্রার্থীদের শূণ্য ভোট পাওয়ার কারণ, বিএনপি-নেতৃত্বাধীন জোট নির্বাচন বয়কট করেছে এবং তাদের ভোটারগণ ভোটই দিতে আসেনি।\nকে দিবে অপরাধীদের শাস্তি?\n২০১৮ সালের ৩০শে ডিসেম্বর বাংলাদেশের মাটিতে যে ভয়ংকর অপরাধ ঘটে গেছে এবং তাতে দেশ যে ডাকাতদের হাতে অধীকৃত হয়েছে -তা নিয়ে কি সামান্যতম সন্দেহ আছে? সভ্য ও সুশীল সমাজের আলামত হলো সেখানে প্রতিষ্ঠা পায় আইনের শাসন এবং কার্যকর হয় অপরাধীদের শাস্তি দেয়ার রীতি। সেটি না থাকাটিই জঙ্গলের অসভ্যতা। সভ্য মানুষের পরিচয় তাই শুধু পোষাক-পরিচ্ছদ, পানাহারে বা গৃহনির্মাণে ধরা পড়ে না। স্রেফ টুপি-দাড়ি ও নামায-রোযাতেও ধরা পড়ে না। ধরা পড়ে অপরাধীদের নির্মূলের আয়োজন দেখে। তাছাড়া মশামাছি নির্মূলে ব্যর্থ হলে তার আযাবটিও কি কম? তখন রোগব্যাধীর মহামারিতেই লক্ষ লক্ষ মানুষকে অকালে মরতে হয়। তেমনটি ঘটে অপরাধীদের নির্মূলে ব্যর্থ হলে। তখন চোর-ডাকাত, খুনি, ধর্ষকগণও দেশের নেতা, পিতা, বন্ধু ও শাসকের পরিচয় নিয়ে ঘাড়ের উপর চেপে বসে। তখন পথে ঘাটে নিরপরাধ মানুষকে গুম, খুণ ও ধর্ষিত হতে হয়। তখন বিচারের নামে কারাবাসে বা ফাঁসিতে ঝুলেও মরতে হয়। বাংলাদেশে তো অবিকল সেটিই হচ্ছে্।\nঅপরাধীদের নির্মূলে মহান আল্লাহতায়ালার নির্দেশনামাও কি কম গুরুত্বপূর্ণ? পবিত্র কোরআনে সুরা ইমরানের ১১০ নম্বর আয়াতে মহান আল্লাহতায়ালা মুসলিমদের সর্বশ্রেষ্ঠ জাতি রূপে ঘোষণা দিয়েছেন। এবং কেন তাদের প্রাপ্য এ বিশেষ মর্যাদাটি, সেটিও তিনি উক্ত আয়াতে উল্লেখ করেছেন। এ বিশেষ মর্যাদার কারণ এ নয় যে, মুসলিমেরা বেশী বেশী নামায-রোযা পালন করে, হজ্বে যায় বা দান-খয়রাত করে। বরং সে কারণটি হলো, তারা ন্যায়ের প্রতিষ্ঠা দেয় এবং রাষ্ট্রের বুক থেকে নির্মূল করে অপরাধীদের। অথচ বাংলাদেশে হচ্ছে উল্টোটি। যারা চোর-ডাকাত ও ভোট-ডাকাত এবং যারা খুন-গুম-সন্ত্রাসের রাজনীতির হোতা -তাদেরকে নির্মূল না করে শাসক রূপে মেনে নেয়া হচ্ছে। এমন কি বিচার চাওয়া হচ্ছে চোর-ডাকাতদের কাছে! তাদেরকে মহামান্যও বলা হচ্ছে। চোর-ডাকাতদের এভাবে মাথায় তোলার কারণে বাংলাদেশ বিশ্বের প্রায় দুই শতটি রাষ্ট্রকে হারিয়ে দুর্নীতিতে ৫ বার প্রথম হয়েছে। এ হলো অপরাধীদের মেনে নেয়া এবং অপরাধ পরিচর্যা দেয়ার ফল। তারা অপরাধে বেঈমান কাফেরদেরও হার মানিয়েছে! এ জগতজোড়া ব্যর্থতা নিয়ে তারা পরকালেই বা মুখ দেখাবে কী করে?\nগত নির্বাচনে অতি কুৎসিত ও অস্বাভাবিক কাণ্ডটি ঘটিয়েছে নির্বাচনি কমিশনার নিজে। এটি নিজেই শাস্তিযোগ্য এক বিশাল অপরাধ। সেটি হলো, শতভাগ ভোট পড়া যে একমাত্র ভোট-ডাকাতিতেই সম্ভব –সেটি অন্যরা বুঝলেও তা নিয়ে তিনি কোন কথাই বলেননি। বরং সে অস্বাভাবিক ডাকাতির নির্বাচনকে তিনি সুষ্ঠ নির্বাচন বলে চালিয়ে দিয়েছেন। এবং এভাবে তিনি ভোট-ডাকাতদের হাতে বিজয় তুলে দিলেন। এটি যে তার সাংবিধানিক দায়িত্বের সাথে চরম গাদ্দারি -সেটি বুঝার সামর্থ্য কি তার আছে? বিবিসির সাংবাদিক ও কোটি কোটি সাধারণ মানুষ সেটি টের পেলেও তিনি নিজে টের না পাওয়ার ভান করেছেন। এটি হলো এক চরম বিবেকশূণ্যতা। এমন বিবেকশূণ্য মানুষেরা চোখের সামনে ডাকাতি হতে দেখেও সেটি না দেখার ভান করে। বরং ডাকাতকে বাঁচাতে ডাকাতদের পক্ষ নেয়।\nনিজের দায়িত্ব এড়াতে নির্বাচনি কমিশনার বলেছেন, নির্বাচনকালীন অথবা গেজেট প্রকাশের আগে কেউ যদি সুনির্দিষ্টভাবে অভিযোগ করতো, তবে নির্বাচনকমিশন তা তদন্ত করে দেখতো। তার কথা, যে বিষয়ে কেউ অভিযোগ করেনি বা কোনো সুনির্দিষ্ট অভিযোগ আসেনি, গেজেট নোটিফিকেশন করার পরে আর কিছু করার থাকে না। এমন অস্বাভাবিক কথা একমাত্র চরম দায়িত্বহীন ব্যক্তিরাই বলতে পারে। কথা হলো, তার অবস্থান ছিল অপরাধের ঘটনাস্থলে এবং অপরাধীদের মাঝে। সংঘটিত অপরাধকে নিজ চোখে দেখার যে সুযোগ তার হয়েছে সেটি দেশের অন্য কোন ব্যক্তির ভাগ্যে জুটেনি। কিন্তু তিনি দেখেও না দেখার ভান করেছেন। এটিও কি কম অপরাধ।\nকথা হলো, অপরাধ কি কখনোই তামাদি হয়? যত দেরীতেই হোক অপরাধীকে শাস্তি দেয়াই সভ্য সমাজের রীতি। চুরি-ডাকাতি বা খুনের সাথে জড়িত অপরাধীগণ ১০ বা ২০ বছর পরে ধরা পড়লেও তাদেরকে শাস্তি পেতে হয়। তাছাড়া কোথাও চুরি-ডাকাতি বা হত্যার ঘটনা ঘটলে অপরাধীদের ধরার কাজটি দুয়েক দিনের মধ্যেই শেষ করতে হবে -সেটি কি কোন সভ্য আইন-আদালতের বিধান? বরং সুবিচার নিশ্চিত করার স্বার্থে অপরাধীদের ধরার কাজে ইতি টানা যায় না, বরং বছরের পর বছর লেগে থাকতে হয়। অতীতে এমন কি বাংলাদেশেও দেখা গেছে নির্বাচিত হওয়ার দুই-তিন বছর পরও বিজয়ী প্রার্থীর বিজয়কে অবৈধ ঘোষণা করা হয়েছে।\nজনগণ কি বাঁচবে আত্মসমর্পণ নিয়ে?\nচোর-ডাকাতদের ধরার কাজটি তো রাষ্ট্রের। রাষ্ট্রকে তাই বাদী হয়ে আসামীদের ধরতে হয় এবং তাদের শাস্তিও দিতে হয়। জনগণ রাষ্ট্র থেকে ঘরবাড়ি ও পানাহার চায় না, চায় সুবিচার। এজন্যই জনগণ সরকারকে রাজস্ব দেয়। কিন্তু গত নির্বাচনে নির্বাচনির কমিশন সে দায়িত্বটি আদৌ পালন করেনি। বরং পাশে দাড়িয়েছে ডাকাতদের। ফলে দেশ অধিকৃত হয়েছে ভয়ানক ভোট-ডাকাতদের হাতে। কোন সভ্য দেশেই ডাকাতির মাধ্যমে অর্জিত সম্পদ বা ক্ষমতার মালিক কোনদিনই কোন ডাকাত হতে পারে না। সেটি দশ বছর বা বিশ বছর পরে হলেও। যে দেশে আইন-আদালত আছে সেদেশের নিয়ম তো এটাই, স্রেফ ডাকাতির মাল ফেরত নিলেই বিচার শেষ হয় না। ডাকাতি করার দৃষ্টান্তমূলক শাস্তিও ডাকাতদের দিতে হয়। কিন্তু সে সভ্য কাজটি কি বাংলাদেশের চলমান অসভ্য প্রেক্ষাপটে সম্ভব?\nডাকাতদের হাতে যখন দেশ অধিকৃত হয়, তখন তাদের হাতে অধিকৃত হয় দেশের আইন-আদালতও। কাদেরকে আদালতের কাঠগড়ায় তোলা হবে এবং বিচারের নামে শাস্তি দেয়া হবে -সে হুকুমটিও তখন ডাকাতদের পক্ষ থেকে আসে। তখন বিচারের নামে শাস্তি দেয়া হয় সরকার বিরোধীদের। তাই এমন আদালত থেকে বিচার চাওয়াটিও চরম বুদ্ধিহীনতা। বিচারের দায়িত্ব তখন জনগণকে নিতে হয়। তাছাড়া ডাকাতগণ ডাকাতির মাল কখনোই স্বেচ্ছায় ফেরত দেয়। আদায় করে নিতে হয়। ফেরত নেয়ার সে কাজটি অতি ব্যয়বহুল। সে কাজ তাই দায়িত্বশীল প্রতিটি সভ্য রাষ্ট্রের। কিন্তু সেরূপ সভ্য রাষ্ট্র কখনোই স্রেফ জনগণের রাজস্ব দানে বা ভোট দানে গড়ে উঠে না। একাজে ব্যয় হয় জনগণের অর্থ, রক্ত, শ্রম ও মেধা। ইসলামে এটি সর্বোচ্চ ইবাদত তথা জিহাদ; এ পথেই অপরাধীদের শাসন নির্মূল হয় এবং সুশাসন প্রতিষ্ঠা পায়। তখন নির্মিত হয় উচ্চতর সভ্যতা। এটিই নবী-রাসূলদের পথ। মুসলিমদের হাতে সর্বকালের সর্বশ্রেষ্ঠ সভ্যতা নির্মিত হয়েছিল তো এ পথেই।\nনামায-রোযা, হজ্ব-যাকাতের ন্যায় সকল ইবাদতের কাজ হলো এরূপ সর্বোচ্চ ইবাদতের জন্য ঈমানদার তৈরি করা। এ পবিত্র কাজে যারা প্রাণ দেয় তারা পায় বিনা হিসাবে জান্নাত। পবিত্র কোরআনে সে প্রতিশ্রুতি এসেছে বার বার। নবীজী (সাঃ)র সাহাবাগণ সেটি বুঝতেন এবং তার উপর আমলও করতেন। ফলে এ পবিত্র জিহাদে শতকরা ৭০ ভাগেরও বেশী সাহাবা শহীদ হয়েছেন। যাদের মাঝে সে বিনিয়োগ নাই, তাদেরকে বাঁচতে হয় চোর-ডাকাতদের কাছে নীরব আত্মসমর্পণ নিয়ে। চোর-ডাকাতগণ তখন মাথায় উঠে এবং জনগণের অর্থে তারা বিরামহীন বিজয়োৎসবও করে। তখন অসম্ভব হয় সিরাতুল মুস্তাকীমে চলা। প্রশ্ন হলো, বাংলাদেশের জনগণ কি বাঁচবে ভোট-ডাকাতদের কাছে এরূপ অসভ্য আত্মসমর্পণ নিয়ে? ২৪/০৭/২০১৯


অক্টোবর 12, 2019 – :: আন্দোলনের বাজার ::\nবৃহস্পতিবার ( দুপুর ১:৪১ )\nদিন: অক্টোবর 12, 2019\nPosted on অক্টোবর 12, 2019\nদৌলতপুরে বন্যার্তদের মাঝে ত্রান বিতরন\nদৌলতপুর প্রতিনিধি ॥ কুষ্টিয়ার দৌলতপুরে বন্যার্ত ৪০০ পরিবারের মাঝে ত্রান সামগ্রী বিতরণ করা হয়েছে। ইঞ্জিনিয়ার্স ফাউন্ডেশন দৌলতপুরের উদ্যোগে উপজেলার চিলমারী ও রামকৃষ্ণপুর ইউনিয়নের বানভাসী মানুষের মাঝে এসব ত্রানসামগ্রী বিতরন করা হয়। ইঞ্জিনিয়ার্স ফাউন্ডেশন দৌলতপুর-এইএফডি প্রকৌশলী মো: হারুন অর রশিদ, সভাপতি ও প্রকৌশলী মোঃ ইলিয়াস হোসেন উপস্থিত থেকে বন্যার কবলে পড়া এসব মানুষদের মাঝে চিড়া, চিনি মুড়ি, চানাচুর এবং ঔষধ সামগ্রীসহ শুকনা খাবার বিতরন করা। ত্রান বিতরন অনুষ্ঠানে ইঞ্জিনিয়ার্স ফাউন্ডেশন দৌলতপুর সংগঠনের নেতৃবৃন্দ উপস্থিত ছিলেন। উল্লেখ্য, এবারের আকষ্কিক বন্যায় দৌলতপুরের চিলমারী ও রামকৃষ্ণপুরের অধিকাংশ এলাকা প্লাবিত হয়। ফসলের ব্যাপক ক্ষয়ক্ষতিসহ চরম মানবেতর জীবন যাপন করেছে ইউনিয়ন দুটির বাসিন্দারা।\nদৌলতপুর প্রতিনিধি ॥ কুষ্টিয়ার দৌলতপুর সীমান্তে বিজি’র পৃথক অভিযানে ফেনসিডিল, গাঁজা, ভারতীয় পাতার বিড়ি ও গরু মোটাতাজাকরণ ট্যাবলেট উদ্ধার হয়েছে। বৃহস্পতিবার রাত সোয়া ১২টার দিকে জামালপুর বিওপি’র টহল দল জামালপুর উত্তর মাঠে অভিযান চালিয়ে ৫৭ বোতল ফেনসিডিল উদ্ধার করেছে। গতকাল শুক্রবার ভোররাত পৌনে ৬টার দিকে মহিষকুন্ডি বিওপি’র টহল দল মহিষকুন্ডি রাজধানীর মোড়ে একটি যাত্রীবাহী বাসে তল্লাশি চালিয়ে ৪ কেজি ৮’শ গ্রাম গাঁজা উদ্ধার করেছে। একইদিন বিকেল সাড়ে ৫টার দিকে চিলমারী বিওপি’র টহল দল আকন্দপাড়া মাঠে অভিযান চালিয়ে ৪০ প্যাকেট ভারতীয় পাতার বিড়ি ও ৩২৮০ পিস গরু মোটাতাজাকরণ ট্যাবলেট উদ্ধার উদ্ধার করেছে। এছাড়াও বৃহস্পতিবার রাত সাড়ে ৯টার দিকে মহিষকুন্ডি বিওপি’র টহল দল ভাগজোত বাজারে অভিযান চালিয়ে ৮ কেজি গাঁজা ও ৩০ প্যাকেট ভারতীয় পাতার বিড়ি উদ্ধার করেছে। তবে উদ্ধার হওয়া মাদকের সাথে জড়িত কেউ আটক হয়নি বলে বিজিবি সূত্র জানিয়েছে।\nঝিনাইদহে কন্যা শিশু দিবস পালিত\nঝিনাইদহ প্রতিনিধি ॥ ঝিনাইদহে আন্তর্জাতিক কন্যা শিশু দিবসে আলোচনা সভা ও দেশের গান প্রতিযোগিতা অনুষ্ঠিত হয়েছে। ঝিনাইদহ শিশু একাডেমির আয়োজনে গতকাল শুক্রবার সকালে শিশু একাডেমি মিলনায়তনে এ কর্মসূচি পালিত হয়। জেলা শিশু বিষয় কর্মকর্তা আয়ুব হোসেনের সভাপতিত্বে অনুষ্ঠানে প্রধান অতিথি ছিলেন অতিরিক্ত জেলা প্রশাসক সেলিম রেজা। বিশেষ অতিথি ছিলেন জেলা মহিলা বিষয়ক কর্মকর্তা নিলুফার রহমান, সরকারি নুরুন্নাহার মহিলা কলেজের সাবেক উপাধ্যক্ষ এন এম শাহজালাল, সহকারি জেলা শিক্ষা কর্মকর্তা তসলিমা খাতুন, অধ্যক্ষ আবু বক্কার সিদ্দিক প্রমুখ। এছাড়া শিশু বক্তা বক্তব্য রাখেন আজমির রহমান তরু, জান্নাতুল ফেরদৌস মিম। এসময় বক্তারা বলেন, কন্যা শিশুদের প্রতি আমরা যেন অবহেলা না করি। তারা আমাদের আগামী দিনের ভবিষ্যৎ।\n‘শহীদ আবরার দিবস’ পালনের আহ্বান মওদুদের\nঢাকা অফিস ॥ ভারতের সঙ্গে দেশের ‘স্বার্থবিরোধী’ চুক্তির সমালোচক বুয়েটের ছাত্র আবরার ফাহাদ হত্যাকান্ডের দিনটিকে ‘শহীদ আবরার দিবস’ হিসেবে পালনের আহ্বান জানিয়েছেন মওদুদ আহমদ। শুক্রবার সকালে রাজধানীর জাতীয় প্রেস ক্লাবে এক সমাবেশে বিএনপির স্থায়ী কমিটির সদস্য এ প্রস্তাব করেন। মওদুদ বলেন, ভারতকে চট্টগ্রাম ও মংলা বন্দরের ব্যবহারে অনুমতি ও উপকূলে সার্বক্ষণিক নজরদারির বিষয়ে চুক্তি ‘আমাদের সার্বভৌমত্ব বিক্রির’ শামিল। ফেনীর নদীর পানি দেওয়া নিয়ে যে চুক্তি হল, তারপরেই হল ‘আবরারের শহিদানের’ ঘটনা। তিনি বলেন, চুক্তি নিয়ে সমালোচনামূলক বক্তব্য রাখায় আবরারের প্রতিবাদী কণ্ঠকে স্তব্ধ করে দিতেই তাকে হত্যা করা হয়। “তাই এ দিনটিকে ‘শহীদ আবরার দিবস হিসেবে’ পালন করার জন্য আমি আহ্বান জানাচ্ছি।” তড়িৎ কৌশল বিভাগের দ্বিতীয় বর্ষের ছাত্র আবরার ফাহাদকে গত রোববার (৬ অক্টোবর) রাতে ওই হলের ২০১১ নম্বর কক্ষে ডেকে নিয়ে পিটিয়ে হত্যা করে ছাত্রলীগের নেতাকর্মীরা। এ ঘটনায় করা মামলায় মোট ১৭ জনকে গ্রেপ্তার করা হয়েছে। সাবেক আইনমন্ত্রী মওদুদ বলেন, “ফেনী নদী থেকে প্রতি সেকেন্ডে ৫০ লিটার পানি যাবে, প্রতি চব্বিশ ঘণ্টায় যাবে ৪ লক্ষ লিটার। এই পানি আমাদেরই প্রয়োজন, শুষ্ক মৌসুমে পানি থাকে না। কিন্তু সেই পানি দিয়ে এসে বললেন, বাংলাদেশের কোনো স্বার্থ তিনি (প্রধানমন্ত্রী) বিক্রি করে আসনে নাই। “অথচ, এই সরকার ১০ বছর হলো ক্ষমতায় আছে, কিন্তু তারা তিস্তা নদীর ন্যায্য হিস্যা আদায় করতে পারে নাই।” ছাত্রলীগ সারা দেশে ‘টর্চার সেল’ স্থাপন করে বিরোধী মতের মানুষের ওপর নির্যাতন চালাচ্ছে অভিযোগ করে মওদুদ বলেন, “বাংলাদেশ মানুষ এই সরকারকে আর ক্ষমতায় দেখতে চায় না। “দেশে শান্তি ফিরে আসুক, নৈরাজ্য দূর হোক, আইনের শাসন ফিরে আসুক, সংবাদপত্রের স্বাধীনতা ফিরে আসুক এবং বিচার বিভাগের স্বাধীনতা ফিরে আসুক- এটাই বাংলাদেশের মানুষের প্রত্যাশা।” কারাবন্দী দলীয় প্রধানের ক্ষেত্রে সরকার আইন প্রয়োগে বৈষম্য সৃষ্টি করছে অভিযোগ করে এই বিএনপি নেতা বলেন, “চিকিৎসার জন্য দুই দিনের মধ্যে সম্রাট হাসপাতালে আর আমার নেত্রী খালেদা জিয়া, তিনবার জনগণের নির্বাচিত প্রধানমন্ত্রী, এখন পর্যন্ত উপযুক্ত চিকিৎসা পাচ্ছেন না, তাকে অবহেলিতভাবে পিজি হাসপাতালের একটা ছোট্ট কেবিনে রাখা হয়েছে।”জাতীয় প্রেস ক্লাবের সামনে সম্মিলিত পেশাজীবী পরিষদের উদ্যোগে আবরার ফাহাদ হত্যার প্রতিবাদে এই সমাবেশ হয়। সংগঠনের পেশাজীবী নেতা সাংবাদিক রুহুল আমিন গাজী ও সদস্য সচিব অধ্যাপক এজেডএম জাহিদ হোসেনের পরিচালনায় সমাবেশে ডা. জাফরুল্লাহ চৌধুরী, অধ্যাপক আব্দুল কুদ্দুস, অধ্যাপক এবিএম ওবায়দুল ইসলাম, অধ্যাপক শামসুল আলম, অধ্যাপক রফিকুল ইসলাম বাচ্চু, অধ্যাপক লুৎফর রহমান, সাংবাদিক এম আবদুল্লাহ, কাদের গনি চৌধুরী, শহিদুল ইসলাম, কৃষিবিদ শামীমুর রহমান শামীম, অ্যাডভোকেট আবেদ রাজা, জাতীয়তাবাদী সম্মিলিত সাংস্কৃতি জোটের রফিকুল ইসলাম বক্তব্য দেন।\nসৌদি উপকূলে ইরানি ট্যাংকারে ক্ষেপণাস্ত্র হামলা!\nঢাকা অফিস ॥ সৌদি আরবের জেদ্দা বন্দরের কাছে ইরানের একটি তেল ট্যাংকারে সন্দেহজনক ক্ষেপণাস্ত্র হামলা হয়েছে। শুক্রবার ওই হামলায় ট্যাংকার থেকে লোহিত সাগরে তেল চুইয়ে পড়েছে। জাহাজটির স্বত্বাধিকারীর বরাতে বার্তা সংস্থা এএফপি এমন খবর দিয়েছে। ইরানের জাতীয় তেল ট্যাংকার কোম্পানি (এনআইটিসি) এক বিবৃতিতে জানিয়েছে, সাবিতি নামের জাহাজটির খোলে আলাদা দুটি বিস্ফোরণ ঘটেছে। সৌদি উপকূল থেকে শখানেক কিলোমিটার দূরে ছিল ট্যাংকারটি। কোম্পানিটি জানায়, সম্ভাব্য ক্ষেপণাস্ত্র হামলায় ওই বিস্ফোরণ ঘটতে পারে। এনআইটিসি জানায়, ট্যাংকারের সব ক্রুরা নিরাপদে রয়েছেন। জাহাজটিও স্থিতিশীল। জাহাজটির ক্ষয়ক্ষতি মেরামতের চেষ্টা করা হচ্ছে। তবে মধ্যপ্রাচ্য দেখভালের দায়িত্বে থাকা মার্কিন পঞ্চম নৌবহরের মুখপাত্র লেফটেন্যান্ট পাগানো বলেন, এই দুর্ঘটনার খবর কর্তৃপক্ষ অবগত হয়েছেন। এর বাইরে তিনি কোনো মন্তব্য করতে চাননি। মধ্যপ্রাচ্যে ইরানের চিরবৈরী সৌদির কাছ থেকে এখন পর্যন্ত কোনো মন্তব্য পাওয়া যায়নি। তবে এখন পর্যন্ত যত খবর পাওয়া গেছে, তাতে শুক্রবারই লোহিত সাগরের জেদ্দা উপকূলে এই বিস্ফোরণ ঘটেছে। হরমুজ প্রণালীতে সাম্প্রতিক তেল ট্যাংকারের রহস্যজনক একের পর এক হামলার পর এবার ইরানি জাহাজে এই হামলার খবর এসেছে। ইরানি সংবাদ সংস্থায় উল্লেখ করা বিশেষজ্ঞদের মতামত বলছে, এ ঘটনায় তদন্ত চলছে। এটা সন্ত্রাসী তৎপরতা হতে পারে বলে তারা সন্দেহ করছেন।\nআ’লীগ সরকারের পতন ঘণ্টা বেজে গেছে – রিজভী\nঢাকা অফিস ॥ ক্ষমতাসীন আওয়ামী লীগ সরকারের পতন ঘণ্টা বেজে গেছে বলে মন্তব্য করেছেন বিএনপির সিনিয়র যুগ্ম মহাসচিব রুহুল কবীর রিজভী।\nতিনি বলেছেন, যারা আজ দেশবিরোধী চুক্তি আর শহীদ আবরারের বিচারের দাবিতে পথে নেমেছেন তাদের প্রতি আহ্বান, দাবি আদায় না হওয়া পর্যন্ত আপনারা অবিচল থাকুন। বিজয় আপনাদের সুনিশ্চিত। শুক্রবার দুপুরে নয়াপল্টনে দলের কেন্দ্রীয় কার্যালয়ে এক সংবাদ সম্মেলনে রিজভী এসব কথা বলেন। বিএনপির এ নেতা বলেন, দেশের প্রতিবাদী ছাত্রসমাজ আজ স্ফুলিঙ্গের মতো জেগে উঠেছে। দেশের মানুষকে গুম-খুন-অপহরণ করে আর দেশের স্বার্থ বিকিয়ে দিয়ে গত একদশক ধরে যেভাবে ক্ষমতা কুক্ষিগত করে রাখা হয়েছে, এটি জনগণ আর চলতে দেবে না। দেশের ছাত্র সমাজ এসব অনাচার আর মেনে নেবে না। সরকারের পতন ঘণ্টা বেজে গেছে।’ তিনি আরও বলেন, সাধারণ শিক্ষার্থীদের চলমান আন্দোলনের স্লোগানের ভাষা শুনুন। ক্ষমতাসীনদের জুলুম এবং আধিপত্যবাদের বিরুদ্ধে মানুষের রক্তে আগুনজ্বলা দ্রোহ দেখুন। জনগণের আওয়াজ শুনুন। সারা দেশের শিক্ষার্থীদের মধ্যে আওয়াজ উঠেছে, আধিপত্যবাদী-সম্প্রসারণবাদী অপশক্তির বিরুদ্ধে। আধিপত্যবাদী-সম্প্রসারণবাদী অপশক্তির এ দেশীয় দোসরদের বিরুদ্ধে। কোনো আন্দোলন যেমন ব্যর্থ হয় না তেমনি দেশবিরোধী চুক্তি ও শহীদ আবরারের বিচারের দাবিতে গড়ে ওঠা ছাত্র আন্দোলনও ব্যর্থ হবে না ইনশাআল্লাহ। রাষ্ট্রীয় ও সরকারি সুবিধা ব্যবহার করে সরকার ছাত্রলীগকে নিয়ন্ত্রণ করছে অভিযোগ করে রিজভী বলেন, গত বুধবারে প্রধানমন্ত্রী সংবাদ সম্মেলনে দায় এড়ানোর জন্য বললেন, ছাত্রলীগ আওয়ামী লীগের অঙ্গ সংগঠন নয়। তাদের দলীয় গঠনতন্ত্রে হয়তো তাই লেখা রয়েছে। তবে বাস্তবতা ভিন্ন। বিপদে পড়লেই জনগণকে ধোকা দিতে ছাত্রলীগ আওয়ামী লীগের অঙ্গ সংগঠন নয় এই কথা বললেও দেখা যায়, ছাত্রলীগের নেতা নির্বাচিত হয় প্রধানমন্ত্রীর রাষ্ট্রীয় ভবন-গণভবনে বসে। আবার গণভবনে বসেই ছাত্রলীগের কোনো কোনো নেতার নেতৃত্ব কেড়ে নেয়া হয়।তিনি বলেন, ছাত্রলীগের হাতে অস্ত্র, হাতুড়ি, চাপাতি, লগি, বৈঠা দিয়ে বিরোধী মতের ছাত্রদের বিরুদ্ধে লেলিয়ে দিচ্ছে। সরকারের ছত্রচ্ছায়ায়, পৃষ্ঠপোষকতায় ছাত্রলীগ এখন নৃশংস হানাদার বাহিনীকেও ছাড়িয়ে গেছে। ছাত্রলীগের জঙ্গিদের হাতে আবরার ফাহাদের নির্মম মৃত্যু প্রমাণ করেছে, একজন মাত্র ব্যক্তির ক্ষমতালিপ্সার কারণে ছাত্রলীগকে জঙ্গি সংগঠনে পরিণত করা হয়েছে। এখন ছাত্রলীগকে তৈরি করা হয়েছে বধ্যভূমির ঘাতক হিসেবে।\nপ্রধানমন্ত্রীর ভারত সফর প্রসঙ্গে বিএনপির সিনিয়র যুগ্ম মহাসচিব বলেন, বার বার ভারতে সফরে গিয়ে অসংখ্য দেশবিরোধী চুক্তি করে আসছেন বিনাভোটের প্রধানমন্ত্রী। জনগণ জানতেও পারছে না কী চুক্তি হচ্ছে, কেন হচ্ছে এইসব চুক্তি? এইসব চুক্তিতে কার স্বার্থ রক্ষা হচ্ছে? জনগণের দল হিসেবে বিএনপির স্পষ্ট দাবি, ভারতের সঙ্গে গত এক দশকে কী কী চুক্তি হয়েছে, কত চুক্তি হয়েছে, প্রতিটি চুক্তি সম্পর্কে জনগণকে বিস্তারিত জানাতে হবে।’\nআবরার হত্যা মামলার আসামি মাজেদুল গ্রেপ্তার\nঢাকা অফিস ॥ বুয়েট ছাত্র আবরার ফাহাদ হত্যা মামলার এজাহারভুক্ত আসামি মাজেদুল ইসলামকে গ্রেপ্তার করেছে ঢাকা মহানগর গোয়েন্দা পুলিশ। ঢাকা মহানগর পুলিশের উপ-কমিশনার (মিডিয়া) মাসুদুর রহমান জানান, শুক্রবার ভোর ৪টার দিকে সিলেট থেকে মাজেদুলকে গ্রেপ্তার করা হয়। ম্যাটারিয়াল অ্যান্ড ম্যাটার্লজিক্যাল ইঞ্জিনিয়ারিং বিভাগের ১৭তম ব্যাচের শিক্ষার্থী মাজেদুল ইসলাম শেরেবাংলা হল ছাত্রলীগের একজন কর্মী। আবরার হত্যা মামলার এজাহারে তার নাম রয়েছে ৮ নম্বরে। মাসুদুর রহমান বলেন, এ মামলায় এ নিয়ে মোট ১৭ জনকে গ্রেপ্তার করা হল, তাদের মধ্যে ১৩ জন মামলার এজাহারভুক্ত আসামি। চারজনের নাম মামলার এজাহারে না থাকলেও হত্যাকান্ডে সংশ্লিষ্টতার প্রাথমিক প্রমাণ পাওয়ায় তাদের গ্রেপ্তার করা হয়েছে। বুয়েটের শেরে বাংলা হলের আবাসিক ছাত্র ও তড়িৎ কৌশল বিভাগের দ্বিতীয় বর্ষের শিক্ষার্থী আবরারকে গত রোববার রাতে ছাত্রলীগের এক নেতার কক্ষে নিয়ে নির্যাতন চালিয়ে হত্যা করা হয়। গ্রেপ্তারদের মধ্যে বুয়েট শিক্ষার্থীদের মধ্যে বুয়েট ছাত্রলীগের উপ-সমাজসেবা সম্পাদক ইফতি মোশাররফ সকাল বৃহস্পতিবার আদালতে স্বীকারোক্তিমূলক জবানবন্দি দিয়েছেন। তিনি বুয়েটের বায়ো মেডিকেল ইঞ্জিনিয়ারিং বিভাগের তৃতীয় বর্ষের ছাত্র। আবরারকে কীভাবে ক্রিকেট স্টাম্প আর স্কিপিং রোপ দিয়ে কয়েক ঘণ্টা ধরে বেধড়ক পেটানো হয়েছিল, সেই ভয়ঙ্কর বিবরণ তিনি জবানবন্দিতে দিয়েছেন বলে সংবাদমাধ্যমের খবরে উঠে এসেছে। আবরারের বাবার করা মামলায় যে ১৯ জনের নাম ছিল,তাদের মধ্যে ছয়জন এখনও পলাতক রয়েছেন। তাদের গ্রেপ্তারে অভিযান চালাচ্ছে পুলিশ। এদিকে আবরারের খুনিদের সর্বোচ্চ শাস্তিসহ দশ দফা দাবিতে পাঁচ দিন ধরে আন্দোলন চালিয়ে আসছে বুয়েটের শিক্ষার্থীরা।\nদৌলতপুরে বন্যার্তদের মাঝে ত্রান বিতরণ\nদৌলতপুর প্রতিনিধি ॥ কুষ্টিয়ার দৌলতপুরে বন্যার্তদের মাঝে ত্রান বিতরণ করা হয়েছে। গতকাল শুক্রবার দৌলতপুর ইমারত নির্মান শ্রমিক ইউনিয়নের পক্ষ থেকে চিলমারী ও রামকৃষ্ণপুর ইউনিয়নের বন্যার্তদের মাঝে ত্রান হিসেবে শুকনো খাবার বিতরণ হয়। ত্রান বিতরণকালে উপস্থিত ছিলেন, সাবেক ইউপি চেয়ারম্যান নুরুর রহমান, প্রকৌশলী আব্দুর রাজ্জাক, জুয়েল হোসেন, প্রভাষক শাহ আলম, ইউপি সদস্য উজ¦ল হোসেন, দৌলতপুর ইমারত নির্মান শ্রমিক ইউনিয়নের সভাপতি আজাদ আল শামীম, সাধারণ সম্পাদক ইসমাইল হোসেন, শ্রম ও কল্যাণ সম্পাদক নাজমুস সাদাত খান সজিব প্রমুখ।\nগাংনীতে সড়ক দূর্ঘটনায় খুলনার ট্রাক চালক-হেলপার আহত\nগাংনী প্রতিনিধি ॥ মেহেরপুরের গাংনীতে মোটরসাইকেলের নিয়ন্ত্রণ হারিয়ে ২ জন গুরুতর আহত হয়েছেন। আহতরা হলেন- খুলনার ফুলবাড়ীয়া গেটের এলাকার হুমায়ন কবীবের ছেলে ট্রাক (চালক) ড্রাইভার সোহাগ আলী (২৫) ও একই এলাকার ট্রাকের হেলপার অপু (২৪)। আহতদের গাংনী উপজেলা স্বাস্থ্য কমপ্লেক্সে ভর্তি করা হয়েছে। ট্রাক চালক সোহাগের অবস্থা মোটামুটি ভালো হলেও অপুর শারীরিক অবস্থার অবনতি হওয়ায় তাকে রাতে কুষ্টিয়া মেডিকেল কলেজ হাসপাতালে রেফার্ড করা হয়েছে। গতকাল শুক্রবার বিকেল সাড়ে ৩ টার দিকে পূর্ব মালসাদহ-বারাদী সড়কে মোটরসাইকেল নিয়ন্ত্রণ হারিয়ে আহতের ঘটনা ঘটে। স্থানীয়রা জানান, ট্রাকের চালক সোহাগ আলী ও তার হেলপার অপু গাংনী উপজেলার হাড়িয়াদহ বাজারে ট্রাকে বাঁশ লোড করছিলেন। বিকেলে ক্ষুধা লাগলে তারা স্থানীয় একজনের মোটরসাইকেলে দু’জন দ্রুতগতিতে হাড়িয়াদহ গ্রাম থেকে গাংনী শহরে খাওয়ার জন্য যাচ্ছিলেন। পূর্বমালসাদহ মোড় নামক স্থানে পৌঁছালে চালক সোহাগ নিয়ন্ত্রণ হারালে গাছের সাথে ধাক্কা খায়। এ সময় তারা দু’জন মারাত্বকভাবে হয়। আহত অপুর অবস্থা আশঙ্কাজনক হওয়ায় তাকে কুষ্টিয়া মেডিকেল কলেজ হাসপাতালে রেফার্ড করা হয়েছে।\nদৌলতপুরে ফুটবল প্রশিক্ষণ ক্যাম্পের উদ্বোধন\nদৌলতপুর প্রতিনিধি ॥ ‘ফুটবলে সোনালী জীবন গড়ি, চলো জাতীয় পর্যায়ে খেলার স্বপ্ন ছুই’ এই শ্লোগান নিয়ে কুষ্টিয়ার দৌলতপুরে দীর্ঘ মেয়াদী ফুটবল প্রশিক্ষণ ক্যাম্পের উদ্বোধন করা হয়েছে। গতকাল শনিবার বিকেল ৪টায় উপজেলার মথুরাপুর হাইস্কুল মাঠে এ প্রশিক্ষণ ক্যাম্পের উদ্বোধন করা হয়। উদ্বোধন অনুষ্ঠানে প্রধান অতিথি ছিলেন, মথুরপুর পিপল্স ডিগ্রি কলেজের অধ্যক্ষ সেলিম আহম্মদ। ফুটবল প্রশিক্ষণ ক্যাম্পের উদ্বোধক ছিলেন, প্রকৌশলী কল্লোল ফরহাদ। সভাপতিত্ব করেন, মাহফুজুল হক। মথুরাপুর এফডিএফ একাডেমির আয়োজনে দীর্ঘ মেয়াদী এ প্রশিক্ষণ ক্যাম্পের উদ্বোধন করা হয়।\nঝিনাইদহে ৭ম শ্রেণীর স্কুল ছাত্রী ধর্ষনের শিকার\nঝিনাইদহ প্রতিনিধি ॥ ঝিনাইদহের মহেশপুর উপজেলার বাথানগাছি গ্রামে সপ্তম শ্রেণির এক স্কুলছাত্রীকে ধর্ষণের অভিযোগ উঠেছে। এ ঘটনায় গতকাল শুক্রবার সকালে নির্যাতিতার পিতা মহেশপুর থানায় একটি ধর্ষণ মামলা করেছে। মহেশপুর থানার ওসি রাশেদুল আলম জানান, বৃহস্পতিবার সন্ধায় ওই স্কুল ছাত্রী বাড়ির সামনে দাঁড়িয়ে ছিল। সেসময় পার্শবর্তী কালুহাটি গ্রামের শরিফুল ইসলামের ছেলে নবম শ্রেণীর ছাত্র রাশেদুল তাকে জোরপুর্বক তুলে নিয়ে পার্শবর্তী কলাবাগানে নিয়ে ধর্ষন করে। মেয়েটি বাড়ি এসে ঘটনাটি জানায়। এরপর মেয়েটির পিতা বাদী হয়ে সকালে মহেশপুর থানায় এসে রাশেদুল ইসলামকে আসামী করে একটি ধর্ষণ মামলা দায়ের করে। এ ঘটনার পর রাশেদুল ইসলাম পালিয়ে যায়। মেয়েটির ডাক্তারী পরীক্ষা করার জন্য ঝিনাইদহ সদর হাসপাতালে পাঠানো হয়েছে।\nসাজেদুর রহমান বাবলু’র দোয়া মাহফিল অনুষ্ঠিত\nকুষ্টিয়া জেলা বিএনপির সিনিয়র যুগ্ম-সম্পাদক বীরমুক্তিযোদ্ধা খন্দকার সাজেদুর রহমান বাবলু’র মৃত্যুতে দোয়া মাহফিল অনুষ্ঠিত হয়েছে। গতকাল শুক্রবার বাদ আসর হাউজিং কদমতলা জামে মসজিদে পরিবারের উদ্যেগে এই দোয়া মাহফিল অনুষ্ঠিত হয়। মরহুমের জীবনের উপর আলোচনা করেন বিএনপির চেয়ারপার্সনের উপদেষ্টা, কুষ্টিয়া জেলা বিএনপির সভাপতি ও সাবেক এমপি বীরমুক্তিযোদ্ধা সৈয়দ মেহেদী আহমেদ রুমী। দোয়া মাহফিলে উপস্থিত ছিলেন, কুষ্টিয়া জেলা বিএনপির সাংগঠনিক সম্পাদক শামীম উল হাসান অপু, খন্দকার শাসুজ্জাহিদ, যুব বিষয়ক সম্পাদক মেজবাউর রহমান পিন্টু, ধর্ম বিষয়ক সম্পাদক শফিউল ইসলাম টিটু, সহ-আইন বিষয়ক সম্পাদক এ্যাড. খাদেমুল ইসলাম, মিরপুর উপজেলা বিএনপির সাধারণ সম্পাদক রহমত আলী রব্বান, সাংগঠনিক সম্পাদক সাইদুল ইসলাম মুকুল, শহর বিএনপির নেতা খন্দকার মিয়ারুল ইসলাম দুলাল, আবু তালেব, আব্দুর রশিদ, লিটন মাহমুদ, জেলা যুবদলের সভাপতি আল আমিনা কানাই, সাধারন সম্পাদক কামাল উদ্দিন, জেলা স্বেচ্ছাসেবক দলের যুগ্ম-সম্পাদক বকুল আলী, জেলা ছাত্রদলের সাংগঠনিক সম্পাদক রোকনুজ্জামান রাসেল, ছাত্র নেতা কিবরিয়া, মিজানুর রহমানসহ আইনজীবি, শিক্ষক, মুক্তিযোদ্ধা, ব্যবসায়ীসহ বিভিন্ন পেশার মানুষ দোয়া মাহফিলে শরিক হন। সংবাদ বিজ্ঞপ্তি\nসভাপতি বদর ॥ সাধারণ সম্পাদক বাদশা\nকালুখালীর মৃগী ইউপি আওয়ামীলীগের ত্রি-বার্ষিক সম্মেলন অনুষ্ঠিত\nফজলুল হক ॥ গতকাল শুক্রবার রাজবাড়ীর কালুখালী উপজেলার মৃগী ইউনিয়ন আওয়ামীলীগের ত্রি-বার্ষিক সম্মেলন অনুষ্ঠিত হয়েছে। মৃগী বহুমূখী উচ্চ বিদ্যালয় মাঠ প্রাঙ্গণে এ উপলক্ষ্যে দিনব্যাপী সম্মেলনে প্রধান অতিথি হিসেবে বক্তব্য রাখেন রাজবাড়ী-২ আসনের সংসদ সদস্য বীর মুক্তিযোদ্ধা মোঃ জিল্লুল হাকিম। তিনি তার বক্তব্যে বলেন, যারা আওয়ামীলীগ করে তারা বিভিন্ন পরীক্ষায় উত্তীর্ণ হয়। আপনারা নিজ নিজ অবস্থানে থেকে দলের পক্ষে কাজ করে যাবেন। যুদ্ধকালীন সময় মৃগী ইউনিয়ন মুক্তিযোদ্ধাদের আশ্রয়স্থল ছিলো বলে উল্লেখ করে বলেন মৃগী ইউনিয়ন আওয়ামীলীগের একটা বড় দূর্গ। অনুষ্ঠানে প্রথম অধিবেশনে ইউনিয়ন আওয়ামীলীগের সভাপতি আনোয়ার হোসেন এর সভাপতিত্বে ইউপি আওয়ামীলীগের সাধারণ সম্পাদক আবুল হোসেন জোয়াদ্দারের সঞ্চালণায় বিশেষ অতিথি হিসেবে বক্তব্য রাখেন পাংশা উপজেলা আওয়ামীলীগের সভাপতি একেএম শফিকুল মোর্শেদ আরুজ, জেলা আওয়ামীলীগের সাংগঠনিক সম্পাদক মোঃ আজিজুর রহমান, উপজেলা পরিষদ চেয়ারম্যান আলিউজ্জামান চৌধুরী (টিটো), উপজেলা আওয়ামীলীগের ভারপ্রাপ্ত সভাপতি মুক্তিযোদ্ধা আঃ খালেক মাস্টার, ভারপ্রাপ্ত সাধারণ সম্পাদক খায়রুল ইসলাম খায়ের, মৃগী ইউপি চেয়ারম্যান শহিদুজ্জামান সাগর প্রমূখ বক্তব্য রাখেন। অনুষ্ঠানে দ্বিতীয় অধিবেশনে উপজেলা আওয়ামীলীগের ভারপ্রাপ্ত সভাপতি আঃ খালেক মাষ্টারের সভাপতিত্বে সম্মেলনের কার্যক্রম শুরু হয়। স্বতস্ফুর্ত উপস্থিতিতে প্রস্তাব সমর্থনের মাধ্যমে বদর উদ্দিন সরদারকে বিনা প্রতিদ্বন্দ্বীতায় সভাপতি ও সাধারণ সম্পাদক মোঃ রফিকুল ইসলাম বাদশা নির্বাচিত হয়।\nবারো শরীফের মহান ইমাম হযরত শাহ সূফী মীর মাস্উদ হেলাল (রঃ) এর জীবন ও দর্শন\n“মোহাম্মদ ভূমি” এ সবুজ বাংলার; ‘পূন্যভূমি কুষ্টিয়া’ থেকে শেষ জামানার মানুষের শান্তি ও মুক্তির জন্য যে মানব দরদী সাধক বাংলাদেশ ও পশ্চিম বাংলার বিভিন্ন স্থানে জাতি, ধর্ম ধনী, গরীব নির্বিশেষে মানুষকে ভালবেসে দিয়েছিলেন বারো শরীফ তথা মোহাম্মদী তরীকার দাওয়াত, তিনি হলেন আল্লাহর এক বিশিষ্ট ওলী, মহান রাসূল প্রেমিক আওলাদে রাসূল; শেষ জামানার শেষ ইমাম ও মোজাদ্দেদ হযরত শাহ্ সূফী মীর মাস্উদ হেলাল (রঃ)। কোরআনে ওলী বা ওয়ালী শব্দটির অর্থ আল্লাহর বন্ধু। ওলী তিনিই যিনি কঠোর সাধনার দ্বারা রিপুর তাড়না থেকে নিজেকে রক্ষা করে, আল্লাহর নিকট নিজ মর্যাদা বৃদ্ধি করেন এবং বন্ধন মুক্তি করতে পারেন ও বহু অলৌকিক ক্ষমতার অধিকারী ওলীদের হাতে নিখিল বিশ্বের শাসন ব্যবস্থা ন্যস্ত থাকে। যাকে বলা হয় আধ্যত্মিক প্রশাসন।” (ইসলামী বিশ্বকোষ) ইমাম (রঃ) বলেছিলেন ঃ ‘আতরের শিশি হাতে থাকলে তার সুগন্ধ একটু হাতে লাগবেই। সে সুগন্ধ ছড়াবে। লোহা যতক্ষণ আগুনের মধ্যে থাকে ততক্ষণ সে আগুনের গুণে গুণান্বিত থাকে। আল্লাহর ওলীরা এরূপ।” বই, কিতাব পড়ে আলেম ও বিশ্ববিদ্যালয়ের ডিগ্রী অর্জন করা যায়, ওলী হওয়া যায় না। ওলীত্বের সার্টিফিকেট স্বয়ং আল্লাহ দান করেন। তাই ইমাম গায্যালী বলেছেন ঃ “আমি বিষ্মিত হয় বারবার আমি বিষ্মিত হয় বারবার কেন একজন ডাক্তার ওলী হয় না আল্লাহর।” মাওলানা জামী বলেছেন ঃ আল্লাহর প্রেমে মওগণকে তুচ্ছ মনে করো না, তারা ধনাগার ও রাজমুকুটহীন বাদশাহ্র দল।” বলা হয়েছে ঃ আল্লাহওয়ালাদের অবর্তমানে ও তাঁদের রাজত্ব অক্ষুন্ন থাকে। আল্লাহ বলেন ঃ যে ব্যক্তি আমার ওলীর সাথে শত্র“তা পোষণ করে তার প্রতি আমার যুদ্ধ ঘোষণা।” (বুখারী)। রাসূল (সাঃ) বলেছেন ঃ নিশ্চয়ই আল্লাহতায়ালা এই উম্মতের জন্য প্রত্যেক শতাব্দীর প্রারম্ভে এমন এক ব্যক্তিকে পাঠাবেন যিনি উন্মতের স্বার্থে তার দ্বীনের (ইসলাম) সংস্কার সাধন করবেন।” (আবু দাউদ) মোজাদ্দেদ কোন দাবী করার বিষয় নয়, করে দেখানোর বিষয়। যার দ্বারা ঐ সময় ইসলামের সত্য সুন্দর রূপটির বিকাশ ঘটবে এবং যুগের চ্যালেঞ্জ মোকাবিলায় ইসলামের শ্রেষ্ঠত্ব প্রমাণে সক্ষম হবেন। তিনিই মোজাদ্দেদ।” তাই ১৪’শ হিজরীর সূচনায় ১লা মহরমের চাঁদ দেখে ১২ শরীফের মহান ইমাম (রঃ) বলেছিলেন ঃ ঝড়ের পর চাঁদ উঠেছিল ১৪’শ এর চাঁদ। যারা দেখেছেন তারা বলছিল যে, তাকালো যাচ্ছিল না। চাঁদ এবার সত্যই উঠেছে। বহু বছর পর, ১০০০ বছর পর, আবার ১০০০ বছর আলো দিবে।\nসাধনা জীবনের একটা সময় উনার কাটে ময়মনসিংহের মধুপুর জঙ্গলে। ঐ সময় শরীয়ত মেনে বহু এবাদত করে বহু বই কিতাব পড়ে দেখলেন আল্লাহ প্রাপ্তি হ’ল না। ঐ সময় কোরআনের এক আয়াত “হে ইমানদারগণ! আল্লাহকে ভয় কর এবং তার দিকে ‘ওছিলা’ অন্বেষণ কর এবং তার পথে প্রাণপন চেষ্টা কর যেন তোমরা সুফল প্রাপ্ত হও।” (সূরা ঃ মায়েদা) এ আয়াত পড়ার পর তিনি মুর্শিদ ধরার প্রয়োজন অনুভব করেন। কথায় বলে, লাইন ছাড়া চলে না রেলগাড়ী। সেটা পেলেন চট্টগ্রামে মাইজভান্ডার শরীফে মরহুম মাওলানা আহমদুল্লাহ এর কাছে। বলা হল রানা খোল গ্রামে তার খলিফার কাছে মুরিদ হতে। মুরিদ হবার পর সাধনার পরিবর্তন হ’ল। কঠোর সাধনায় মাত্র ২৭ বছর বয়সে বড় পীর সাহেব খেলাফত দেন। এরপর খাজাবাব দেন। নকশবন্দ ও মোজাদ্দেদী তরীকায় ও খেলাফত পান। এতসব পাবার পরও শান্তি পেলেন না। আরো কঠোর সাধনায় অস্থিচর্মসার হলেন। এবার পেলেন পরম অর্জন। ১৯৭৫ এর ১৬ই শাবান সোমবার ৮ই ভাদ্র ২৫শে আগষ্ট ১২ শরীফ তথা মোহাম্মদী তরীকা। ১৯৮৪ তে পেলেন ১২ শরীফের সর্ব্বোচ্চ সম্মান শেষ জামানার শেষ ইমাম ও মোজাদ্দেদ উপাধি।\nতাঁর চিন্তা দর্শন ঃ তাঁর চিন্তা দর্শন ও থটস্ ছিল ধর্মকে ব্যবহারের ক্ষেত্রে যুগধর্মী সংস্কার মুখী। বলেছিলেন; আজ ১৪’শ বছর পূর্বের প্রচলিত সব বিধি বিধান হুবহু যদি আমরা এ সময়ে চালাতে চায় তা হবে বাড়াবাড়ী ও গোড়ামীর নামান্তর। তাই ইসলামের মূল বিষয়গুলো ঠিক রেখে প্রয়োজন সংস্কার। তাঁর ধর্মীয় দর্শণ ছিল ঃ প্রেম। তাই এবাদতে প্রেম না থাকলে সেই এবাদত ফল আনতে পারে না। রাসূল প্রেম ছাড়া আল¬াহ পাওয়া যায় না।\nসমাজ দর্শন ঃ বলেছিলেন সমাজ ও যুগের পরিবর্তনে প্রথার পরিবর্তন আল্লাহ নিজে করেছেন। তিনি সমাজ ও ধর্মীয় সংস্কার করে সমাজ হতে দুর করতে চেয়েছিলেন অন্যায়, শোষন ও ধর্মান্ধতা।\nপ্রতি সোমবার ও মঙ্গলবার বারো শরীফ দরবারে মেয়েরা বাদ আছর ও ছেলেরা বাদ এশা দরুদ ও সালাম পাঠ করে। এ দরবারে সবচেয়ে বড় অনুষ্ঠান পবিত্র ঈদে মিলাদুন্নবী বা ফাতেহা শরীফ। সব ধর্মের মানুষের জন্য এ দরবার এ মোহাম্মদী। শুধু পরিস্কার-পরিচ্ছন্ন বা পবিত্র হযে আসতে হবে। আল্লাহ আমাদের দয়া করুন।\nপাঠিত হয়েছেঃ 297\nআসাফো কুষ্টিয়ার ৬ উপজেলার দ্বি-বার্ষিক সম্মেলন অনুষ্ঠিত\nগতকাল শুক্রবার বিকেলে কুষ্টিয়া জেলা আওয়ামীলীগের কার্যালয়ে আওয়ামী সাংস্কৃতিক ফোরাম (আসাফো) এর কুষ্টিয়ার ৬ উপজেলার দ্বি-বার্ষিক সম্মেলন অনুষ্ঠিত হয়েছে। সম্মেলনে প্রধান অতিথি ছিলেন কুষ্টিয়া জেলা আওয়ামীলীগের সভাপতি আলহাজ্ব সদর উদ্দিন খান। সম্মেলন উদ্বোধন করেন বাংলাদেশ আওয়ামী সাংস্কৃতিক ফোরাম (আসাফো) এর সভাপতি সাইদুর রহমান সজল। প্রধান অতিথি তার বক্তব্যে বলেন, ৭১ সালে মুক্তিযুদ্ধের সময় যেভাবে শিল্পীরা মুক্তিযোদ্ধাদের উৎসাহ যুগিয়েছেন সেভাবে আসাফো আওয়ামীলীগের উন্নয়ন বেগবান করতে তাদের গান ও অভিনয়ের মাধ্যমে তুলে ধরে সহযোগিতা করবে।উদ্বোধক আসাফো’র সভাপতি সাইদুর রহমান সজল তার বক্তব্যে বলেন, আসাফো একটি প্রতিজ্ঞা, আসাফো একটি অঙ্গীকার। ৭১ মুক্তিযুদ্ধের সময় শিল্পীরা অনেক সহযোগিতা করেছিল। আমরা মুক্তিযুদ্ধের চেতনা সকলের মাঝে ছড়িয়ে দিতে এই সংগঠন করেছি। এই সংগঠন বঙ্গবন্ধুর আদর্শ ধারণ করে চলে।আসাফো’র কুষ্টিয়া জেলা শাখার সভাপতি হাসিবুর রহমান রিজুর সভাপতিত্বে সম্মলনে বিশেষ অতিথি ছিলেন কুষ্টিয়া জেলা আওয়ামীলীগের সাধারণ সম্পাদক বীর মুক্তিযোদ্ধা আজগর আলী, আসাফো সাধারণ সম্পাদক শাহাদৎ হোসেন লিটন, জেলা আওয়ামীলীগের দপ্তর সম্পাদক হাজী তরিকুল ইসলাম মানিক, জেলা মহিলা আওয়ামীলীগের সভাপতি জেব উন নিসা সবুজ, আসাফো প্রেসিডিয়াম সদস্য প্রফেসর আকমল হোসেন, সাংগঠনিক সম্পাদক এস. এম ইকবাল হোসেন।সম্মেলন অনুষ্ঠান পরিচালনা করেন আসাফো কুষ্টিয়া জেলা শাখার সাধারণ সম্পাদক আলমগীর আলী ও সিনিয়র যুগ্ন সাধারন সম্পাদক এম সোহাগ হাসান।বক্তব্য শেষে কুষ্টিয়ার ৬ উপজেলার আসাফো’র কমিটি ঘোষণা করেন কেন্দ্রীয় সভাপতি সাইদুর রহমান সজল। কুষ্টিয়া সদর উপজেলার সভাপতি জাফর আহমেদ ও সাধারণ সম্পাদক এমদাদুল হক। খোকসা উপজেলা সভাপতি খন্দকার সেলিম রেজা ও সাধারণ সম্পাদক শফিকুর জামান। কুমারখালী উপজেলা সভাপতি শেখ কামরুজ্জামান রতন ও সাধারণ সম্পাদক শিমুল পারভেজ। মিরপুর উপজেলা সভাপতি আসাদুজ্জামান মিঠু ও সাধারণ সম্পাদক কারিবুল ইসলাম। ভেড়ামারা উপজেলা সভাপতি আনোয়ার পারভেজ শান্ত ও সাধারণ সম্পাদক ডাঃ কামরুল ইসলাম মনা। দৌলতপুর উপজেলা সভাপতি মারুফা ইয়ামিন সুরভী ও সাধারণ সম্পাদক সবুজ জোয়াদ্দার।এ সময় উপস্থিত ছিলেন, আসাফো’র কুষ্টিয়া জেলা শাখার সহ-সভাপতি তোফাজ্জেল হোসেন, যুগ্ম সম্পাদক নজরুল ইসলাম প্রধান, সাংগঠনিক সম্পাদক জিল্লুর রহমান, দপ্তর সম্পাদক মাহমুদ আল হাফিজ অভি, প্রচার সম্পাদক মনির আহমেদ, উপ-প্রচার সম্পাদক আল-আমিন খান রাব্বি, সমাজ কল্যাণ বিষয়ক সম্পাদক জহুরল ইসলাম, উপ যুব ও ক্রীড়া সম্পাদক ফজলুর রহমান, সদস্য জায়েদুল হক মতিন, নুরুল ইসলাম, অনুপ কুমার প্রামানিক, রজব আলী, লিখন আহমেদ। কমিটি ঘোষণা শেষে মনোজ্ঞ সাংস্কৃতিক অনুষ্ঠান অনুষ্ঠিত হয়। সাংস্কৃতিক অনুষ্ঠান উপস্থাপনা করেন শরিফুল আলম সিদ্দিক কচি সাংস্কৃতিক ব্যাক্তিত্ব ও কবি। সংবাদ বিজ্ঞপ্তি\nঅমিত ও তোহা রিমান্ডে\nঢাকা অফিস ॥ বুয়েট ছাত্র আবরার ফাহাদ হত্যা মামলায় গ্রেপ্তার আলোচিত ছাত্রলীগ নেতা অমিত সাহা এবং এজাহারভুক্ত আসামি হোসেন মোহাম্মদ তোহাকে জিজ্ঞাসাবাদের জন্য পাঁচ দিন করে রিমান্ডে পেয়েছে গোয়েন্দা পুলিশ। ঢাকার মহানগর হাকিম মো. সারাফুজ্জামান আনসারী শুক্রবার ওই দুই শিক্ষার্থীর জামিন নাকচ করে রিমান্ডে পাঠানোর আবেদন মঞ্জুর করেন। বৃহস্পতিবার ঢাকার সবুজবাগ এলাকা থেকে অমিত সাহা এবং গাজীপুরের মাওনা থেকে তোহাকে গ্রেপ্তার করে গোয়েন্দা পুলিশ। সিভিল ইঞ্জিনিয়ারিং বিভাগের ছাত্র অমিত বুয়েট ছাত্রলীগের আইনবিষয়ক উপসম্পাদক। আলোচিত এ হত্যাকা-ের অন্যতম সন্দেহভাজন হিসেবে তার নাম আসার পরও মামলায় তার নাম না থাকা নিয়ে গত দুদিন ধরেই নানা আলোচনা চলছিল। আর যন্ত্র প্রকৌশল বিভাগের দ্বিতীয় বর্ষের ছাত্র তোহা এ হত্যা মামলার ১১ নম্বর আসামি। বুয়েটের শেরোংলা হলের আবাসিক ছাত্র তোহাও ছাত্রলীগের সঙ্গে জড়িত। শুক্রবার তাদের আদালতে হাজির করে ১০ দিন করে রিমান্ডে নেওয়ার আবেদন করেন মামলার তদন্ত কর্মকর্তা গোয়েন্দা পুলিশের পরিদর্শক মো. ওয়াহিদুজ্জামান। পুলিশের রিমান্ড আবেদনের পক্ষে শুনানি করেন এ আদালতে রাষ্ট্রপক্ষের আইনজীবী হেমায়েত উদ্দিন খান হিরণ। অন্যদিকে দুই বুয়েট ছাত্রের পক্ষে রিমান্ডের বিরোধিতা করে জামিনের আবেদন করেন আইনজীবী মো. আইয়ুব হোসাইন। শুনানি শেষে বিচারক জামিন নাকচ করে দুই আসামিকে ৫ দিন করে রিমান্ডে নিয়ে জিজ্ঞাসাবাদের অনুমতি দেন। তড়িৎ কৌশল বিভাগের দ্বিতীয় বর্ষের ছাত্র আবরার ফাহাদকে গত রোববার রাতে ওই হলের ২০১১ নম্বর কক্ষে ডেকে নিয়ে পিটিয়ে হত্যা করে ছাত্রলীগের নেতাকর্মীরা। এ মামলায় এ নিয়ে মোট ১৭ জনকে গ্রেপ্তার করেছে পুলিশ। তাদের মধ্যে বুয়েট ছাত্রলীগের উপ-সমাজসেবা সম্পাদক ইফতি মোশাররফ সকাল বৃহস্পতিবার আদালতে স্বীকারোক্তিমূলক জবানবন্দি দিয়েছেন। আবরারকে কীভাবে ক্রিকেট স্টাম্প আর স্কিপিং রোপ দিয়ে কয়েক ঘণ্টা ধরে বেধড়ক পেটানো হয়েছিল, সেই ভয়ঙ্কর বিবরণ এসেছে বায়ো মেডিকেল ইঞ্জিনিয়ারিং বিভাগের তৃতীয় বর্ষের ছাত্র সকালের জবানবন্দিতে। শুনানির পর অমিত আদালতে উপস্থিত সাংবাদিকদের প্রশ্নে দাবি করেন, ঘটনার দিন তিনি শাজাহানপুরে বন্ধুর বাসায় ছিলেন। আবরারকে পেটানো হবে বা মেরে ফেলা হবে- তা তিনি জানতেন না।\nবুয়েট প্রশাসন আরেকটু সতর্ক থাকলে হত্যাকান্ড নাও ঘটতে পারতো – স্বরাষ্ট্রমন্ত্রী\nঢাকা অফিস ॥ স্বরাষ্ট্রমন্ত্রী আসাদুজ্জামান খান কামাল বলেছেন, বুয়েট প্রশাসনের আরেকটু কেয়ারফুল (সতর্ক) থাকার দরকার ছিল। আরেকটু সতর্ক থাকলে হয়তো আবরার হত্যাকান্ডের মতো ঘটনা নাও ঘটতে পারতো। শুক্রবার দুপুরে তেজগাঁওয়ে বাংলাদেশ টেক্সটাইল বিশ্ববিদ্যালয়ের নবনির্মিত প্রধান ফটক উদ্বোধন শেষে সাংবাদিকদের প্রশ্নের জবাবে একথা বলেন তিনি।\nআর কোনো বিশ্ববিদ্যালয়ে যাতে আবরার হত্যার মতো কোনো ঘটনা না ঘটে সেজন্য প্রশাসনের প্রতি কী নির্দেশনা দেবেন জানতে চাইলে তিনি বলেন, বিশ্ববিদ্যালয় প্রশাসন না ডাক দিলে পুলিশ ভেতরে ঢোকে না, আপনারা সেটা জানেন। এ জায়গাটিতে বুয়েট কর্তৃপক্ষের আরেকটু সতর্ক থাকার দরকার ছিল। আরেকটু সতর্ক থাকলে হয়তো এ ধরনের ঘটনা নাও ঘটতে পারতো। ভবিষ্যতে প্রশাসন ছাত্রদের প্রতি আরও নজর দেবে, দায়িত্ববান হবে বলে মনে করি। মন্ত্রী বলেন, আবরার হত্যাকান্ড যারা সংঘটিত করেছিল এদের প্রায় সবাইকে আমরা ধরে ফেলেছি। এ পর্যন্ত ১৭ জনকে আটক করা হয়েছে। ইতোমধ্যে ১ জন ১৬৪ করেছে (স্বীকারোক্তিমূলক জবানবন্দি দিয়েছেন)। আমি আগেও বলেছি আজও বলছি, অত্যন্ত দ্রুততার সঙ্গে এ মামলার চার্জশিট দেয়া হবে, আশা করছি তদন্ত সংশ্লিষ্ট সংস্থা দ্রুততম সময়ের মধ্যে মামলা তদন্ত সম্পন্ন করবে। সাথে সাথে আমি আহ্বান রাখবো, এ ধরনের হত্যাকান্ড, এ ধরনের মেধাবী ছাত্র যারা কি-না আমাদের ভবিষ্যৎ, যে প্রজন্মকে নিয়ে আমরা অহঙ্কার করি, এ ধরনের ঘটনায় যাতে তারা হারিয়ে না যায়, যারা এ কাজটি করেছেন, এর মতো খারাপ কাজ, এর মতো গর্হিত কাজ এর আগে আর ঘটেনি। স্বরাষ্ট্রমন্ত্রী বলেন, এর আগে বিশ্ববিদ্যালয়ে আরও অনেক ঘটনাই ঘটেছে, আমরা সানি হত্যাও দেখেছি। কিন্তু এ হত্যাকান্ডটি সবার হৃদয়ে দাগ কেটেছে। আমি আশা করবো আমাদের ছাত্র সমাজ এ ধরনের ঘটনা আর দেখবে না। যাতে না ঘটে সেজন্য তারাও সজাগ থাকবে। আবরার হত্যার পেছনে মূল কারণ কী জানতে চাইলে বলেন, এ খুনের পেছনে কারণটা কী এটা আমাদের দেখতে হচ্ছে। যারা ধরা পড়ছে তাদের জিজ্ঞাসাবাদ করা হচ্ছে, তদন্ত চলছে, এর পেছনে মোটিভটা কী জানার চেষ্টা চলছে। এমনি এমনি একজন আরেকজনকে হত্যা করবে এটা যেমন বিশ্বাসযোগ্য নয়, এর পেছনে নিশ্চয়ই কোনো কারণ আছে, আরও কিছু উদ্দেশ্য আছে। এর সবই আমরা খতিয়ে দেখছি। স্বরাষ্ট্রমন্ত্রী বলেন, আমরা মনে করি, বিশ্ববিদ্যালয়ে যারা পড়াশোনা করতে এসেছে, তারা সবাই মেধাবী। এ ধরনের মেধাবীরাই এ ধরনের ঘটনা ঘটিয়েছে। তার ভেতরে নিশ্চয়ই কোনো কারণ রয়েছে। সে কারণগুলো উদঘাটন করে নিখুঁত ও তথ্যসমৃদ্ধ চার্জশিট দিতে চাই। উল্লেখ্য, ভারতের সঙ্গে সাম্প্রতিক কয়েকটি চুক্তি নিয়ে ফেসবুকে মন্তব্যের সূত্র ধরে শিবির সন্দেহে আবরারকে ডেকে নিয়ে জিজ্ঞাসাবাদের এক পর্যায়ে বুয়েট ছাত্রলীগের নেতাকর্মীরা ৬ অক্টোবর রাতে আবরারকে পিটিয়ে হত্যা করেন বলে বুয়েটের শেরে বাংলা হলের শিক্ষার্থীদের অভিযোগ। ওই ঘটনায় বুয়েট ছাত্রলীগের সাধারণ সম্পাদক মেহেদী হাসান রাসেলসহ গ্রেফতার ১৩ জনকে রিমান্ডে পেয়েছে পুলিশ। কেন্দ্রীয় ছাত্রলীগ সাংগঠনিক তদন্তের ভিত্তিতে বুয়েট ছাত্রলীগের ১১ জনকে স্থায়ীভাবে বহিষ্কার করার কথা জানিয়েছে। ঘটনার পর সোমবার থেকেই আন্দোলন করে আসছেন শিক্ষার্থীরা। হত্যার ঘটনার প্রায় ৪০ ঘণ্টা পর উপাচার্য অধ্যাপক সাইফুল ইসলাম প্রকাশ্যে আসেন। উপাচার্য শিক্ষার্থীদের সামনে না আসায় ক্ষোভ জানান শিক্ষার্থীরা। পরে মঙ্গলবার বিকেল ৫টার মধ্যে উপাচার্য সশরীরে এসে এ বিষয়ে জবাবদিহি না করলে কঠোর কর্মসূচি দেয়ার হুঁশিয়ারি দেন তারা। এরপর সন্ধ্যা ৬টার পর উপাচার্য শিক্ষার্থীদের সামনে আসেন। শিক্ষার্থীদের সামনে এসে তোপের মুখে পড়েন উপাচার্য। তারা ভিসিকে বলেন, ‘এটা একটা খুন, আপনাকে স্বীকার করতে হবে’।\n‘ভারতে পালানোর পথে’ কাউন্সিলর মিজান গ্রেপ্তার\nঢাকা অফিস ॥ চলমান ‘শুদ্ধি অভিযানের’ অংশ হিসেবে ঢাকা উত্তর সিটি করপোরেশনের কাউন্সিলর মোহাম্মদপুর থানা আওয়ামী লীগের আলোচিত নেতা হাবিবুর রহমান মিজানকে আটক করেছে র‌্যাব। র‌্যাব সদর দপ্তরের সহকারী পরিচালক মিজানুর রহমান শুক্রবার বলেন, “হাবিবুর রহমান মিজান পাশের দেশে পালিয়ে যাওয়ার চেষ্টায় ছিলেন। গত রাতে শ্রীমঙ্গল থেকে তাকে আটক করা হয়।” ঢাকা উত্তর সিটি করপোরেশনের ৩২ নম্বর ওয়ার্ডের কাউন্সিলর হাবিবুর রহমান মিজান মোহাম্মদপুর থানা আওয়ামী লীগের সাবেক সাধারণ সম্পাদক। হত্যা, মাদকের কারবার, চাঁদাবাজিসহ বিভিন্ন অভিযোগের সঙ্গে জড়িয়ে আছে তার নাম। দুর্নীতির বিরুদ্ধে সরকারের চলমান ‘শুদ্ধি অভিযানের’ মধ্যে হঠাৎ করেই লাপাত্তা হন ক্ষমতাসীন দলের নেতা মিজান। গত মঙ্গলবার রাতে মোহাম্মদপুরের আওরঙ্গজেব রোডে মিজানের ফ্ল্যাটে অভিযান চালায় র‌্যাব। কিন্তু সেখানে তাকে পাওয়া যায়নি। মোহাম্মদপুরের অনেকে এই ওয়ার্ড কাউন্সিলরকে চেনেন ‘পাগলা মিজান’ হিসেবে। কথিত আছে, কয়েক দশক আগে একবার পুলিশের তাড়া খেয়ে পুকুরে নেমেছিলেন মিজান। পরে গ্রেপ্তার এড়াতে পরনের পোশাক খুলে রেখে তিনি পুকুর থেকে উঠে আসেন, সেই থেকে তার ওই নাম।\nপাঠিত হয়েছেঃ 1,118\nস্বীকারোক্তি দিলেন জিয়ন\nঢাকা অফিস ॥ বুয়েট শিক্ষার্থী আবরার ফাহাদ হত্যা মামলায় আদালতে স্বীকারোক্তিমূলক জবানবন্দি দিয়েছেন আরেক আসামি মেফতাহুল ইসলাম জিয়ন। পাঁচ দিনের রিমান্ডের চার দিন শেষে বুয়েট শাখা ছাত্রলীগের বহিষ্কৃত উপ-ক্রীড়া সম্পাদক জিয়নকে শুক্রবার ঢাকার মহানগর হাকিম আদালতে হাজির করা হয়। মহানগর হাকিম মো. সারাফুজ্জামান আনসারী তার জবানবন্দি নথিভুক্ত করেন। বুয়েটের মেরিন ইঞ্জিনিয়ারিং বিভাগের পঞ্চদশ ব্যাচের ছাত্র জিয়ন হাকিমের কাছে ১৬৪ ধারায় স্বীকারোক্তিমূলক জবানবন্দি দিয়েছেন বলে পুলিশের অপরাধ তথ্য ও প্রসিকিউশন বিভাগের দপ্তর থেকে জানানো হয়। বুয়েটের শেরে বাংলা হলের আবাসিক ছাত্র ও তড়িৎ কৌশল বিভাগের দ্বিতীয় বর্ষের শিক্ষার্থী আবরারকে গত রোববার রাতে ছাত্রলীগের এক নেতার কক্ষে নিয়ে নির্যাতন চালিয়ে হত্যা করা হয়। পরদিন যে ১০ জনকে পুলিশ গ্রেপ্তার করে, তাদের একজন হলেন জিয়ন। ওই ১০ জনকে পাঁচ দিনের হেফাজতে নিয়ে গত ৮ অক্টোবর থেকে জিজ্ঞাসাবাদ করছিল পুলিশ। তাদের মধ্যে বুয়েট ছাত্রলীগের উপ-সমাজসেবা সম্পাদক বায়ো মেডিকেল ইঞ্জিনিয়ারিং বিভাগের তৃতীয় বর্ষের ছাত্র ইফতি মোশাররফ সকাল বৃহস্পতিবার প্রথম স্বীকারোক্তিমূলক জবানবন্দি দেন। তড়িৎ কৌশল বিভাগের দ্বিতীয় বর্ষের ছাত্র আবরার ফাহাদকে গত রোববার রাতে ওই হলের ২০১১ নম্বর কক্ষে ডেকে নিয়ে পিটিয়ে হত্যা করে ছাত্রলীগের নেতাকর্মীরা। আবরারকে কীভাবে ক্রিকেট স্টাম্প আর স্কিপিং রোপ দিয়ে কয়েক ঘণ্টা ধরে বেধড়ক পেটানো হয়েছিল, সেই ভয়ঙ্কর বিবরণ এসেছে বায়ো মেডিকেল ইঞ্জিনিয়ারিং বিভাগের তৃতীয় বর্ষের ছাত্র সকালের জবানবন্দিতে। এ মামলায় মোট ১৭ জনকে গ্রেপ্তার করেছে গোয়েন্দা পুলিশ, যাদের মধ্যে আবরারের রুমমেট মো. মিজানুর রহমানও আছে। ওয়াটার রিসোর্সেস ইঞ্জিনিয়ারিং বিভাগের তৃতীয় বর্ষের ছাত্র মিজানকে শুক্রবার আদালতে হাজির করা হলে মহানগর হাকিম মো. সারাফুজ্জামান আনসারী তাকে কারাগারে পাঠানো আদেশ দেন। পুলিশের পক্ষ থেকে তাকে রিমান্ডে নেওয়ার কোনো আবেদন করা হয়নি। আবরারের বাবার করা হত্যা মামলায় ১৯ জনের মধ্যে মিজানের নাম ছিল না। তবে তদন্তে হত্যাকান্ডে সংশ্লিষ্টতার তথ্য পাওয়ায় তাকে গ্রেপ্তার করা হয়েছে বলে আইনশৃঙ্খলা বাহিনীর পক্ষ থেকে জানানো হয়েছে।\nঢাকা অফিস ॥ তথ্যমন্ত্রী ড. হাছান মাহমুদ বুয়েটের শিক্ষার্থী আবরার ফাহাদের হত্যা নিয়ে ঘোলা পানিতে রাজনীতি না করার জন্য বিএনপি’র প্রতি আহ্বান জানিয়েছেন। গতকাল শুক্রবার জাতীয় প্রেসক্লাবের সামনে বাংলাদেশ স্বাধীনতা পরিষদ মানববন্ধন কর্মসূচিতে তিনি বলেন, ‘আবরার হত্যা নিয়ে তারা (বিএনপি) পানি ঘোলা করার চেষ্টা করছে। তারা অতীতেও পানি ঘোলা করার চেষ্টা করেছে, তবে তারা ব্যর্থ হয়েছে।’ বিএনপি’র ষড়যন্ত্র প্রতিহত করার জন্য আওয়ামী লীগ নেতা-কর্মীদের আরো সতর্ক থাকার আহ্বান জানিয়ে হাছান বলেন, বিএনপি নেতারা যদি পানি ঘোলা করতে চায় এবং ঘোলা পানিতে রাজনীতি করতে চায় তাহলে কঠোরভাবে তাদের প্রতিহত করা হবে। তিনি বলেন, কারো ব্যাপারে কোন দাবি তোলার আগেই প্রধানমন্ত্রী শেখ হাসিনার নির্দেশে আবরার হত্যায় জড়িত সন্দেহভাজন বেশিরভাগ অভিযুক্তকে গ্রেফতার করা হয়েছে।আওয়ামী লীগের প্রচার ও প্রকাশনা সম্পাদক হাছান মাহমুদ বলেন, প্রধানমন্ত্রী শেখ হাসিনা ইতোমধ্যেই আশ্বাস দিয়েছেন, আবরার হত্যাকান্ডে জড়িতদের সর্বোচ্চ শাস্তি নিশ্চিত করা হবে। তিনি বলেন, ২০০২ সালে বিএনপি শাসনকালে প্রতিদ্বন্দ্বী দুই গ্র“প ছাত্রের মধ্যে টেন্ডার নিয়ে ক্যাম্পাসে বন্দুক যুদ্ধে বুয়েটের ছাত্রী সাদেকুন নাহার সনি নিহত হয়। তিনি প্রশ্ন তোলেন, ‘এ হত্যায় জড়িতদের শাস্তি দিতে ছাত্রদল অথবা বিএনপি কি কোন ব্যবস্থা নিয়েছিল?’ প্রধানমন্ত্রী শেখ হাসিনার সাম্প্রতিক দিল্লী সফর প্রসঙ্গে তথ্যমন্ত্রী বলেন, তাঁর সফরকালে বাংলাদেশ ও ভারতের মধ্যে স্বাক্ষরিত চুক্তির ব্যাপারে বিএনপি সরকারের বিরুদ্ধে প্রপাগান্ডা চালাচ্ছে। তিনি বলেন, তারা (বিএনপি নেতারা) এ চুক্তি পড়েওনি তবুও তারা এ নিয়ে সরকারের বিরুদ্ধে প্রপাগান্ডা চালাচ্ছে এবং চুক্তির ব্যাপারে কর্মসূচি দিয়েছে। বিএনপি’র রাজনীতি মিথ্যার ওপর ভিত্তি করে একথা উল্লেখ করে হাছান মাহমুদ বলেন, ‘সংবাদ সম্মেলন ডেকে মিথ্যা বলছেন এটা আপনাদের (বিএনপি নেতৃবৃন্দ) রাজনীতি।’ সরকার সব সময় সমালোচনাকে স্বাগত জানায় একথা উল্লেখ করে তিনি বলেন, ‘আমাদের সমালোচনা করুন তবে অজ্ঞের মতো নয়।’ হাছান মাহমুদ বলেন, তারা প্রপাগান্ডা চালাচ্ছে যে সরকার প্রাকৃতিক গ্যাস রফতানি করবে। কিন্তু প্রকৃত ঘটনা হচ্ছে যে ভারতে রফতানি হবে এলপিজি, প্রাকৃতিক গ্যাস নয়।\nঢাকা অফিস ॥ চলতি বছর শান্তিতে নোবেল পেয়েছেন ইথিওপিয়ার প্রধানমন্ত্রী আবি আহমেদ। তিনি প্রতিবেশী ইরিত্রিয়ার সঙ্গে দীর্ঘদিনের দ্বন্দ্ব নিরসনের কারিগর হিসেবে বিবেচিত। শুক্রবার নরওয়ের স্থানীয় সময় বেলা ১১টায় (বাংলাদেশ সময় বিকেল ৩টা) রাজধানী অসলো থেকে নরওয়েজিয়ান নোবেল কমিটি শান্তিতে নোবেল পুরস্কার বিজয়ীর নাম ঘোষণা করেছে। নোবেল শান্তি পুরস্কারের ওয়েবসাইটে দেয়া তথ্য মতে, এ বছর নোবেল পুরস্কারের জন্য ৩০১টি মনোনয়ন জমা পড়েছে। যার মধ্যে ২২৩ জন ব্যক্তি এবং বাকি ৭৮টি প্রতিষ্ঠান। তবে গত ৫০ বছর ধরে বিজয়ীর নাম ঘোষণা করার আগে মনোনীতদের তালিকা প্রকাশ করে না নোবেল প্রদানকারী কর্তৃপক্ষ। এবার শততম নোবেল শান্তি পুরস্কার পেলেন আবি আহমেদ। শান্তি এবং আন্তর্জাতিক সহযোগিতায় গুরুত্বপূর্ণ অবদানের জন্য চলতি বছর তাকে নোবেল পুরস্কারে ভূষিত করা হয়। ২০১৮ সালের ১৫ ফেব্র“য়ারি জোটের নেতা হেইলেমারিয়াম হঠাৎ জোটের প্রধান ও প্রধানমন্ত্রীর পদ ছাড়ার ঘোষণা দেন। তিন বছর ধরে দেশটির আদিবাসী গোষ্ঠীগুলোর মধ্যে দ্বন্দ্ব চলে আসছিল। হেইলেমারিয়াম রাজনৈতিক অস্থিরতা নিয়ন্ত্রণে ছয় মাসের জন্য জরুরি অবস্থা জারি করেছিলেন। হেইলেমারিয়ামের পদ ছাড়ার পরই তার উত্তরসূরি হিসেবে ক্ষমতা পান ওরমো ক্ষুদ্র জাতিগোষ্ঠীর ৪২ বছর বয়সী আবি। মানবাধিকার লঙ্ঘন, ভিন্নমতাবলম্বীদের দমন ও বিচারবহির্ভূত হত্যাকা-ের অভিযোেগ রয়েছে ইথিওপিয়ার সরকারের বিরুদ্ধে। প্রধানমন্ত্রী হিসেবে ক্ষমতা গ্রহণের পর সরকারে বেশ কিছু পরিবর্তন আনেন আবি আহমেদ। এর মধ্যে কিছু ওয়েবসাইট ও টেলিভিশন চ্যানেলও অবরোধমুক্ত করেন তিনি। ২০১৯ সালের নোবেল বিজয়ীদের নাম ঘোষণা শুরু হয়েছে গত ৭ অক্টোবর থেকে। ওইদিন স্টকহোম ক্যারোলিনস্কা ইনস্টিটিউট থেকে চিকিৎসাবিদ্যায়, দ্য রয়াল ইনস্টিটিউট অব সায়েন্স থেকে ৮ অক্টোবর পদার্থবিদ্যায়, ৯ অক্টোবর রসায়নবিদ্যায় এবং ১০ অক্টোবর সাহিত্যে নোবেল বিজয়ীদের নাম ঘোষণা করা হয়। গত বছর যৌন সহিংসতা ও হয়রানির ব্যাপারে বিশ্বজুড়ে সচেতনতা তৈরির আন্দোলন করে শান্তিতে নোবেল পেয়েছিলেন কঙ্গোর ধাত্রীবিদ্যাবিশারদ ডেনিস মুকওয়েজি এবং জঙ্গিদের হাতে ধর্ষণের শিকার ইয়াজিদি নারী নাদিয়া মুরাদ।


আর্জেন্টিনা দলের উপর ক্ষেপেছেন ম্যারাডোনা!\nSohag Sheikh ২৫ জুন, ২০১৮ খেলাধুলা\nরাশিয়া বিশ্বকাপের মিশনটা ভালো হয়নি আর্জেন্টিনার। বিশ্বকাপের গ্রুপ পর্ব থেকেই খুবই খারাপ অবস্থা ফুটবল ঈশ্বর ম্যারাডোনার উত্তরসূরিদের। প্রথম ম্যাচে ড্রয়ের পর বৃহস্পতিবার (২১ জুন) রাতে ৩-০ গোলে লজ্জাজনকভাবে ক্রোয়েশিয়ার কাছে হেরে যায় আর্জেন্টিনা। তাই দ্বিতীয় রাউন্ডে উঠতে হলে নাইজেরিয়ার বিপক্ষে বড় ব্যবধানে জয়ের কোন বিকল্প নেই আর্জেন্টিনার সামনে।\nএদিকে হাই-ভোল্টেজ ম্যাচে মঙ্গলবার (২৬ জুন) নাইজেরিয়ার বিপক্ষে মাঠে নামার আগে ফুটবল ঈশ্বর ম্যারাডোনার সাথে দেখা করার অনুরোধ জানিয়েন তিনি।\nম্যারাডোনা বলেছেন, তিনি সাম্পাওলির খেলোয়াড়দের সাথে দেখা করতে চান এবং তার সাথে আর্জেন্টিনার আরো কয়েকজন সাবেক খেলোয়াড়কে নিয়ে যেতে চান। ভেনিজুয়েলার একটি টিভি চ্যানেলকে সাবেক এই ফুটবলার বলেন, ‘আমরা আমাদের সম্মান রক্ষা করতে চাই।’\nতিনি আরো বলেন, ‘আমি ভেতরে ভেতরে ক্ষুব্ধ এবং ভীষণ হতাশ। যারা দেশের জার্সি পরিধান করবে তাদের কেউ চায় না সেটি পদদলিত হোক।’\nসাম্পাওলিকে কোচ হিসেবে নিয়োগ করার জন্য আর্জেন্টিনা ফুটবল এসোসিয়েশনের প্রেসিডেন্টের উপর বেজায় ক্ষেপেছেন ডিয়েগো ম্যারাডোনা।\nম্যারাডোনা অভিযোগ করেন, সাম্পাওলি কম্পিউটার, ড্রোন এবং ১৪জন সহকারী নিয়ে যখন কাজে যোগ দিলেন তখন সবাই সেটি মেনে নিয়েছে।\nআর্জেন্টিনা ফুটবল এসোসিয়েশনের প্রেসিডেন্ট ক্লদিও তাপিয়া গত রবিবার একটি সংবাদ সম্মেলন করেছেন যেখানে দলের মিডফিল্ডার হ্যাভিয়ের মাশ্চেরানো উপস্থিত ছিলেন। কোচ সাম্পাওলিওর সাথে খেলোয়াড়দের কোন ধরনের বিরোধের কথা অস্বীকার করেছেন মাশ্চেরানো।\nকোচের বিরুদ্ধে কোন রকম বিদ্রোহের কথাও অস্বীকার করেছেন মাশ্চেরানো। তিনি বলেন, ‘কোচের সাথে আমাদের সম্পর্ক সম্পূর্ণ স্বাভাবিক। যদি আমাদের মধ্যে অস্বস্তির কিছু থাকে, তাহলে সেটি আমরা তুলে ধরবো। যদি আমরা সেটা না করি, তাহলে প্রতারণা করা হবে।’\nমাশ্চেরানো আরো বলেন, খেলা নিয়ে কোচের সাথে তাদের কথা হয়েছে। তিনি বলেন খেলার কৌশল নিয়ে কোচ তাদের পথ দেখিয়ে দেন বলে উল্লেখ করেন। ‘তিনি (কোচ) জানতে চান মাঠে আমাদের কী হয়েছে? যাতে তিনি সিদ্ধান্ত নিতে পারেন। এটা ফুটবল খেলার মূল ভিত্তি।’


যুক্তরাজ্যে আশ্রয় (অ্যাসাইলাম) পাওয়াটা ভাগ্য!\nবিডিটুডেস ডেস্ক: যুক্তরাজ্যে আশ্রয় (অ্যাসাইলাম) আবেদন করে সফল হওয়াটা অনেকটা ভাগ্যের ব্যাপার। কারণ, আবেদন প্রত্যাখ্যান করার (রিফিউজ) আগাম মনোভাব নিয়েই দেশটির স্বরাষ্ট্র দপ্তরের (হোম অফিস) সংশ্লিষ্ট কর্মকর্তারা আবেদনগুলো বিবেচনা করেন। পরিস্থিতি এমন যে, কখনো কাউকে অ্যাসাইলাম দেননি এমন কর্মকর্তারা সেখানে গর্ববোধ করেন।অ্যাসাইলাম আবেদন নিয়ে হোম অফিসের কর্মকর্তাদের এমন আচরণের কথা ফাঁস করে দিয়েছেন সাবেক তিন কর্মকর্তা। হুইসেল ব্লোয়ার (ফাঁসকারী) ওই তিন কর্মকর্তার বরাত দিতে গতকাল রোববার প্রতিবেদন প্রকাশ করে যুক্তরাজ্যের প্রভাবশালী দৈনিক গার্ডিয়ান।\nযুদ্ধ-বিগ্রহ, রাজনৈতিক, জাতিগত, ধর্মীয় বা ভিন্নমত প্রকাশের কারণে নিপীড়নের শিকার এবং নিজ দেশে প্রাণ ঝুঁকির মুখে-এমন ব্যক্তিরা যুক্তরাজ্যে আশ্রয় চাইতে পারেন। এটি অ্যাসাইলাম আবেদন নামে পরিচিত। সংশ্লিষ্ট ব্যক্তির সাক্ষাৎকার এবং আবেদনের সঙ্গে দেওয়া প্রমাণাদির ভিত্তিতে সিদ্ধান্ত নেওয়ার নিয়ম।হোম অফিসের সাবেক ওই কর্মকর্তারা বলেন, মিথ্যা তথ্য উপস্থাপন করে যুক্তরাজ্যে আশ্রয় আবেদনের ঘটনাও আছে। কিন্তু অ্যাসাইলাম আবেদন প্রক্রিয়ায় নিয়োজিত কর্মকর্তারা সাধারণত ধরেই নেন যে, আবেদনকারী মিথ্যা বলছে। অনেক কর্মকর্তা সাক্ষাৎকারের সময় আবেদনকারীর প্রতি বিদ্রুপমূলক আচরণ করেন। অন্য সহকর্মীর সঙ্গে আবেদনকারীর নির্যাতনের শিকার হওয়ার গল্প নিয়ে হাসাহাসি করেন।\nএক ঘটনার কথা উল্লেখ করে সাবেক এক কর্মকর্তা বলেন, এক আবেদনকারী নির্যাতনের শিকার হওয়ার প্রমাণস্বরূপ একটি ছবি দিয়েছিল। ছবিটিতে আবেদনকারীর নিতম্ব দেখা যাচ্ছিল। আবেদনকারী যাওয়া মাত্রই সংশ্লিষ্ট কর্মকর্তা অন্য সহকর্মীদের ছবিটি দেখিয়ে হাসাহাসি করেন।এই কর্মকর্তারা জানান, অ্যাসাইলাম আবেদন গ্রহণ করার প্রবণতা এতটাই কম যে, কালে-ভদ্রে কোনো কর্মকর্তা অ্যাসাইলাম আবেদন অনুমোদন করলে সেটি নিয়ে বিদ্রূপাত্মক গর্ব করা হয়। আরেক কর্মকর্তার কথা স্মরণ করে একজন বলেন, ওই কর্মকর্তা তিন বছর যাবৎ দায়িত্বে থাকলেও কখনো কোনো আবেদনকারীকে আশ্রয় প্রদান করেননি। এ নিয়ে ওই কর্মকর্তা গর্ব করে বেড়াতেন।\nআরও পড়ুন : মেরুদন্ডের হাড়, পিঠ বা কোমর ব্যথার অন্যতম কারণ ডিক্স প্রোল্যাপ্স\nসাবেক এসব কর্মকর্তারা জানান, কর্মী সংকটের কারণে হোম অফিসে কাজের প্রচণ্ড চাপ। প্রতি কর্মীকে বছরে ২২৫টি আবেদনের সিদ্ধান্ত প্রতিবেদন তৈরির লক্ষ্য নির্ধারণ করে দেওয়া হয়। যে কারণে তাদের পক্ষে আবেদনগুলোর যথাযথ বিবেচনা সম্ভব হয় না। বেশির ভাগ ক্ষেত্রে আবেদন না দেখেই কোনো প্রকার প্রস্তুতি ছাড়া আবেদনকারীর সাক্ষাৎকার নেন। আর ‘কাট অ্যান্ড পেস্ট’ করে প্রতিবেদন তৈরি করে দেন। যেমন- কোনো আবেদনকারী নিজ দেশে সরকারি নিপীড়নের শিকার হওয়ার দাবি করল। একই বিষয়ে অতীতের কোনো সিদ্ধান্ত কপি করে এনে প্রতিবেদন বানিয়ে দেওয়া হয়।গত নভেম্বরে প্রকাশিত এক প্রতিবেদন থেকে দেখা যায়, ২০১৬ সালের জানুয়ারি মাসে অ্যাসাইলাম আবেদন প্রক্রিয়ায় নিয়োজিত কর্মকর্তার সংখ্যা ছিল ৩১৯। জুলাইতে গিয়ে তা কমে হয় ২২৮ জন। ২০১৭ সালের মার্চ মাসে কর্মীর সংখ্যা আবার বাড়িয়ে ৩৫২ জন করা হয়। কিন্তু এর এক চতুর্থাংশ কর্মী ৬ মাসের আগেই চাকরি ছেড়ে চলে যায়।\nআরও পড়ুন : বাত থেকে বাঁচতে কী কী নিয়ম পালন করতে হবো\nহোম অফিসের মুখপাত্র বলেন, অভিযোগগুলো সম্পর্কে তাদের কোনো ধারণা নেই। তিনি বলেন, সত্যিকার অর্থে যাদের সুরক্ষার দরকার তাদের আশ্রয় দেওয়ার ক্ষেত্রে যুক্তরাজ্যের গর্বিত ঐতিহ্য রয়েছে। যথাযথভাবে সিদ্ধান্ত নেওয়ার জন্য কর্মকর্তাদের প্রয়োজনীয় প্রশিক্ষণ দেওয়া হয়।২০১৬ সালে যুক্তরাজ্য ৩৪ শতাংশ আবেদনকারীকে আশ্রয় দিয়েছে। আর ওই সময়ে বাংলাদেশিদের আবেদন সফল হওয়ার হার ছিল মাত্র ৬ শতাংশ। ওই বছর মোট ৩০ হাজার ৬০৩ জন অ্যাসাইলাম আবেদন করেন। এর মধ্যে বাংলাদেশি ছিলেন এক হাজার ৯৩৯ জন।\nbd todays bdtodays online newspaper bdtodays.com বিডি টুডেস বিডি টুডেস অনলাইন পত্রিকা বিডিটুডেইজ বিডিটুডেস যুক্তরাজ্যে অ্যাসাইলাম\t2018-02-13\nPrevious: লালপুরে বসন্তবরণ ও পিঠা উৎসব!\nNext: রাজশাহীতে পোল্ট্রির নিরাপদ খাদ্য বিষয়ক কর্মশালা অনুষ্ঠিত


COVID -19 Positive Doc heckled by Neighbours at Behala\nPublished by: Subhamay Mandal | Posted: August 8, 2020 9:31 pm| Updated: August 8, 2020 9:37 pm\nঅভিরূপ দাস: নিজের জীবন বিপন্ন করে যে চিকিৎসক করোনা রোগীর চিকিৎসা করছেন। কোভিড পজিটিভ হওয়ায় এবার তাঁকেই পাড়া ছাড়া করার হুমকি দিচ্ছেন প্রতিবেশীরা। অমানবিক এই ঘটনা বেহালার ঠাকুরপুকুরে। বছর ছাব্বিশের স্বরাজদীপ বণিকের বাড়ি কোচবিহারে। কলকাতা মেডিক্যাল কলেজে তৃতীয় বর্ষে এমডি পাঠরত দিনহাটার ছেলে গত পাঁচ মাস ধরে রয়েছেন বেহালায় তাঁর পিসির বাড়িতে। দুর্ভাগ্যক্রমে বৃহস্পতিবার তিনি তাঁর পিসি এবং অশীতিপর ঠাকুরমা করোনা পজিটিভ হন। করোনা আবহে তিনি রোজই আউটডোরে রোগী দেখেছেন। শনিবার স্বাস্থ্যদপ্তরের পক্ষ থেকে বাড়ি স্যানিটাইজ করা হয়। স্বাস্থ্যদপ্তরের গাড়ি আসতেই পাড়ায় গুঞ্জনের শুরু। বিক্ষোভ দেখাতে থাকেন প্রতিবেশীরা।\nঅভিযোগ, রক্তের নমুনা নিতে শনিবার দু’ই ভদ্রলোক এসেছিলেন ঠাকুরপুকুরে স্বরাজদীপের পিসির বাড়িতে। তাদের বাইক রাখা নিয়ে প্রথমে একদফা গন্ডগোল হয়। এরপর পাড়ার লোকেরা চিৎকার করে হুমকি দেন স্বরাজদীপের পিসেমশাইকে। তাঁদের প্রশ্ন, “এ পাড়ায় করোনা ছিল না। কেন একজন বাইরের চিকিৎসককে পাড়ায় রাখা হল?” কীভাবে একজন করোনা চিকিৎসা করা ডাক্তারকে বাড়িতে আশ্রয় দিয়েছেন তা নিয়েই ক্ষুব্ধ পাড়ার বাসিন্দারা। এদিকে এমন হুমকির পর ভীত চিকিৎসকের পিসতুতো দিদি শ্রাবণী বণিক। সোশ্যাল সাইটে লিখেছেন, “আমার ভাই করোনা রোগীর চিকিৎসা করছে এটা অপরাধ? আমরা কোথায় যাব এবার?”\n[আরও পড়ুন: করোনা রোগী ভরতির সময় ৫০ হাজার টাকার বেশি নেওয়া যাবে না, জারি নয়া অ্যাডভাইজারি]\nঘটনায় প্রতিবেশীদের চূড়ান্ত নিন্দে করেছেন ডা. দ্বীপ্তেন্দ্র সরকার। তাঁর কথায়, এই সময় একজন চিকিৎসকের পরিবারকে লিঞ্চিং বা হেনস্তা করা গর্হিত অপরাধ। তিনি মানুষের জন্য কাজ করে চলেছেন। যারা এই ধরনের কাণ্ড করছেন তারা জানেন না করোনাকালে পুরনো এপিডেমিক ডিজিসেস আইন সংশোধন করা হয়েছে। এখন কেউ যদি চিকিৎসককে হেনস্তা করেন তবে তাঁর সাতবছর পর্যন্ত জেল হতে পারে।\nসূত্রের খবর, শেষ পর্যন্ত ঠাকুরপুকুর থানায় যোগাযোগ করেছেন ওই চিকিৎসক। জানিয়েছেন কলকাতা মেডিক্যাল কলেজে তাঁর সিনিয়রদের। সকলেই পাশে থাকার আশ্বাস দিয়েছেন।\nনিজের জীবন বিপন্ন করে যে চিকিৎসক করোনা রোগীর চিকিৎসা করছেন।\nকোভিড পজিটিভ হওয়ায় এবার তাঁকেই পাড়া ছাড়া করার হুমকি দিচ্ছেন প্রতিবেশীরা।\nঅমানবিক এই ঘটনা বেহালার ঠাকুরপুকুরে।


প্রাগৈতিহাসিক যুগে নারীসমাজ যখন অত্যাচারের জাঁতাকলে হচ্ছিল নিষ্পেষিত, তাদের করুণ আর্তনাদে যখন আকাশ-বাতাস হচ্ছিল প্রকম্পিত, নারী নির্যাতন ও জীবন্ত কন্যাসন্তান কবর দেয়ার মতো বর্বরতায় যখন সমগ্র বিশ্ব ছিল তমশাচ্ছন্নÑ এমনই এক সন্ধিণে মহানবী সা: নারী জাতির উন্নয়নে এনেছেন এক বৈপ্লবিক সংস্কার। ঘৃণিত, অবহেলিত এ জাতির ভাগ্যোন্নয়নে গ্রহণ করেছেন বিভিন্ন পদপে। একই উৎস থেকে সৃষ্ট ছেলে ও মেয়ের মাঝে একে অপরের ওপর কোনো প্রাধান্য রাখেননি তিনি। মৌলিকতার দিক থেকেও উভয়ের মাঝে রাখেননি কোনো শ্রেষ্ঠত্ব; বরং একে অপরের পরিপূরক হিসেবে সমাজে করেছেন প্রতিষ্ঠিত।\nনবুওয়াত-পূর্ব যুগে কন্যাসন্তান : নবুওয়াত-পূর্ব যুগে বিভিন্ন ধর্ম ও সভ্যতায় নারীকে জীবজন্তু এবং ব্যবহারিক সামগ্রীর মতো মনে করা হতো। দুর্ভাগ্যের প্রতীক, অপকর্মের উৎস, শয়তানের দোসর, নরকের দ্বার, যৌন চাহিদাচরিতার্থ করার বাহন হিসেবেই পরিচিত ছিল নারী। কন্যাসন্তান ছিল লাঞ্ছনা, লজ্জা ও পাপের মূর্ত প্রতীক। তাদের জন্মকে মনে করা হতো অলণে। তৎকালীন সমাজে মেয়ে হিসেবে একজন নারী পেত না পিতৃস্নেহ বরং জীবন্ত মেয়েকে তারা মাটিতে পুঁতে রাখতে সামান্য দ্বিধা করত না। কারো মেয়ে ভূমিষ্ঠ হলে মা-বাবা লজ্জায় শির অবনত করে রাখত।\nমানবসভ্যতার ইতিহাসে নারীর মর্যাদার জন্য যিনি প্রথম সোচ্চার হয়ে ওঠেন, নারীকে সংসার, সমাজের অবিচ্ছেদ্য অংশ বলে প্রথম স্বীকৃতি দান করেন, সত্যিকার অর্থে নারী জাগরণ ও নারী মুক্তির যিনি প্রবক্তা, যিনি মেয়ে হিসেবে একজন নারীকে প্রদান করেছেন সঠিক মর্যাদা, তিনিই হচ্ছেন মহানবী সা:।\nকন্যাসন্তান হত্যা রোধ : কন্যাসন্তান হত্যার বিরুদ্ধে মহানবী সা: সর্বাত্মক প্রচেষ্টা চালিয়ে নবুওয়াত পূর্ব যুগের এ প্রথাকে চিরতরে বন্ধ করেন। তিনি কুরআনের আয়াতটি দ্ব্যর্থহীন কণ্ঠে ঘোষণা করেন, ‘নিশ্চয় ওই সব লোক তিগ্রস্ত, যারা তাদের সন্তানদের নির্বুদ্ধিতার দরুন ও অজ্ঞতাবশত হত্যা করে’ (সূরা আনয়াম :১৪০)। কন্যাসন্তান জীবন্ত মাটিতে পুঁতে ফেলাকে জঘন্যতম হত্যাকাণ্ড বলে ঘোষণা করে মহানবী সা: পরকালে এর জন্য জবাবদিহির অনুভূতি সৃষ্টি করেন এবং কন্যাসন্তান হত্যাকে চরম গুনাহের কাজ বলে ঘোষণা করেন। কুরআনের ভাষায়, ‘যখন জীবন্ত সমাধিস্থ মেয়েকে জিজ্ঞাসা করা হবে, কী অপরাধে তাকে হত্যা করা হয়েছিল?’ (সূরা তাকভির : ৮-৯)।\nমহানবী সা: এ জঘন্য প্রথা রোধে ঘোষণা করেন, সর্বাপো বড় চারটি গুনাহের একটি হলো সন্তান হত্যা করা’ (সহীহ বুখারি)।\nএভাবেই মহানবী সা: কন্যাসন্তান হত্যা রোধে সফল হতে পেরেছিলেন।\nকন্যাসন্তান ভূমিষ্ঠকে কুলণ মনে করা নিষিদ্ধকরণ : প্রাগৈতিহাসিক যুগে জন্ম নেয়া কন্যাসন্তানকে অলণে ও দুর্ভাগ্যের প্রতীক মনে করা হতো। তাই কাউকে কন্যাসন্তান ভূমিষ্ঠ হওয়ার সংবাদ প্রদান করলে তার চেহারা কালো বিবর্ণ করা হয়ে যেত। যার ফলে তারা সন্তানকে জীবন্ত হত্যা করতেও কুণ্ঠাবোধ করত না। মহানবী সা: এ পথকে চিরতরে বন্ধ করলেন। এ প্রথার নিন্দা জানিয়ে আল্লাহ বলেন, ‘তাদের কাউকে যখন কন্যাসন্তান জন্মের সুসংবাদ দেয়া হয়, তখন তার মুখমণ্ডল কালো হয়ে যায় এবং অসহ্য মনঃকষ্টে পতিত হয়। তাকে (কন্যাসন্তান হওয়ার) যে সুসংবাদ দেয়া হয়, তার লজ্জায় সে নিজের দলের লোকেদের কাছ থেকে পালিয়ে বেড়ায়। সে চিন্তা করে, লজ্জার কারণ হওয়া সত্ত্বেও সে তার কন্যাসন্তানকে বাঁচিয়ে রাখবে, নাকি মাটিতে পুঁতে ফেলবে! জেনে রেখ! তারা কতই না মন্দ সিদ্ধান্ত গ্রহণ করে’ (সূরা নাহ্ল : ৫৮-৫৯)।\nআয়াত দু’টিতে কন্যাসন্তানসংক্রান্ত এ ধারণাকে নিকৃষ্ট বর্ণনা করে এ থেকে বিরত থাকতে নির্দেশ দেয়া হয়েছে।\nকন্যাসন্তান প্রতিপালনের সৌভাগ্য : কন্যাসন্তানের লালন-পালনে সবাইকে উদ্বুদ্ধ করে মহানবী সা: বলেছেন, ‘যখন কন্যাসন্তান ভূমিষ্ঠ হয় তখন মহান আল্লাহ ফেরেশতাদের প্রেরণ করেন। তারা এসে বলেÑ পরিবারের সবার ওপর শান্তি বর্ষিত হোক। অতঃপর তারা তাদের বাহু দিয়ে কন্যাসন্তানকে আবেষ্টন করেন এবং তার মাথায় হাত রেখে বলেন, এক অবলা থেকে আরেক অবলা বের হয়েছে। যে ব্যক্তি এর রণাবেণে মনোযোগী হবে সে কিয়ামত পর্যন্ত সাহায্য পাবে’ (আল মুয়াজ্জামুস সাগির লিত তিবরানি)। মহানবী সা: আরো বলেছেন, ‘কারো কন্যাসন্তান ভূমিষ্ঠ হলে সে যদি তাকে পুঁতে না ফেলে, তাকে যদি সে অপমানিত না করে এবং তাকে উপো করে যদি সে পুত্রসন্তানের পপাতিত্ব না করে, তাহলে মহান আল্লাহ তাকে জান্নাতে প্রবেশ করাবেন’ (আবু দাঊদ শরিফ)। অন্যত্র বলা হয়েছে, ‘যে ব্যক্তি দুটো মেয়েকে প্রাপ্ত বয়স্ক হওয়া পর্যন্ত যথাযথভাবে লালন-পালন করবে কিয়ামতের দিন সে ও আমি এভাবে আসব। এ কথা বলে মহানবী সা: তাঁর আঙুলগুলো মিশিয়ে দেখালেন’ (অর্থাৎ মহানবী সা:-এর সাথে তার হাশর হবে) (সহীহ মুসলিম)।\nযে মায়ের জন্য জান্নাত : হজরত আয়েশা রা: বলেন, একবার এক মহিলা তার দু’টি মেয়েকে নিয়ে আমার কাছে ভিা চাইল। তখন আমার কাছে একটি খেজুর ছাড়া আর কিছুই ছিল না। আমি তাকে ওই খেজুরটিই দান করলাম। সে ওই খেজুরটি নিয়ে তার দুই মেয়ের মধ্যে (সমানভাগে) ভাগ করে দিলো এবং সে এর থেকে কিছুই গ্রহণ করল না। তার পর সে মেয়ে দু’টিকে নিয়ে বেরিয়ে গেল। অতঃপর মহানবী সা: আমার কাছে আগমন করলে আমি তাঁকে এ ঘটনাটি অবহিত করলাম। তিনি বললেন, ‘যে ব্যক্তি মেয়েদের লালন-পালন, শিা ও বিয়ে দেয়ার ঝামেলায় পড়ল এবং তাদের প্রতি তার দায়িত্ব যথাযথ পালন করলÑ কিয়ামতের দিন এ মেয়েরা তার জন্য দোজখের প্রতিবন্ধক হয়ে দাঁড়াবে। (অর্থাৎ সে জান্নাতি হবে)’ (মুসলিম শরিফ)।\nসৌভাগ্যবান মা-বাবা : কন্যাসন্তানের মা-বাবা ও অভিভাবককে সৌভাগ্যবান ঘোষণা দিয়ে মহানবী সা: বলেছেন, ‘যে ব্যক্তি তিনটি কন্যাসন্তান কিংবা অনুরূপ তিনটি বোনকে লালনপালন করেছে, শিষ্টাচার শিা দিয়েছে এবং স্বাবলম্বী না হওয়া পর্যন্ত এদের সাথে সদয় ব্যবহার করেছে, আল্লাহ তার জন্য জান্নাত ওয়াজিব করে দেবেন। এক ব্যক্তি জিজ্ঞেস করল, হে আল্লাহর রাসূল! যদি কেহ দু’জনকে গ্রহণ করে? মহানবী সা: বললেন, দু’জনকে করলেও তাই হবে। ইবনে আব্বাস রা: বলেন, লোকটি এক মেয়ের ব্যাপারে জিজ্ঞেস করলেও মহানবী সা: অনুরূপ জবাবই দিতেন’ (আল-আদাবুল মুফরাদ)।\nঅসহায় মেয়ের ব্যয়ভার বহন : অসহায় কন্যাসন্তানের দেখাশোনা ও প্রয়োজনীয় ব্যয় বহন করাকে উত্তম সদকা আখ্যা দিয়ে মহানবী সা: বলেছেন, ‘আমি কি বলব তোমাদেরকে কোনটি উত্তম সদকা? শোনো, সেটা হচ্ছে, তোমার সেই মেয়েটির জন্য দান, যাকে স্বামীগৃহ থেকে তোমার কাছে ফিরিয়ে দেয়া হয়েছে আর তুমি ছাড়া তার জন্য রোজগার করার কেউ নেই’ (সহিহ বুখারি)।\nএর অর্থ প্রকৃতপে সে মেয়ে, বিয়ে হওয়ার পর যাকে ফের তার মা-বাবার কাছে পাঠিয়ে দেয়া হয়। এটি তার স্বামীর মৃত্যুর কারণেও হতে পারে অথবা তালাক দেয়ার কারণেও হতে পারে। আবার এ হাদিসের অর্থ সে মেয়েও হতে পারে যার বিয়ে হয়নি অথবা বিয়ের যোগ্য নয়।\nশেষ কথা : ইসলামপ্রদত্ত মেয়েশিশুর আর্থসামাজিক মর্যাদা ও অধিকার ন্যায়ানুগ, ন্যায়বিচার ও ন্যায্যতার নিরিখে যথার্থ। এর বেশি বা কম করা হলে তা মানবতা, মানব প্রজন্ম এবং স্বয়ং কন্যাসন্তানের জন্য অকল্যাণকর ও তিকর হতো। মহামানব মহানবী সা: কন্যাসন্তানের উন্নয়নে যে অবদান রেখে গেছেন, তা সর্বকালের, সর্বযুগের সব মানব জাতির জন্য অনুসরণীয় আদর্শ হয়ে থাকবে চিরকাল।


ময়মনসিংহে ব্যবসায়ী হত্যা: তিনজনের মৃত্যুদণ্ড ।। উত্তরকাল\nময়মনসিংহে ব্যবসায়ী হত্যা: তিনজনের মৃত্যুদণ্ড\nনয় বছর আগে ময়মনসিংহের ধোবাউড়া উপজেলার বতিহালা গ্রামের ব্যবসায়ী মো. উজ্জ্বল মিয়া হত্যা মামলায় তিনজনকে মৃত্যুদণ্ড ও ছয়জনকে যাবজ্জীবন কারাদণ্ড দিয়েছেন আদালত।\nমঙ্গলবার (১৪ জুন) ঢাকার দ্রুত বিচার ট্রাইব্যুনাল-৩ এর বিচারক মনির কামাল এ আদেশ দেন।\nমৃত্যুদণ্ডপ্রাপ্ত আসামিরা হলেন- নওশাদ, শাহাবুদ্দিন ও সবুজ। মৃত্যুদণ্ডের পাশাপাশি প্রত্যেককে ২০ হাজার টাকা করে জরিমানা হয়েছে।\nযাবজ্জীবন দণ্ডপ্রাপ্তরা হলেন- মরম, মহিম, কারিম, জসিম, মিয়া হোসেন ও জালাল উদ্দিন। পাশাপাশি প্রত্যেককে ২০ হাজার টাকা করে জরিমানা করা হয়েছে।\nএছাড়া ইসলাম, এমদাদুল, কুদ্রত আলী ও হাছেন আলীর বিরুদ্ধে অভিযোগ প্রমাণিত না হওয়ায় তাদের খালাস দেওয়া হয়েছে। আরেক আসামি রশিদ মামলার বিচার চলাকালে মারা যাওয়ায় তাকে আগেই মামলার দায় থেকে অব্যাহতি দেওয়া হয়।\nরাষ্ট্রপক্ষে মামলা পরিচালনা করেন সংশ্লিষ্ট আদালতের স্পেশাল পাবলিক প্রসিকিউর মাহবুবুর রহমান। আসামিদের পক্ষে ছিলেন সিনিয়র আইনজীবী কাজী মো. নজীব উল্লাহ হিরু ও এম এ ছালাম প্রধান।\nজানা যায়, আগে থেকেই উজ্জ্বল মিয়ার সঙ্গে আসামিদের জমিজমা নিয়ে বিরোধ চলছিল। ২০১৩ সালের ২৭ মার্চ রাত ৯টার দিকে পাশের এলাকা থেকে বার্ষিক দোলযাত্রা মেলা থেকে মোটরসাইকেলে ফিরছিলেন উজ্জ্বল মিয়া। তার সঙ্গে ছিলেন নজর আলী ও কালাম। বতিহালা এবতেদায়ী মাদ্রাসার কাছে পৌঁছালে আগে থেকে ওৎ পেতে থাকা আসামিরা দেশীয় অস্ত্র নিয়ে উজ্জ্বলের ওপর ঝাঁপিয়ে পড়ে। তাকে মারাত্মক জখম করে দুই পা ভেঙে দেয়। উজ্জ্বল ও সঙ্গীদের ডাক-চিৎকারে আশপাশের লোকজন এগিয়ে এলে আসামিরা পালিয়ে যায়। উজ্জ্বলকে প্রথমে ধোবাউড়া হাসপাতাল ও পরে ময়মনসিংহ মেডিক্যাল কলেজ হাসপাতালে নিয়ে গেলে চিকিৎসক মৃত ঘোষণা করেন।\nএ ঘটনায় ৩০ মার্চ উজ্জ্বলের বড় ভাই কুদরত আলী ধোবাউড়া থানায় হত্যা মামলা করেন। মামলাটি তদন্ত করে ২০১৪ সালের ৫ ফেব্রুয়ারি ১৪ জনকে অভিযুক্ত করে চার্জশিট জমা দেন সিআইডির সাব-ইন্সপেক্টর পরিমল চন্দ্র সরকার। ২০১৫ সালের ২৯ মার্চ আসামিদের বিরুদ্ধে চার্জগঠন করে বিচার শুরুর আদেশ দেন আদালত। মামলার বিচার চলাকালে আদালত ২৮ জন সাক্ষীর মধ্যে ১৫ জনের সাক্ষ্যগ্রহণ করেন।


যে কোন পরিস্থিতি মোকাবেলায় সরকার প্রস্তুত : নৌ-মন্ত্রী | মুন্সিগঞ্জের খবর\nনৌ-পরিবহন মন্ত্রী শাজাহান খান এমপি বলেছেন, ঘরমুখো মানুষের নির্বিগ্নে চলাচলে মাওয়ায় আরও দু’টি ফেরি সংযোজন করা হবে। কঠোর ব্যবস্থা গ্রহণ করা হবে অতিরিক্ত ভাড়া আদায় করলে। পাশাপাশি ঈদে ঘরমুখো মানুষ নিরাপদে নির্বিঘেœ বাড়ি পৌছানোর সকল ব্যবস্থা নেওয়া হয়েছে। আইন-শৃঙ্খলা বাহিনীকে সর্বোচ্চ সতর্ক রাখা হয়েছে। আনসার, পুলিশ, র‌্যাবসহ সাদা পোশাকে আইনশৃঙ্খলা বাহিনী সর্বদা নিরাপত্তায় রয়েছে। যাত্রীদের সুবিধার্থে যে কোন পরিস্থিতি মোকাবেলায় সরকার প্রস্তুত রয়েছে। তিনি শুক্রবার বিকালে মুন্সীগঞ্জে লৌহজং উপজেলার মাওয়াঘাট পরির্দশনকালে সাংবাদিকদের প্রশ্নের জবাবে এসব কথা বলেন।\nএসময় আরও উপস্থিত ছিলেন, বিআইডব্লিউটিসির চেয়ারম্যান মজিবুর রহমান, মাওয়াস্থ সহকারী মহা-ব্যবস্থাপক মো. আশিকুজ্জামান, সহকারী বন্দর কর্মকর্তা মো. মহিউদ্দিনসহ সংশ্লিষ্ট উর্ধতন কর্মকর্তাবৃন্দ। পরে তিনি নদী ভাঙনে ক্ষতিগ্রস্থ পুরানো ফেরিঘাট এলাকায় পরিদর্শন করেন। ভাঙনরোধে এখানে ব্লক ফেলা হচ্ছে। এদিকে অতিরিক্ত যাত্রীদের চাপ এড়াতে পুরানো লঞ্চঘাট এলাকায় আরো একটি অতিরিক্ত লঞ্চ টার্মিনালের মাধ্যমে যাত্রী পারাপারের ব্যবস্থা গ্রহণ করা হয়েছে। বর্তমানে মাওয়া-কাওড়াকান্দি নৌ রুটে ১৪টি ফেরি চলাচল করছে।


Workers of two tea garden of dooars not get bonus of Durga puja dgtld - Anandabazar\nWorkers of two tea garden of dooars not get bonus of Durga puja dgtld\nদুর্গাপুজোর বোনাস নিয়ে জট, বৃহত্তর আন্দোলনের হুমকি দুই চা বাগানের শ্রমিকদের\nমেটেলি ব্লকের নাগেশ্বরী এবং কিলকোট চা বাগানের শ্রমিকরা বোনাসের দাবিতে ইতিমধ্যেই আন্দোলনের নেমেছেন।\nজলপাইগুড়ি ০৬ অক্টোবর ২০২১ ১৬:৪৮\nআন্দোলন নিয়ে চা বাগানের গেটে বৈঠক শ্রমিকদের।\nপরের সপ্তাহেই দুর্গাপুজো। কিন্তু বোনাস নিয়ে এখনও কোনও সিদ্ধান্ত না হওয়ায় ক্ষুব্ধ ডুয়ার্সের দুই চা বাগানের শ্রমিকরা। মেটেলি ব্লকের নাগেশ্বরী এবং কিলকোট চা বাগানের শ্রমিকরা বোনাসের দাবিতে ইতিমধ্যেই আন্দোলনের নেমেছেন। কাজের পাশাপাশিই চলছে তাঁদের আন্দোলন। তবে কর্তৃপক্ষ দাবি না মানলে বৃহত্তর আন্দোলনের হুমকি দিয়েছেন তাঁরা।\nডুয়ার্সের অধিকাংশ চা বাগানেই শ্রমিকদের দেওয়া হয়েছে ২০ শতাংশ বোনাস। কিন্তু ওই দুই চা বাগান কর্তৃপক্ষ এখনও এ ব্যাপারে কোনও সিদ্ধান্তে আসতে পারেনি। যা নিয়ে চিন্তায় দুই চা বাগানের প্রায় দু’হাজার শ্রমিক। বোনাস নিয়ে গত ২৮ সেপ্টেম্বর ত্রিপাক্ষিক বৈঠকও হয়েছে। কিন্তু সেই বৈঠক থেকে মেলেনি কোনও সমাধানসূত্র। নি। এ নিয়ে নাগেশ্বরী চা বাগানের শ্রমিক নেতা লক্ষণ ভূমিজ বলেছেন, ‘‘ত্রিপাক্ষিক বৈঠকের পরে বাগানের ম্যানেজার আমাদের অফিসে ডেকে পাঠায়। মালিকপক্ষ ১৪ শতাংশ বোনাস দিতে রাজি হলেও তা দুই কিস্তিতে দেওয়ার কথা বলে। আমরা ম্যানেজারকে ১৭ শতাংশ হারে বোনাস এক কিস্তিতেই দিতে বলেছি। কিন্তু তাতেও ম্যানেজার রাজি হয়নি। দুই কিস্তিতে বোনাস দিতে হলে আমাদের ২০ শতাংশ হারেই বোনাস লাগবে।’’\nবুধবারও বাগানের গেটে বিভিন্ন শ্রমিক সংগঠন বৈঠক করেছে। বোনাস না পেলে বৃহত্তর আন্দোলনের হুমকিও দিয়েছে শ্রমিক সংগঠনগুলি। কিলকোট এবং নাগেশ্বরী চা বাগানের দায়িত্বে থাকা ম্যানেজার শুভঙ্কর ভুজেল বলেছেন, ‘‘যাবতীয় বিষয় ঊর্ধ্বতন কর্তৃপক্ষকে জানানো হয়েছে।’’\nTea Garden Workers Dooars\nপ্রেম ভাঙছে শ্রুতি-স্বর্ণর! গুঞ্জনে উত্তাল টেলিপাড়া, রটনায় অভিনেত্রীর কাছের কেউ?\nরাষ্ট্রের দেওয়া সম্মানে আপত্তি, সংগঠন দিলে নয়, বুদ্ধের পদ্ম-অরুচির ব্যাখ্যা সিপিএমের\nকুকুরের জন্মদিন পালন আশ্রয়হীন যুবকের, ভিডিয়ো দেখে আবেগে ভাসল নেটদুনিয়া\nডিমের জোড়া-কুসুম দেখে খেতে ভয় পাচ্ছেন? খেলে কি ক্ষতি হতে পারে


আক্ষেপ নেই নাফিসের!\nPosted - আগস্ট ২৫, ২০১৭ ১১:৪১ পূর্বাহ্ণ\nUpdated - আগস্ট ২৫, ২০১৭ ১:২০ অপরাহ্ণ\nএকটা সময় জাতীয় দলের অবিচ্ছেদ্য অংশতে পরিণত হয়েছিলেন। এরপর নিষিদ্ধ টুর্নামেন্ট আইসিএলে খেলে জাতীয় দলে ব্রাত্য হয়ে পড়লেন। ফেরার সুযোগ পাননি যে তা নয়। সুযোগ কাজে লাগানোর চেষ্টা করেননি এমনটিও না।\nভালো পারফরমেন্স প্রদর্শন করেছেন। জাতীয় লিগে কিংবা ঘরোয়া ক্রিকেটে এখনও তিনি প্রথম সারির ব্যাটসম্যান। রান সংগ্রহের দিক থেকে থাকেন উপরের দিকেই। তবুও নির্বাচকদের সুনজর কেড়ে নিতে পারেননি। তার চোখের সামনে তার চেয়েও কম ভালো পারফর্ম করা ক্রিকেটাররা জাতীয় দলে সুযোগ পেয়েছেন, তবু আর ডাক পড়েনি শাহরিয়ার নাফিসের। অনেকেই ভেবেছিলেন, অস্ট্রেলিয়া সিরিজে হয়ত কপাল খুলে যাবে তার! কিন্তু তা আর হয়নি।\nAlso Read - সিডন্সকেই 'কারিগর' মনে করেন তামিম\nতবে মিষ্টভাষী জানিয়েছেন, দলে সুযোগ না পেয়ে কোনো আক্ষেপ কাজ করছে না তার মধ্যে! সম্প্রতি অনলাইন পোর্টাল জাগোনিউজ২৪এর সাথে আলাপকালে এমন কথা জানান তিনি।\nসুযোগ না পাওয়ায় আক্ষেপ নেই জানিয়ে নাফিস বলেন, ‘আক্ষেপ নেই। আমি সন্তুষ্ট। চেষ্টা করবো ভবিষ্যতে যতদিন ক্রিকেট খেলবো আমার পারফরম্যান্স ভালো রাখার এবং হার্ডওয়ার্ক করে প্রত্যেক টুর্নামেন্টে ভালো করার।’\nতবে মুখে ‘আক্ষেপ নেই’ বললেই নাফিসের মন কি একটুও পোড়ে না? সেটি বোঝা গেলো তার পরের কথায়ই, ‘২০১৩ সালে জাতীয় দল থেকে বাদ পড়ার পর গত চারটা বছর আমার ঘরোয়া ক্রিকেটে পারফরম্যান্স জাতীয় দলে সুযোগ পাওয়ার জন্য যথেষ্ট ভালো ছিল। আল্লাহর অশেষ রহমতে আমি প্রত্যেকটা ফরমেটেই ভালো খেলেছি এবং সবার থেকেই মোটামুটি ভালো খেলেছি। তারপরও নির্বাচকরা আমাকে বিবেচনা করেননি।’\nভালো পারফর্ম করেও কেন সুযোগ পাচ্ছেন না নাফিস? উত্তরটা যে জানা নেই তারও! এমন প্রশ্নের জবাবে বললেন, ‘আসলে সিলেকশনের বিষয়টা আমার হাতে না। সিলেকশন নিয়ে আমি আসলে কিছু বলতে চাই না কারণ সিলেক্টোরের এই বিষয়ে (নাফীসের দলে স্থান না পাওয়া) সবচেয়ে ভালো উত্তর দিতে পারবেন।‘\nPrevious Postসিডন্সকেই ‘কারিগর’ মনে করেন তামিমNext Postবাশারের স্মৃতি রোমন্থন\n3সাইফের নেতৃত্বে ভারত যাচ্ছে বাংলাদেশ অনূর্ধ্ব-২৩ দল


সার্কাস, মঞ্চ ও চলচ্চিত্রের বিস্ময়প্রতিভা শিল্পী রাজবালা - কালি ও কলম\nএকদা প্রাচীন হুগলী জেলার পশ্চিমে ছিল একটি গ্রাম – বনবিষ্টুপুর। আসল নাম বনবিষ্ণুপুর। অষ্টাদশ শতাব্দীর দ্বিতীয়ার্ধে বাংলার সেই গ্রামেই ছিল শ্রীমতী রাজবালা দেবীর পূর্বনিবাস। চাটুজ্জে রাজবালার মতোই সেই গ্রামে ছিল একাধিক সম্ভ্রান্ত ব্রাহ্মণ পরিবারের বসবাস। শতাব্দীর শেষভাগে ভয়াবহ এক ঝড়ের তান্ডবে বনবিষ্টুপুর গ্রামটি প্রায় জনশূন্য হয়ে পড়ে। শোনা যায়, জনৈকা ব্রাহ্মণ মহিলা ছিলেন সেই গ্রামের একমাত্র জীবিত বাসিন্দা। তিনিই অবশেষে ঝড়ের শেষে কোলের শিশুকন্যাটিকে নিয়ে অলৌকিকভাবে বেঁচে যান এবং বসতবাড়ির বাইরে সারারাত জেগে কাটান। ভোর হওয়ার পর ঝড়ের শেষে অবশ্য তারও মৃত্যু ঘটে। দৈবক্রমে তাঁর কোলে আগলে রাখা শিশুকন্যাটি কোনোক্রমে বেঁচে থাকে। ঝড় থামার পর দেখা যায়, সেই ব্রাহ্মণ পরিবারটির বাড়িঘরও ঝড়ের তান্ডবে উধাও এবং পরিবারের সকলেই মৃত অবস্থায় পড়ে আছেন। জীবিত অন্য গ্রামের প্রতিবেশীরা এসে শিশুকন্যাটিকে মৃত ব্রাহ্মণীর কোল থেকে তুলে নিয়ে অবশেষে নিজের বাড়িতে এনে মানুষ করতে থাকেন। জীবিত প্রতিবেশীরা ছিলেন প্রধানত বৈষ্ণব সম্প্রদায়ভুক্ত। ফলে বড় হয়ে ওঠার পর সেই কন্যাটিও বৈষ্ণব হিসেবেই পরিচিতি লাভ করতে থাকে। গ্রামের পরিজন হারানো কন্যাটিকে সকলে ‘পুঁটি বোষ্টমি’ বলে ডাকত। ‘পুঁটি’ নামটি অবশ্য সেই বৈষ্ণব পরিবারেরই দেওয়া। পুঁটির বয়স যখন এগারো, তখন গ্রামেরই মুখার্জি বংশীয় জনৈক সুশ্রী এক যুবকের সঙ্গে তার বিয়ে দেওয়া হয়। পুঁটি তখনই দেখতে ছিল অপূর্ব সুন্দরী। তার বৈষ্ণব স্বামী তাকে বিয়ে করে কিছুকাল পরেই বনবিষ্টুপুর ছেড়ে কলকাতায় এসে পাথুরিয়াঘাট অঞ্চলে বসবাস করতে শুরু করে। কিন্তু বিয়ের মাত্র বছরতিনেক বাদেই পুঁটিরানীর স্বামীর অকালমৃত্যু ঘটে। এসবই অষ্টাদশ শতাব্দীর শেষ দশকের কথা।\nঅসহায় পুঁটি তখন কলকাতায় বাধ্য হয়ে পাথুরিয়াঘাট অঞ্চলের আশপাশে আশ্রয়ের সন্ধানে ঘুরতে থাকে। এই সময় প্রতিবেশী মুরলী আঢ্য নামে ধনবান এক ব্যক্তি বিধবা পুঁটিরানীকে সাহায্য করতে এগিয়ে আসেন। তিনি মালোপাড়ায় পুঁটিকে মৃত্যুর আগে দুটি বাড়ি লিখে দিয়ে যান। পুঁটির পনেরোটি সন্তানের মধ্যে তখন চারটি সন্তান শুধু মুরলীর মৃত্যুর সময় বেঁচে ছিল। অবশ্য আশ্রয়দাতা মুরলী আঢ্যের মৃত্যুর কিছুকাল পরে পুঁটিরও মৃত্যু হয়।\nমৃত পুঁটিরানীর জীবিত চারটি সন্তানের নাম যথাক্রমে হরিমতী, মতিবালা, তিনকড়ি ও রাজবালা। মায়ের মৃত্যুর সময়ে রাজবালার (জন্ম ১৮৮৭) বয়স ছিল মাত্র চার মাস। ১৮৮৭ খ্রিষ্টাব্দে মালোপাড়ায় পুঁটিরানী শেষ নিশ্বাস ত্যাগ করেছিল বলে জানা যায়।\nঅচিরেই এই চারটি সন্তান পুনরায় আশ্রয়হীন হয়ে পড়ে। কেননা, মুরলী আঢ্যের নিকটাত্মীয়রা এসে পুঁটিরানীকে দেওয়া মালোপাড়ার বাড়ি দুটো দখল করে নেয়। ফলে পুঁটির চারটি নাবালক সন্তান আশ্রয়চ্যুত হয়ে পথে পথে ঘুরতে থাকে। মুরলীর দুটি পাকা বাড়ির মধ্যে কোনোমতে একটি পুঁটি বসবাসের জন্য রেখে অন্য বাড়িটি ভাড়া দিয়ে সে-সময় সংসার চালাত। গৃহতাড়িত আশ্রয়চ্যুত চারটি অসহায় সন্তানের দিকে তখন সাহায্যের হাত বাড়িয়ে দিয়েছিলেন পাড়ার খুদিরানী নামে এক মহিলা। তাঁকে পল্লিতে সবাই ‘ছোটবাবু’ বলে ডাকত। খুদির আশ্রয়ে থেকে রাজবালা ও তার ভাইবোনরা ‘বড়সড়’ হয়ে উঠতে থাকে। তারা সারাদিন মালোপাড়ায় ঘুরে বেড়াত। খুদির স্নেহে তাদের দুধে-ভাতেই দিন কাটত তখন। আশ্রয়হীন চারটি ছেলেমেয়ে যখন রাস্তায় বাস্ত্তচ্যুত হয়ে দিন কাটাচ্ছিল, তখন খুদি দয়াপরবশত তাদের নিজের বাড়িতে এনে তুলেছিলেন। ছোটবাবুর পেশার কথা সকলেরই জানা ছিল। কিন্তু দুর্দিনে সেই খুদিরানীই একমাত্র সাহায্যের হাত বাড়িয়ে দিয়ে পুঁটির চারটি সন্তানকে বাঁচিয়ে রেখেছিলেন। বয়সের সঙ্গে সঙ্গে যৌবনের আগমনে তাদের দিকে পাড়ার অনেকের নজর পড়তে শুরু করে। ক্রমশ বড় হয়ে-ওঠা বড় মেয়ে হরিমতীর সঙ্গে এ-সময় তাই রামবাগান অঞ্চলের জনৈক ব্যক্তির বিয়ের ব্যবস্থা করেন খুদিরানী।\nপ্রাচীন রামবাগান অঞ্চলকে তখন বলা হতো ‘রূপোগাছি’। পাশেই হাতিবাগান এবং অদূরে ভাল্লুকবাগান। ভাল্লুকবাগান পরে লোকমুখে ‘সোনাগাছি’ নামে পরিচিত হয়ে ওঠে। বিয়ের কিছুকাল পরেই অকস্মাৎ হরিমতীর স্বামীর মৃত্যু হয়। তখন হরিমতী জনৈক পুরুষের সঙ্গে গোপনে ঢাকায় পালিয়ে যায়। হরিমতী অবশ্য বিয়ের পর বোন মতিবালা, রাজবালা ও ভাই তিনকড়িকে স্বামীর সংসারে এনে আশ্রয় দিয়েছিল। হরিমতী ঢাকায় চলে যাওয়ার পর পুনরায় এই তিনজন অসহায় হয়ে পড়ে। হরিমতীর স্বামীর পরিবারের লোকজন তাদের দায়দায়িত্ব নিতে অস্বীকার করে। বাধ্য হয়ে তাদের আশ্রয়ের সন্ধানে বেরোতে হয়।\nঘটনাচক্রে কলকাতায় সে-সময়ই ‘দি গ্রেট বেঙ্গল সার্কাস’ দল গড়ের মাঠে এসে তাঁবু ফেলেছিল। একে বলা হতো Bose’s Circus. ১৮৮৭ খ্রিষ্টাব্দে প্রিয়নাথ বসু এর প্রতিষ্ঠা করেন। সার্কাসের দল নিয়ে তিনি প্রথমে ঢাকা, ঝালকাঠি, বরিশাল হয়ে শান্তিপুর, দাঁইঘাট, কাটোয়া, মুর্শিদাবাদ অঞ্চলে সার্কাস প্রদর্শন করার পর কলকাতায় ফিরে এসেছিলেন। তখন গড়ের মাঠেই সার্কাস দলের সদস্যরা অবস্থান করতেন। প্রিয়নাথের দাদা মতিলাল বসু ১৯১০ সালের ১৭ ফেব্রুয়ারি মারা যান মাত্র ৪৩ বছর বয়সে। মতিলাল অবশ্য ছিলেন চিররুগ্ণ এবং বহুমূত্র রোগী। তা সত্ত্বেও অস্ত্রোপচার করতে গিয়ে তাঁকে ওই বয়সেই হারালেন দাদা প্রফেসর প্রিয়নাথ বসু। কলকাতায় অবস্থানকালে সেবার সার্কাস দলের পক্ষ থেকে শহরে পত্রপত্রিকায় ও বিজ্ঞাপন ছাপিয়ে তাতে নতুন ছেলেমেয়ে নেওয়ার কথা জোরালোভাবে প্রচার করা হয়েছিল। অভাবের তাড়নায় বাস্ত্তচ্যুত আশ্রয়হারা দুই বোন মতিবালা ও রাজবালা এবং ছোট ভাই তেনা অর্থাৎ তিনকড়ি তাই বোসের সার্কাস দলে গিয়ে নাম লেখাতে দ্বিধা করল না। সার্কাসের মালিক তখন প্রফেসর মতিলাল বসু। মতিলাল ছিলেন চবিবশ পরগনার জাগুলিয়া গ্রামের অধিবাসী। জাগুলিয়া হরিণঘাটা সংলগ্ন একটি বর্ধিষ্ণু গ্রাম হিসেবে চিহ্নিত ছিল। এ-গ্রামেরই সন্তান ছিলেন বিখ্যাত অভিনেতা ছবি বিশ্বাস। মতিলাল অবশ্য কলকাতায় হাতিবাগান সংলগ্ন ভাল্লুকবাগানে বসবাস করতেন। তাঁর বাবা ছিলেন ঊনবিংশ শতাব্দীর অন্যতম এক কৃতী পুরুষ কবি ও নাট্যকার মনোমোহন বসু (১৮৩১-১৯১২)। মনোমোহন জন্মেছিলেন ১৮৩১ সালের ১৪ জুলাই যশোর জেলার নিশ্চিন্তপুর গ্রামে। পিতা দেবনারায়ণ বসু। মনোমোহন মাত্র বছরতিনেক বয়সেই হারান পিতা দেবনারায়ণকে। মনোমোহনের কবিতা নিয়মিত সেকালে ছাপা হতো ঈশ্বরচন্দ্র গুপ্ত-সম্পাদিত সম্বাদ প্রভাকর পত্রিকায়। বঙ্কিমচন্দ্রের প্রথম কবিতাও ছাপা হয়েছিল এ-পত্রিকায়। মনোমোহন ছিলেন বন্ধু কবি মাইকেল মধুসূদনের ঘনিষ্ঠ বন্ধু ও অনুরাগী। ১৮৭৩ খ্রিষ্টাব্দের ২৯ জুন কলকাতায় জেনারেল হাসপাতালে মৃত্যুশয্যায় বন্ধু মনু অর্থাৎ মনোমোহন মাইকেলের পাশে উপস্থিত ছিলেন। মাইকেল মৃত্যুর আগে বন্ধু মনুর হাত দুটি ধরে অনুরোধ করে বলেছিলেন – If you have one bread, you must divide it between yourself and my children, if you say, I will, I deport with consolation. মনোমোহন মাইকেলের মৃত্যুর পর তাঁর সম্পাদিত মধ্যস্থ পত্রিকায় মাইকেলের পরিচয়, কীর্তি ও মৃত্যুসংবাদ জানিয়ে অবশেষে দেশবাসীর কাছে ‘কবি মাইকেলের নিরাশ্রয় পুত্রদ্বয়ের সাহায্যার্থে চান্দা’ প্রার্থনা করে অর্থ সংগ্রহের আবেদন জানিয়েছিলেন। তাতে সিরাজগঞ্জের মুসলিম অনুরাগীদের কাছ থেকে যথেষ্ট সাড়া মেলায় মনোমোহন অভিভূত হয়ে পড়েন। বিশেষ করে, সিরাজগঞ্জের গোলাম রসুল খাঁ, নজাহেরউল্লা, আবদুল রহমান খাঁ, মৌলভী জিনতুল্লা খাঁ, নেজারতুল্লা খাঁ, মিছিল ইলিম খাঁর বিপুল সাহায্য প্রেরণের সংবাদ মধ্যস্থ পত্রিকা প্রকাশ করেছিল। মাইকেলের জন্যে সংগৃহীত সমস্ত অর্থই ডব্লিউসি ব্যানার্জির সাহায্য ফান্ডে মনোমোহন পাঠিয়ে দিয়েছিলেন।\nমনোমোহনের তিন ছেলের নাম – প্রবোধ, মতিলাল ও প্রিয়নাথ। সেকালে মনোমোহন বসু হিন্দুমেলায় (এপ্রিল ১৮৭৩) জাতীয় ব্যায়ামশালায় প্রদর্শনীতেও যোগ দিয়েছিলেন। তাঁর লেখা কাব্যগ্রন্থ দুই খন্ডে পদ্যমালা (১৮৭০) ছাড়াও ছোটদের জন্য লেখা ছড়া ও কবিতাগুলি অত্যন্ত জনপ্রিয় ছিল। তিনি ছিলেন বিবেকানন্দের বন্ধু ও সহপাঠী।\nবোসের সার্কাস দলে যোগ দেওয়ার পর পুত্র মতিলালের সময়ে রাজবালা সার্কাসে ট্রাপিজের ও ব্যালেন্সের খেলায় শিক্ষাপ্রাপ্ত হয়ে অত্যন্ত নৈপুণ্য প্রদর্শন করে সুনাম অর্জন করেছিল। তিনকড়ি ও তার দুবোন মতিবালা ও রাজবালা যখন বোসেস সার্কাস দলে যোগ দেয়, তখন দলে ম্যানেজের ছিলেন সার্কাস জগতের স্বনামধন্য মনসাবাবু অর্থাৎ মনসাচরণ বন্দ্যোপাধ্যায়। এই সার্কাস কোম্পানিতে যোগ দেওয়ার পরেও রাজবালার ঠিকানা ছিল ১৫/১ নং দর্পনারায়ণ ঠাকুর স্ট্রিট পাথুরিয়াঘাট, কলকাতা। পুঁটিরানীর মৃত্যুর সময়ে এটাই ছিল রাজবালার প্রথম ঠিকানা। খুদিরানীর মৃত্যুর পর বিতাড়িত ভাইবোনরা গৃহহীন না, আশ্রয়হীন হলেও খুদিরানী বা ছোটবাবুর ঠিকানাই তারা ব্যবহার করত দীর্ঘকাল।\nরাজবালার প্রদর্শিত অন্যতম জনপ্রিয় একটি খেলা ছিল আটটি টেবিলের ওপরে ধাপে ধাপে উঠে আসার ব্যালেন্সের খেলা। বোতলের ওপর রাখা একের পর এক আটটি টেবিলে ভর করে রাজবালা দেহটি ওপরে তুলে ধনুকের মতো বাঁকিয়ে উলটে দিত। নিচের টেবিল থেকে তারপর সাবলীল ভঙ্গিতে মুখ দিয়ে প্লেট থেকে কাটলেট বা চপ তুলে নিয়ে রাজবালা তা খেয়ে ফেলত। তা দেখেই দর্শকরা মুগ্ধ হয়ে যেত। তাকে সেকালে তাই বলা হতো boneless রাজু। খেলার নৈপুণ্যের গুণে ‘রাজু’ বা রাজবালা মালিক গ্র্যাজুয়েট মতিলালের নজরে পড়ে যায়। ক্রমশ মতিলাল রাজবালার সৌন্দর্য ও রূপে মুগ্ধ হয়ে তার পাণিপ্রার্থী হন। মতিলালের বয়স তখন ৪০। আর রাজবালার বয়স মাত্র ১১। অবশেষে সার্কাস দলের উজ্জ্বয়িনী সফরকালে সেবার উভয়ের সম্মতিতে সেখানকার এক কালীমন্দিরে গিয়ে মন্দিরের পুরোহিতের উপস্থিতিতে ১৮৯৮ খ্রিষ্টাব্দে মালাবদল করে তাঁরা বিয়ে করেন। মাসকয়েক পরই নভেম্বর মাসের গোড়ায় (১৮ কার্তিক ১৩০৫ বুধবার) রাজবালার একটি কন্যাসন্তানের জন্ম হয়। মতিলাল-রাজবালা নবজাতিকার নাম রাখেন ইন্দুবালা। পরবর্তীকালে এই মেয়েটিই সংগীতসম্রাজ্ঞী নামে পরিচিত হয়।\nসেবার সফর শেষে কলকাতায় ফিরে এসে বিবাহিতা রাজবালা মেয়েকে নিয়ে ২১নং দয়াল মিত্র লেনের বাড়িতেই বসবাস করতে থাকেন। মেয়ের টানে সার্কাসের প্রতি রাজুর আকর্ষণ ক্রমেই কমে আসতে থাকে। মতিলাল তাঁর নিজের সংসার ও সার্কাস নিয়েই তখন ব্যস্ত থাকতেন। কিন্তু কলকাতায় থাকলে তাঁর আদরের কন্যা ইন্দুকে দেখতে নিয়মিত আসতেন তিনি। ভাল্লুকবাগানের পৈতৃক বাসাতেই ছিল তাঁর আসল ঘর-সংসার। তাই বাধ্য হয়ে সার্কাস ছেড়ে রাজবালা এবার গানবাজনার দিকে ঝুঁকে পড়েন। গানের গলাটি ছিল তার চমৎকার। ছোটবেলা থেকেই তাঁর নিয়মিত গান-বাজনার চর্চাও ছিল। সংগীত-সাধনার গুণে রাজবালা বাংলা পুরাতনী, কীর্তন ও টপ্পাঙ্গের গানে দ্রুত দক্ষতা অর্জন করতে সমর্থ হন। ফলে বিভিন্ন আসরে সংগীত পরিবেশনায় তার মুন্শিয়ানার খবর সর্বত্র ছড়িয়ে পড়ে। দীর্ঘকাল সংগীত পরিবেশন করে জীবনযাত্রা নির্বাহ করতে থাকেন রাজবালা। সেইসঙ্গে মেয়ে ইন্দুবালার অল্প বয়স থেকেই গান-বাজনার তালিম চলতে থাকে। বস্ত্তত বিয়ের বছরতিনেক বাদেই মতিলালের সঙ্গে রাজবালার সম্পর্ক শিথিল হতে শুরু করে। ফলে ইন্দুবালার সমস্ত দায়িত্ব তার ঘাড়ের ওপরই এসে পড়ে। ১৯১০ খ্রিষ্টাব্দের ১৭ ফেব্রুয়ারি মতিলালের মাত্র ৫৩ বছর বয়সে প্রয়াণ ঘটে। তার আগে শ্যালক তিনকড়িকে মতিলাল হাতিবাগান (ভাল্লুকবাগান) বাড়িতে ডেকে ইন্দুবালার খোঁজখবর নিতেন ও টাকা-পয়সা পাঠাতেন। কিন্তু রাজবালার ব্যাপারে তাঁর উৎসাহ আর লক্ষ করা যায়নি। ফলে রাজবালা সংগীতের মাধ্যমে তাঁর সংসার চালাতে বাধ্য হন। মতিলালের মৃত্যুর পর সব যোগাযোগ বন্ধ হয়ে যায়।\nমতিলাল নিজেও সংগীতবিদ্যায় পারদর্শী ছিলেন। বিয়ের পর রাজবালা তাঁর স্বামীর কাছ থেকেই প্রেরণা লাভ করেন। তাঁর কাছ থেকেই ধ্রুপদাঙ্গের বহু গান শেখার সুযোগ তিনি লাভ করেছিলেন। সম্পর্ক আলগা হওয়ার পর রাজবালা তার গানে সংগত করার জন্যে আমন্ত্রণ জানান সেকালের শ্রেষ্ঠ পাখোয়াজ-বাদক দুলী ভট্টাচার্যকে। রাজুর বাড়িতে আয়োজিত প্রাত্যহিক সান্ধ্য-আসরে যোগ দিতে উপস্থিত হতেন তখন গোবিন্দপ্রসাদ মিশ্র, লছমিপ্রসাদ সিংহ, গোবিন্দ গুরু, কেশবপ্রসাদ মিত্র, চন্ডি বন্দ্যোপাধ্যায়, রজনীবাবু, ছোটো ও বড়ো দুলী খাঁ, অন্ধ সাতকড়ি ওস্তাদ, গিরিবালা, বিড়ালহরির মতো সেকালের প্রথিতযশা শিল্পীরা। রাজুর মেহফিলের তখন খুবই সুনাম।\nপাশাপাশি থিয়েটারজগৎ স্বামীর বিচ্ছেদপর্বে রাজবালাকে কাছে টানতে থাকেন। নিজেকে অভিনয়জগতের সঙ্গে এবার যুক্ত করতে আগ্রহী হন রাজু। গানের জগতে পরিচিত রাজবালার কাছে সার্কাস তখন অতীতের ক্ষতি। তাই মতিলালের মৃত্যুর এক বছর আগেই রাজবালা পেশাদারি থিয়েটারে যোগ দিতে এগিয়ে আসেন। ১৯০৯ খ্রিষ্টাব্দে তিনি প্রথম মিনার্ভা থিয়েটারে যোগ দিয়ে গিরিশচন্দ্রের শঙ্করাচার্য্য নাটকে অভিনয়ের সুযোগ পেলেন। গিরিশচন্দ্র তখন প্রফুলল, হারানিধি, বলিদান মঞ্চস্থ করে সুনাম অর্জন করলেও শাস্তি কি শান্তি তেমন সাফল্য না পাওয়ায় ভক্তিমূলক নাটক রচনায় হাত দিয়ে প্রথম লিখেছিলেন তাঁর বেদান্তবিষয়ক সফল নতুন নাটক শঙ্করাচার্য্য। রিহার্সেল শেষে গিরিশচন্দ্র স্বাস্থ্যোদ্ধারের আশায় কালীধামে চলে যান। মহলার দায়িত্ব দিয়ে যান তিনি রাধামাধব কর ও হরিভূষণ ভট্টাচার্যকে। যদিও একমাত্র পুত্র দানীবাবুই অর্থাৎ সুরেন্দ্রনাথ ঘোষ কালীতে গিয়ে পিতা গিরিশচন্দ্রের কাছেই মহলা দিয়ে ফিরে এসে নাটকে অংশ নিয়েছিলেন।\n১৯০৯ খ্রিষ্টাব্দে মঞ্চস্থ শঙ্করাচার্য্য নাটকে ‘মহামায়া’র চরিত্রে অংশ নিয়েছিল রাজবালা। সেকালের বিশিষ্ট শিল্পীরা এতে অভিনয় করেন। যেমন – সরোজিনী (নেড়া), সরযুবালা, হেমন্তকুমারী, নীরদাসুন্দরী, সুবাসিনী, চারুশীলা, ছোট শ্রীমতী, তিনকড়ি প্রমুখ। ছিলেন দানীবাবু, প্রিয়নাথ, পান্নালাল, সতীশচন্দ্র, সাতকড়ি, প্রমথনাথসহ সেকালের বিশিষ্ট অভিনেতারা।\nশিল্পী রাজবালা-অভিনীত অন্য নাটকগুলির মধ্যে উল্লেখযোগ্য ছিল – ১. তপোবন (গিরিশচন্দ্র-রচিত) ১৯১১ ও ২. রৈবতক (মডার্ন থিয়েটার নাট্য সম্প্রদায়-পরিবেশিত) ১৯২৪। মাঝে তেরোটি বছর মেয়ে ইন্দুবালার অভিভাবিকা হিসেবেই রাজবালা ভারতবর্ষের নানা প্রান্তে ঘুরে বেড়িয়েছেন এবং মেয়ের গানের আসরে উপস্থিত থাকার ফলে বাধ্য হয়ে তাঁকে মঞ্চে অনুপস্থিত থাকতে হয়েছে।\nএর আগে মাত্র ছয় বছর বয়সেই রামবাগানে মেয়েদের যাত্রাদলে রাজবালাকে ১৮৯৩ সালে গঙ্গা আনয়ন পালায় ভগীরথের ভূমিকায় প্রথম অভিনয় করতে দেখা গেছে। হরিদাসী নামে এক মহিলা ছিলেন তাঁর পরিচালিকা। হরিদাসীর দলকে সেকালে রামবাগানে বলা হতো – ‘রাজা হরির দল’। এছাড়া বিশের দশকে বন্যার্তদের সাহায্যার্থে গঠিত রামবাগানের বাঙালিনী থিয়েটারেও রাজবালা অংশগ্রহণ করেছিলেন। নাটকের নাম ছিল নরমেধ যজ্ঞ। রাজবালা ছিলেন যযাতির ভূমিকায়। অর্থ সংগ্রহ করে পরে তাঁরা গঠন করেছিলেন ‘রামবাগান নারী সমিতি’ (১৯২০)। জনসেবা ছিল এই সমিতির কাজ।\nএর বছর দুই বাদে ১৯২২ খ্রিষ্টাব্দে রাজবালার নেতৃত্বে গঠিত হয় রামবাগান ফিমেল কালী থিয়েটার। ‘ফিমেল কালী থিয়েটার’ রাজবালার অপূর্ব এক সৃষ্টি। দলের নামটিও বেশ মজার। মোট বারোটি নাটক এখানে মঞ্চস্থ করা হয়েছিল। সম্পূর্ণ মহিলাদের দ্বারা অভিনীত দলের প্রথম দুটি নাটকের নাম ছিল বিল্বমঙ্গল ও হীরের দুল।\nরামবাগান ফিমেল কালী থিয়েটারের বারোটি নাটকের মধ্যে আছে : ১. বিল্বমঙ্গল, ২. হীরের দুল, ৩. খাস দখল, ৪. নরমেধ যজ্ঞ, ৫. বরুণা, ৬. পলিন, ৭. হীরেমালিনী, ৮. কুঞ্জ দরজি ৯. আলিবাবা, ১০. রেশমী রুমাল, ১১. পরদেশী ও ১২. চন্দ্রগুপ্ত। এর মধ্যে মা ও মেয়ে একসঙ্গে ছয়টি নাটকে অংশগ্রহণ করেন। যেমন –\nনাটক চরিত্র (রাজবালা) চরিত্র (ইন্দুবালা)\n১. বিল্বমঙ্গল বিল্বমঙ্গল পাগলিনী\n২. নরমেধ যজ্ঞ রাজা যযাতি কাত্যায়নী\n৩. খাস দখল মোহিত গিরিবালা\n৪. বরুণা পুন্ডরীক বরুণা\n৫. পলিন হাসান পলিন\n৬. আলিবাবা আলিবাবা সাকিনা\nসেই রামবাগান ফিমেল কালী থিয়েটারের অর্থ অবশ্য জোগান দিয়েছিলেন কলকাতার সেকালের প্রখ্যাত ব্যবসায়ী বদ্রীদাস ক্ষেত্রী। প্রতিবেশী জীবনকৃষ্ণ ঘোষও তখন এ-ব্যাপারে রাজবালাকে নানাভাবে সাহায্য করতেন। তাঁর ছিল সোনা-রুপার দোকান। অসহায় রাজবালাকে মতিলালের অনুপস্থিতিতে তিনিই আশ্রয় দেন। তাঁর ব্যবসাতেই সর্বত্র আমন্ত্রণমূলক ‘কল-শো’র আয়োজন হতো। দল যখন সুনামের শীর্ষে, তখন একবার খড়গপুরে ‘কল শো’ করতে গিয়ে ফিমেল থিয়েটার প্রবল ক্ষতির সম্মুখীন হয়। চরম বিপদের দিনে বদ্রীদাসই দলকে সমস্ত ক্ষতিপূরণের হাত থেকে উদ্ধার করেন। কিন্তু তার কিছুকাল পরেই রামবাগান ফিমেল কালী থিয়েটার দলটি রাজবালা তুলে দিতে বাধ্য হন। দলের বয়স তখন ছিল দুবছর।\nঅবশ্য ১৯২৪ সালেই রাজবালা পুনরায় নতুন নাট্যদল ‘মডার্ন থিয়েটার’ গড়ে তোলেন। এরা কলকাতার আলফ্রেড রঙ্গমঞ্চে প্রথম মঞ্চস্থ করেছিল নবীনচন্দ্র সেনের লেখা বিখ্যাত নাটক রৈবতক। রাজবালা ‘সুলোচনা’র চরিত্রে অংশ নেন। অন্যদের মধ্যে ছিলেন – রবীন্দ্রনাথ বসু (অর্জুন), লক্ষ্মীনারায়ণ মিত্র (বাসবী), প্রভাসচন্দ্র ঘোষ (শ্রীকৃষ্ণ), শরবিন্দু ঘোষ (দুর্বাসা), পান্নারানী (সুভদ্রা), তারাসুন্দরী (শৈলজা), সত্যবালাসহ (সত্যভামা) অন্য শিল্পীরা।\nস্বেচ্ছায় এরপর সাধারণ রঙ্গমঞ্চ ছেড়ে সরে আসেন রাজবালা। মেয়ে ইন্দুবালা তখন প্রতিষ্ঠার চূড়ায়।\nঅবশ্য এরও বছরদশেক পরে ১৯৩৫ খ্রিষ্টাব্দে রাজবালা একটি বাংলা ছবিতে অভিনয়ে অংশ নেন। ছবির নাম – রাতকানা। এ-ছবির প্রযোজক ছিলেন বজরঙ্গলাল খেমকা। ডবল ভার্সানের এই রাতকানা ছবিতে রাজবালা কালো বউয়ের চরিত্রে অভিনয় করেছিলেন। সেকালের বিখ্যাত সিনেমা পত্রিকা দীপালীতে ১৯৩৫ সালের ৮ আগস্ট এ-ছবির চরিত্রলিপিসহ অন্যান্য তথ্য প্রকাশিত হয়েছিল। তাতে আছে –\n(বাংলা ও হিন্দিতে Double Version)\nগল্প : রায় শ্রীনির্ম্মলশিব বন্দ্যোপাধ্যায় বাহাদুর\nপ্রযোজক : বি এল খেমকা\nআলোকচিত্র ও পরিচালনা : শ্রীযতীন দাস\nমুক্তিপ্রাপ্ত : ৩ আগস্ট ১৯৩৫, রূপবাণী\nঅভিনয়াংশে : রঞ্জিত রায়, কেষ্ট মুখোপাধ্যায়, সুহাস সরকার, রাজবালা, দুনিয়াবালা, পূর্ণিমা দেবী, ইন্দুবালা, নগেন্দ্রবালা ও কৃষ্ণধন মুখোপাধ্যায়।\nরাতকানা ছবির বিশ্রামপর্বে একটি প্রেস কনফারেন্সে আমন্ত্রিতদের জলযোগে আমন্ত্রণ জানানো হয়েছিল বলে একটি খবর প্রকাশিত হয়েছিল। সমালোচকরা এ-ছবির রিভিউতে রাজবালাকে কখনো ‘রাজুবালা’ বা ‘ইন্দুবালার মাতা’ অথবা ‘রাজু’ বলেও উল্লেখ করেছেন। রিভিউতে খেয়ালী পত্রিকা লিখেছিল, চিত্রামোদীদের কাছে আমরা একটি মজার খবর জানাচ্ছি। খবরটি হচ্ছে, শ্রীমতী ইন্দুবালার মা এই ছবিতে একটি ভূমিকায় অভিনয় করার জন্য মনোনীত হয়েছেন। দেখা যাক, এবার মা হারে, কি মেয়ে হারে!\nনাট্যমঞ্চ থেকে অবসর নেওয়ার পর বিস্মৃতপ্রায় প্রতিভা রাজবালা বেঁচেছিলেন আরো প্রায় অর্ধশতককাল। এমনকি, রাতকানা ছবির পরেও সার্কাসের এই বিস্ময়বালিকা রাজু বেঁচেছিলেন আরো প্রায় ৩৪টি বছর। অবশেষে ১৯৬৯ সালের সেপ্টেম্বর মাসে ২১ যোগেন দত্ত লেনে তাঁর মেয়ে সংগীতসম্রাজ্ঞী ইন্দুবালার বাড়িতে উত্তর কলকাতায় রাজবালা শেষ নিশ্বাস ত্যাগ করে। তখন তাঁর বয়স প্রায় ৮২। বিনোদিনী মারা গিয়েছেন মাত্র ১৫ বছর আগে নিঃশব্দে-নীরবে। রাজবালাও অর্ধশতাব্দীকাল কাটিয়েছিলেন – নিঃশব্দে, আড়ালে। নটীবিনোদিনীর মতোই জীবিতাবস্থায় বা তার পরে কেউ তাঁদের পুরস্কৃত করেনি বা মনে রাখেনি। অনিশ্চয়তায় ভরা জীবনে তাঁর একমাত্র সান্ত্বনা কন্যা প্রতিভাময়ী গায়িকা, অভিনেত্রী ইন্দুবালার জন্যে গর্ব ও অহংকার। সেই অহংকারই তাঁকে দীর্ঘজীবী করেছিল।\nপ্রয়াণের আগে রাজবালার সঙ্গে প্রায় এক দশকের ঘনিষ্ঠ যোগাযোগ, আলাপ ও হৃদ্যতার মাধ্যমে পেয়েছিলাম তাঁর আশীর্বাদ ও স্নেহ। তাঁকে ডাকতাম ‘বড়মা’ বলে। আপনি বলে তাঁকে তাই কখনো সম্বোধিত করিনি। এ-রচনায় সেই স্মৃতির দায় মাথায় নিয়েই আপনি বর্জন করেছি সচেতনভাবেই। কেননা, ইন্দুমা ও বড়মা রাজবালা যে অজান্তে স্বজনে পরিণত হয়ে উঠেছিলেন সানন্দে ও স্বেচ্ছায়।


bongyo rajniti – প্রিয় বন্ধু বাংলা\nহোম > Posts tagged "bongyo rajniti"\nTag: bongyo rajniti\nপ্রিয়বন্ধু মিডিয়া রিপোর্ট- 2021 সালের বিধানসভা নির্বাচনে গেরুয়া শিবির বাংলার ক্ষমতা দখল করবে বলে মনস্থির করলেও, শেষ পর্যন্ত তা সম্ভব হয়নি। 77 টি আসন দখল করে রাজ্যে বিরোধীদলের জায়গা দখল করেছে তারা। সেদিক থেকে বিজেপির এই 77 টি আসনের মধ্যে অন্যতম গাজোল বিধানসভা কেন্দ্র মালদহের এই গুরুত্বপূর্ণ বিধানসভা কেন্দ্র দখল\nমন্ত্রী হতেই তৃণমূলের কাঠগড়ায় নিশীথ, ভিন্ন তথ্য দিয়ে বিভ্রান্তির অভিযোগ!\nপ্রিয় বন্ধু মিডিয়া রিপোর্ট - বুধবার কেন্দ্রীয় মন্ত্রিসভায় জায়গা পেয়েছেন কোচবিহারের বিজেপি সাংসদ নিশীথ প্রামানিক। যার জেরে রীতিমতো উজ্জীবিত উত্তরবঙ্গের সাধারণ মানুষ থেকে শুরু করে কোচবিহারের বাসিন্দারা। কিন্তু নিশীথ প্রামানিক কেন্দ্রীয় মন্ত্রিসভায় জায়গা পেতে না পেতেই তাকে কেন্দ্র করে বিতর্ক উস্কে দিল তৃণমূল কংগ্রেস। যেখানে লোকসভার সাইটে শিক্ষাগত যোগ্যতা সম্পর্কে\nবিজেপির ঘুম ওড়াতে চলতি সপ্তাহেই বড় কর্মসূচি তৃণমূলের, জেনে নিন\nপ্রিয় বন্ধু মিডিয়া রিপোর্ট - করোনা ভাইরাস, আর তার মধ্যে একগুচ্ছ বিধি-নিষেধ। আর গোদের ওপর বিষফোঁড়া হিসেবে এই সংকটজনক পরিস্থিতিতে আকাশছোঁয়া হয়ে গিয়েছে পেট্রোল এবং ডিজেলের দাম। ইতিমধ্যেই তা সেঞ্চুরি হাঁকিয়ে নিয়েছে। আর তারপর থেকেই কেন্দ্রীয় সরকারের বিরুদ্ধে সরব হতে শুরু করেছে তৃণমূল কংগ্রেস। অভিষেক বন্দ্যোপাধ্যায় থেকে শুরু করে পার্থ\nবাংলা শুধু বিজেপি আর তৃণমূলের, অস্তিত্ব সংকটে বাকিরা! শুরু চর্চা!\nপ্রিয় বন্ধু মিডিয়া রিপোর্ট - 1977 সালেই শেষ কংগ্রেস সরকারকে ক্ষমতাচ্যুত করে রাজ্যের শাসন ক্ষমতা দখল করেন সিপিএম নেতৃত্বাধীন বামফ্রন্ট। মুখ্যমন্ত্রী হন জ্যোতি বসু। কিন্তু রাজ্যজুড়ে লাল দুর্গের ক্ষমতা কায়েম থাকলেও, 77-97 টানা এই সময় রাজ্যে প্রভাবশালী বিরোধী দল হিসেবে কংগ্রেস বেশ জোরের মাথাতেই নিজেদের ক্ষমতা কায়েম রেখেছিল। রাইটার্সের অলিন্দে\nমানবাধিকার কমিশনের পাল্টা হিংসার তথ্য নিতে মমতার প্রতিনিধি দল গঠন, অভিযোগের তীরে বিদ্ধ বিজেপি!\nপ্রিয় বন্ধু মিডিয়া রিপোর্ট - ভোটের ফলাফল প্রকাশ হওয়ার পর থেকেই রাজ্যজুড়ে বিজেপির পক্ষ থেকে অভিযোগ করা হচ্ছে, রাজ্যে সন্ত্রাস শুরু হয়েছে। এক্ষেত্রে বিজেপি কর্মীরা ঘরছাড়া থেকে শুরু করে তাদের উপর আক্রমণ চালানো হচ্ছে বলে অভিযোগ করা হয়েছে তৃণমূল কংগ্রেসের বিরুদ্ধে। যা সামাল দিতে রীতিমতো হিমশিম খেতে হয়েছে রাজ্যের শাসক\nমুখ্যমন্ত্রী পদ থেকে মমতাকে সরাতেই কি বিজেপির এই ব্লু-প্রিন্ট? চাপে পড়লেও গুরুত্ব দিতে নারাজ তৃণমূল!\nপ্রিয় বন্ধু মিডিয়া রিপোর্ট - 2021 এর বিধানসভা নির্বাচনে নন্দীগ্রাম বিধানসভা কেন্দ্র থেকে লড়াই করলেও, পরাজিত হয়েছেন রাজ্যের বর্তমান মুখ্যমন্ত্রী মমতা বন্দ্যোপাধ্যায়। সেদিক থেকে মুখ্যমন্ত্রী হলেও মুখ্যমন্ত্রী পদে শপথ নেওয়ার সময় থেকে আগামী ছয় মাসের মধ্যে তাকে যে কোনো একটি বিধানসভা কেন্দ্র থেকে লড়াই করে জিতে আসতে হবে। আর তা\nছদ্মবেশী পদ্মবেশীদের পঞ্চায়েতের পর তাড়িয়ে আবর্জনা সাফ করব: অভিষেক ব্যানার্জি\nঝাড়খন্ড ফলাফল লাইভ – সকাল ১০:৩০ টা, জোট এগোলেও, এখনও আশায় বিজেপি


ইজতেমা প্রসঙ্গে মাওলানা বাহাউদ্দীন জাকারিয়া যা বললেন- – Sylhet Report | সিলেট রিপোর্ট\nইজতেমা প্রসঙ্গে মাওলানা বাহাউদ্দীন জাকারিয়া যা বললেন-\nপ্রকাশিত: ৪:০২ পূর্বাহ্ণ, ফেব্রুয়ারি ৬, ২০১৯\nসিলেট রিপোর্ট : এটা কোন ধরনের তামাশা? তামাশার একটা সীমা আছে৷ হাবভাব দেখে মনে হচ্ছে যেন দুজন লোক একজন দাসীর মালিকানা নিয়ে ঝগরা করছে৷ গ্রাম্য মোড়লরা মীমাংসা করার জন্য উভয়কে নিয়ে কদিন পরপর দরবার করছে৷ মোড়লরা একপক্ষকে কথামালার ফুলঝুড়ি শুনিয়ে শুনিয়ে আশ্বস্ত করছে৷ অপর পক্ষের অন্যায় দাবীরও একধরনের বৈধতা দিয়ে চলছে৷\n১লা ডিসেম্বর নিরস্ত্র, নীরিহ কুরআন-হাদীসের শিক্ষার্থী এবং তাবলীগের সাথীদের উপর অতর্কিত পৈশাচিক হামলা করেছে অন্যায় দাবীদাররা৷ এ অপরাধে কাউকে আইনের আওতায় না এনে জামাই আদরে তাদের সাথে মীমাংসা মিটিং করা কোন ধরনের তামাশা?\nআপত্তিকর বয়ানদাতা এবং তাবলীগের মাঝে বিভক্তি সৃষ্টিকারী, দাম্ভিক সাআদ সাহেবের বরাতের সার্টিফিকেটের জন্য দেওবন্দ যেতে বাধ্য করা এবং গোমর ফাক হয়ে যাওয়ার আশংকায় পরবর্তীতে দেওবন্দ না যাওয়ার পক্ষে অটল থাকা৷ এটা কোন ধরনের তামাশা?\nইজতিমাকে দুপক্ষের জন্য দুদিন করে ভাগ করে নেয়াই প্রমাণ করে ওরা কি চায়৷ মোড়লরাও ভাগ করে দিল৷ ভাগও হয়ে গেল৷\nইজতিমা ভাগ! কদিন পরে বলবে মসজিদে ভাগ! কাকরাইল মসজিদ তো বহু পুর্বেই ভাগ করে দেয়া হয়েছে৷ এই ভাগাভাগির তামাশা যদি এভাবে চলতে থাকে তাহলে সে দিন বেশী দূরে নয় যেদিন মসজিদের জামাতেও ভাগের দাবী করা হবে৷ এরা এক জামাত করবে, ওরা অপর জামাত করবে৷\nদ্বীনের সহীহ মেহনতের নামে গোটা সমাজকে যারা সহীহ নিয়তে ভাগ করার ষড়যন্ত্রে লিপ্ত তাদের যদি এখনিই দমন না করা হয় তাহলে অদূর ভবিষ্যতে এক ভয়াবহ অবস্থা তৈরী হবে, তাতে কোন সন্দেহ নেই৷\nএ যেন এক তামাশা!\nদ্বীনের নামে এক তামাশা!\nসহীহ নিয়তের সহীহ তামাশা!\nবন্ধ করুন এসব তামাশা!\nএসব তামাশা বন্ধ করুন!!


লিডারশিপ অ্যাপ্রোচঃ অথেনটিসিটি | The Dhaka Report\n৯ ফাল্গুন, ১৪২৫|১৫ জমাদিউস-সানি, ১৪৪০|২১ ফেব্রুয়ারি, ২০১৯|বৃহস্পতিবার, দুপুর ১:৪৭\nলিডারশিপ অ্যাপ্রোচঃ অথেনটিসিটি\nআপডেট: ১৮:১৭, মার্চ ২১, ২০১৬\nএস এম মাহমুদ আরাফাত।।\nকর্মক্ষেত্রে আমরা সবসময়ই নেতৃত্বের গুরুত্ব অনুধাবন করে থাকি। একইসঙ্গে যে কোনও সফলতার পেছনে নেতৃত্বের ভুমিকা গুরুত্বের সঙ্গে বিবেচনা করে থাকি। নেতৃত্বের বিষয়টাই মূলত কেন্দ্রীয় ভূমিকা রাখে। পণ্ডিত ব্যক্তিরা অনেক গবেষণা করেও নেতৃত্বের ধরণকে নির্দিষ্ট প্রোফাইলে সংজ্ঞায়িত করতে পারেননি। নেতার গুণাবলী, ব্যক্তিত্ব, মনস্তাত্ত্বিক বিষয়াবলী ইত্যাদি বিষয়গুলোকে সাধারণ কোনো মাপকাঠিতে স্থাপন করা সম্ভব নয়। আমরা কর্মক্ষেত্রে নেতৃত্ব দানের দক্ষতা বৃদ্ধির জন্য বিভিন্ন পদক্ষেপ ও কর্মশালা করতে দেখি। সেখানে মূলত লিডারশিপ এর উপর তাত্ত্বিক জ্ঞান এবং সফল নেতৃত্বের উদাহরণের ওপর আলকপাত করা হয়। কিন্তু, এই প্রচেষ্টাগুলো তেমনভাবে গুণগত কোনও অর্জনের সহায়ক হয় বলে দেখা যায় না। তাহলে, নেতৃত্বের গুণগত উৎকর্ষতা কোথায়?\nএকজন নেতা তার সহকর্মীদের নিয়ে একটা নির্দিষ্ট লক্ষ্যে পৌঁছাতে চেষ্টা করেন। এই পুরো বিষয়টাতে তাকে অনেক বাধা-বিপত্তির সম্মুখীন হতে হয়। প্রয়োজন হয় গুরুত্বপূর্ণ সিদ্ধান্ত নেওয়ার। এই জায়গাটাতে সহকর্মীদের আস্থা একজন নেতার জন্য অপরিহার্য। আর তাই একজন নেতার ওপর তার সহকর্মীরা আস্থা রাখেন তখনই যখন সেই মানুষটা হয় প্রকৃত বা অথেনটিক। কোন সফল নেতার অনুকরণের মাধ্যমে তার কিছু বিষয় রপ্ত করা যায় ঠিকই, কিন্তু পরিবর্তিত বাস্তবতার প্রেক্ষিতে তা কখনোই সফলতার নিশ্চয়তা দেয় না। তাই একজন নেতৃত্ব দানকারী ব্যক্তির সফলতার পেছনে যে বিষয়টা অবিসংবাদিতভাবে কাজ করে তা হচ্ছে তার সামগ্রিক সচেতনতা বা সেলফ অ্যাওয়ারনেস।\nযুক্তরাষ্ট্রের স্ট্যানফোর্ড বিশ্ববিদ্যালয়ের একদল গ্র্যাজুয়েট যারা কর্মক্ষেত্রে সফল নেতৃত্বের দৃষ্টান্ত রেখেছেন এমন ৭৫ জনের ওপর একটা জরিপ করা হয়েছিল। সফল নেতৃত্বের বিষয়ে তারা বিভিন্ন মতামত দিলেও একটা বিষয়ে সবাই একই কথা বলেছিলেন। সেটা হলো সচেতনতা বা সেলফ অ্যাওয়ারনেস। অভিজ্ঞতা থেকে তারা যেটা বলার চেষ্টা করেছেন সেটা হচ্ছে, কিছু সফলতা যেমন সুনাম বা কর্মক্ষেত্রে উন্নতি আসলেও তা স্থায়ী হয় না যদি কোন ব্যাক্তির সচেতনতা বা সেলফ অ্যাওয়ারনেস না থাকে।\nস্বকীয় মোটিভেশন বিষয়টা গুণগত। এটা একটা মানুষের জীবনদর্শন, আত্মিক তৃপ্তির জায়গা থেকে এসে থাকে।\nএখন দেখা যাক, সচেতনতা বা সেলফ অ্যাওয়ারনেস বলতে মূলত কি বুঝায়? একজন ব্যাক্তির সচেতনতা বলতে তার নিজ সীমাবদ্ধতা এবং সামর্থ্য সম্পর্কে সঠিক জ্ঞান থাকা, সীমাবদ্ধতার জায়গা থেকে উত্তরণের প্রচেষ্টা, সমালোচনা থেকে গঠনমূলক শিক্ষা নেওয়ার মানসিকতা এবং নিজের সীমাবদ্ধতার ক্ষেত্রগুলোতে উপযুক্ত সহকর্মীর দক্ষতাকে ব্যবহার করে সমস্যা সমাধানের সামর্থ্য ও মানসিকতাকে ইঙ্গিত করে।\nযারা নেতৃত্বে সফল হয়ে থাকেন, তাদের সবসময় দেখা যায় মূল লক্ষ্যের সঙ্গে মেধা ও মনন দিয়ে লেগে থাকতে। আর খোলামেলা মানসিকতা নিয়ে শিষ্য বা সহকর্মীদের সঙ্গে শেয়ার করতে। কোনো ধরনের হীনমন্যতা বা জড়তা নিয়ে তারা কাজ করেন না। অথেনটিক নেতাদের কিছু বিষয় বেশ লক্ষ্যণীয় হয়ে থাকে। যেমন, এরা উচ্চ মাত্রার মোটিভেশন ধারণ করেন। এই মোটিভেশনকে দুই ভাগে ভাগ করা যায়। যেমন: বাহ্যিক এবং স্বকীয় মোটিভেশন। বাহ্যিক কিছু বিষয় আছে যা মোটামুটি সবাইকে মোটিভেট করে থাকে। যেমন: পদোন্নতি, অর্থনৈতিক সুবিধা ইত্যাদি। কিন্তু, স্বকীয় মোটিভেশন বিষয়টা গুণগত। এটা একটা মানুষের জীবনদর্শন, আত্মিক তৃপ্তির জায়গা থেকে এসে থাকে। উদাহরণস্বরূপ, কোনও কাজের প্রতি আগ্রহ অনুভব করা, কাজকে প্রকৃত অর্থে উপভোগ করা, নিজস্ব উন্নয়নের তাগিদ ও সুযোগ থাকা ইত্যাদি। একজন নেতা যখন বাহ্যিক এবং স্বকীয় মোটিভেশন অর্জন করতে পারেন তখনই তার পক্ষে চ্যালেঞ্জ মোকাবেলা করার জন্য লেগে থেকে কাজ করা সম্ভব হয়। সহকর্মীদের দিকে খেয়াল রাখা এবং তাদের সঙ্গে মিলে অভীষ্ট লক্ষ্যে পৌঁছানো সম্ভব হয়।\nব্যাক্তি পর্যায়ে সব মানুষেরই কিছু সাফল্য থাকে। কিন্তু কোনও দলের নেতৃত্বে থেকে কোনও চালেঙ্গিং লক্ষ্যে পৌঁছানোর তৃপ্তি সম্পূর্ণ আলাদা। একজন অথেনটিক নেতা যখন তার লক্ষ্যে পৌঁছান, তখন খুব শিগগিরই সমস্ত ক্লান্তি দূর হয়ে পরিণত হয় এক ধরনের সন্তুষ্টিতে। আর এটাই হচ্ছে অথেনটিক নেতার চ্যালেঞ্জ ও প্রাপ্তি। জীবনে যে যত বেশি সেলফ অ্যাওয়ারনেস-এর বিকাশ ঘটাতে পারবেন, কর্মক্ষেত্রে তা তাকে আনুপাতিক হারে সফলতা এনে দেবে।\nলেখকঃ স্কোয়াড্রন লিডার, বাংলাদেশ বিমান বাহিনী।\nবিষয়বস্তু:অ্যাপ্রোচ এস এম মাহমুদ আরাফাত


একটি গাড়ির গল্প – দুই (BMW Museum, Munich, Germany) | অবাক পৃথিবী (Abak-Prithibi) – Bangla Blog\n← একটি গাড়ির গল্প – এক (BMW Museum, Munich, Germany )\nকিছু জীবন কথা – চার (One Summer Evening, Southern France) →\nPosted on 25/11/2014 by abakprithibi\nকুড়ির দশকের শুরুর দিকে জার্মানির উপর থেকে এয়ার ক্র্যাফট তৈরির নিষেধাজ্ঞা সরিয়ে দেওয়া হল – BMW তখন গাড়ি তৈরির বাজারে ঢুকে পড়েছে। আবার BMW এয়ার ক্র্যাফট এঞ্জিন তৈরি শুরু করল, কিন্তু BMW মোটর সাইকেল তৈরিও ভুলল না।\nএদিকে তখন জার্মানিতে হিটলার উঠে আসছে, হিটলারের নাৎসি যুগ শুরু হচ্ছে। BMW তখন ব্রিটিশ অস্টিন কোম্পানির সঙ্গে সমঝোতা ছিন্ন করে নিজেদের তৈরি নক্সায় কার তৈরির দিকে মন দিল। ও নাৎসি যুগের প্রথমের বাজারে এলো BMW 303 – প্রথম BMW six-cylinder ইঞ্জিন কার। কিন্তু, হিটলার BMW এর গাড়ির চেয়েও বেশী আগ্রহী ছিল BMW এর তৈরি এয়ার ক্র্যাফটের প্রতি। তাই হিটলারের পুরোপুরি সাহায্য পাওয়ার জন্যে BMW আবার শক্তিশালী এয়ার ক্র্যাফট তৈরির দিকে মন দিল। মিউনিখে তৈরি হতো BMW এর এয়ার ক্র্যাফট। সেই সময় মাত্র দুই বছরে মিউনিখে BMWর এয়ার ক্র্যাফট তৈরির ফ্যাক্টরিতে কর্মী সংখ্যা ২৮০০ থেকে বেড়ে দাঁড়িয়েছিল সাড়ে বারো হাজারে!\nআবার সেই সময় BMW গাড়িও সমান তালে তৈরি হয়ে চলেছে – বাজারে চলে এসেছে BMW স্পোর্টস কার 315। সেই সময় পারিবারিক, স্পোর্টস ও লাক্সারি কারের দুনিয়ায় BMW কারের ডিজাইন, স্টাইল, গতি, একে একে সবার মন জয় করে ফেলে। ত্রিশের দশকের শেষের দিকে তৈরি হয় BMW 326, এর ক্লাসিক ডিজাইন, গতি, বিলাসিতা, ইঞ্জিন মানুষকে মোহিত করে দেয় – কয়েক বছরেই প্রচুর BMW 326 গাড়ি বিক্রি হয়ে যায়।\nএদিকে হিটলারের বাহিনীকে BMW যুগিয়ে চলেছে এয়ার ক্র্যাফট, এমনকি সেই সময় BMW এয়ার ক্র্যাফট তৈরির সাফল্যকে নিজেদের গাড়ির বিজ্ঞাপন হিসাবেও ব্যবহার করতো। যে কিনা হিটলারের জন্যে এতো ভালো এয়ার ক্র্যাফট তৈরি করে – সে গাড়িও ভালো বানায়। ত্রিশ থেকে চল্লিশের দশকে নানা নক্সার BMW গাড়ি দেখা গিয়েছিল – এবং সব খুবই সফল ছিল। অবশ্য BMW র আকাশ ছোঁয়া সাফল্যের কারণও ছিল – প্রতিটি BMW গাড়ির নক্সা ছিল একদম আলাদা, প্রযুক্তি গত ভাবে খুবই উন্নত।\nতারপর বাজারে সম্পূর্ণ নতুন নক্সা নিয়ে BMW 327, BMW 328 আসে। সেই সময় নাৎসি জার্মান জীবন যাপনের অঙ্গই ছিল BMW গাড়ি।\nএমনকি, তখন একদিকে BMW যেমন জার্মান জাতিকে এক একটি নতুন ধরণের গাড়ি দিয়ে মন ভোলাচ্ছে, সেই সঙ্গে চালিয়ে যাচ্ছে যুদ্ধের নানান সরঞ্জাম, এয়ার ক্র্যাফট তৈরির কাজ। ত্রিশের দশকের শেষ দিকে হিটলারের নানা ধরণের প্রচুর মিলিটারি প্রোজেক্টে BMW কাজ করে চলেছিল। হিটলারের অধীনের জার্মানির এই কোম্পানি তখনই উন্নত প্রযুক্তির রকেট ইঞ্জিন, জেট ইঞ্জিন তৈরি করছিল। কিন্তু, সেই সঙ্গে গাড়ি তৈরির কাজ কিন্তু থামায় নি। দ্বিতীয় বিশ্ব যুদ্ধের ঠিক আগেই বাজারে আসে BMW 335। এবং BMW 335 মডেলটি নাৎসি মিলিটারি অফিসারদের অতি প্রিয় হয়ে দাঁড়ায়।\nদ্বিতীয় বিশ্ব যুদ্ধ ঘোষণা হওয়ার পরেই BMW যুদ্ধের জন্যে পুরো দমে প্রচুর গাড়ি ও এয়ার ক্র্যাফট তৈরি করতে শুরু করে দেয়। BMW ফ্যাক্টরির কর্মী সংখ্যা প্রচণ্ড ভাবে বেড়ে যায় – জার্মান জেলের যুদ্ধ বন্দী ও হিটলারের কনসেন্ট্রেশন ক্যাম্পের বন্দীদের BMW ফ্যাক্টরির কাজে নামানো হল। সেই সময় জার্মান নাৎসি বাহিনীর সমস্ত এয়ার ক্রাফট, পাওয়ার ফাইটারের ইঞ্জিন BMW ই তৈরি করেছিল।\nযুদ্ধের বাজারে BMW র এই সাফল্য মিত্র শক্তির নজর কেড়ে নিল, যুদ্ধের সময় মিউনিখের BMW ফ্যাক্টরিতে চব্বিশ ঘণ্টা বোমা পড়তে শুরু হল, মিউনিখের এই একটাই BMW ফ্যাক্টরির উপরে ১৯৪৪ এর জুলাইয়ের এক দিনে প্রায় বারো হাজার বোমা পড়ে – ধূলিসাৎ হয়ে যায় BMW ফ্যাক্টরি।\nযুদ্ধের পরে BMW ফ্যাক্টরিকে আবার নতুন করে শুরু করতে হয়। শুরু হয় BMW মোটর সাইকেল থেকে – রাস্তায় নামে R24, এবং যথারীতি দীর্ঘ রাস্তায় ও প্রতিযোগিতায় আবার BMW এগিয়ে যায়। কিন্তু, যুদ্ধের মারাত্মক ক্ষয় ক্ষতির পরে শুরুর গল্পটা খুব একটা সহজ ছিল না। কিন্তু, BMW জানে কি ভাবে যুদ্ধের ক্ষত ভুলে এগিয়ে যেতে হয় – আর সেই এগিয়ে যাওয়ার গল্পের নিদর্শনের সামনে দাঁড়িয়ে আজ পৃথিবীর মানুষ অবাক হয়।\nThis entry was posted in Europe, Germany, Travel, Western-Europe and tagged ইউরোপ, জার্মানি, বাংলা গল্প, বি এম ডাব্লিউ গাড়ি, বেড়ানোর গল্প ব্লগ, মিউনিখ, bangla travel blog., bengali blog. Bookmark the permalink.\n1 Response to একটি গাড়ির গল্প – দুই (BMW Museum, Munich, Germany)\nপিংব্যাকঃ একটি গাড়ির গল্প – এক (BMW Museum, Munich, Germany ) | অবাক পৃথিবী (Abak-Prithibi)


বড় ইমেজ : ডিজিটাল ছাপ মুদ্রণ সঙ্গে ছোট তুলো ক্যানভাস ড্রিলিং ব্যাগ প্যাকিং\nছোট তুলো ড্রলস্টেরং ব্যাগ\nএকটি ছোট তুলো ড্রলস্টেরং ব্যাগ খুঁজছেন ? আপনার ইভেন্ট বা প্রচার সম্পর্কে কোন ব্যাপার না, আপনি আমাদের রংধনু বিভিন্ন রঙের সাথে একটি মিলিত রঙ খুঁজে পেতে পারেন। এই 100% তুলো ফ্যাব্রিক ব্যাগ আপনার সাজসরঞ্জাম, আইটেম বা স্কুল প্রয়োজনীয়তা সঞ্চয় করুন। আত্মবিশ্বাসের সাথে কেনাকাটা করুন, আমরা নিশ্চিত সস্তা দাম অফার! এই 100% তুলো পাঁজা ব্যাগ আপনার সাজসরঞ্জাম বা আইটেম সঞ্চয় করুন। আমরা এই সস্তা পাঁজা ব্যাগ মূল্য দিতে পারেন কারণ আমাদের পাইকারি এবং সর্বনিম্ন মূল্য গ্যারান্টি কারণে। আপনার ইভেন্টের জন্য দৈনিক ব্যবহারের জন্য বা প্রচারমূলক আইটেমের জন্য আদর্শ।\nপণ্যের নাম ছোট তুলো ড্রলস্টেরং ব্যাগ


সোনু সুদের ছবিতে মালা পরিয়ে দুধ ঢালছে জনতা, টুইটারে ‘সাবাসি’ অভিনেতার! - Sonu Sood says he feels ‘humbled’ after fans pour milk on his life-size poster, Bangla News\nবাংলা নিউজ > বায়োস্কোপ > সোনু সুদের ছবিতে মালা পরিয়ে দুধ ঢালছে জনতা, টুইটারে ‘সাবাসি’ অভিনেতার!\nসোনু সুদ। ছবি সৌজন্যে -হিন্দুস্তান টাইমস\nসোনু সুদের ছবিতে মালা পরিয়ে দুধ ঢালছে জনতা, টুইটারে ‘সাবাসি’ অভিনেতার!\n১ মিনিটে পড়ুন . Updated: 20 May 2021, 09:05 PM IST\nএভাবে খাবার নষ্ট করাকে কী করে প্রশ্রয় দিলেন সোনু, তা নিয়ে প্রশ্ন তুলেছেন অনেকেই।\nবৃহস্পতিবার নেট মাধ্যমে ভাইরাল হয়েছে একটি ভিডিয়ো। যেখানে দেখা যাচ্ছে, সোনু সুদের একটি বড় পোস্টারে ফুলের মালা পরিয়ে, দুধ ঢালা হচ্ছে। টুইটারে সেই ভিডিয়ো শেয়ার করে সোনু লিখলেন, ‘কৃতজ্ঞ’! ২০২০ সালে করোনা অতিমারী দেশে প্রভাব ফেলার পর থেকেই সাধারণ মানুষকে সাহায্য করে চলেছেন সোনু। তাই অনেকেই অভিনেতাকে বসিয়েছেন ‘ভগবান’-এর আসনে।\nঅন্ধ্রপ্রদেশের চিত্তোর জেলায় ঘটেছে এই ঘটনা। সোনুর কাজের জন্য তাঁকে ধন্যবাদজ্ঞাপনের উদ্দেশেই এই দুধ ঢালার কাজ সম্পন্ন হয়েছে। সোনুর করা সেই টুইটেও অভিনেতার প্রশংসার বন্যা বয়ে গিয়েছে। এক নেটিজেনের মন্তব্য, ‘এটা অনেক বড় একটা সম্মান। কিন্তু করোনার সময়ে সোনু যেভাবে দেশের মানুষের পাশে দাঁড়িয়েছে সেখানে এটাকেও এখন অনেক ছোট লাগছে। ওঁকে ধন্যবাদ জানানোর ভাষা আমার নেই।’ আরেক জনের মন্তব্য, ‘এটা তো কিছুই না। দেশের মানুষ আরও অনেক ভাবে অপনাকে সম্মান জানাবে। আপনি শুধু অপেক্ষা করুন।’\n২০২০ সালে হঠাৎ ঘোষিত লকডাউনে আটকে পড়া মানুষদের ঘরে ফেরানোর দায়িত্ব সবার প্রথম তিনিই নিজের কাঁধে তুলে নিয়েছিলেন। তারপর হাসপাতালে বেড খুঁজে দেওয়া, অক্সিজেন সিলিন্ডারের ব্যবস্থা করা, প্লাজমা দান করা, চিকিৎসার ব্যবস্থার মতো নানা মহৎ কাজ দিয়ে তিনি করোনার সময় সাধারণ মানুষের ‘মসিহা’ হয়ে উঠেছেন।\nযদিও, এভাবে খাবারের বিশেষ করে দুধের অপচয় নিয়েও প্রশ্ন উঠেছে। সোনু কেন সাবাসি দিলেন, প্রতিবাদ না করে তা নিয়েও প্রশ্ন তুলেছে কেউ কেউ!\nSonu Sood Covid-19 Twitter Andhra Pradesh